Raajjey Ge Rasheh Ge Falheh Gai "Floating" Goathi Elheyne Plan Eh Nimihje - Minister Aslam - Vaguthu\nރާއްޖޭގެ މީހުން ދިރިއުޅޭ ރަށްރަށުގެ ފަޅުތައް ނުހިއްކައި ފަޅު މަތީގައި "ފްލޯޓިން" ގޯތި އަޅައިގެން ދިރިއުޅުމުގެ ޕްލޭން ކޮންސެޕްޓް ނުވަތަ ތަަރައްގީގެ ތަސައްވުރެއް ތައްޔާރުކޮށް ނިމިފައިވާ ކަމަށް ނޭޝަނަލް ޕްލޭނިން އެންޑް ހައުސިން މިނިސްޓަރ މުހައްމަދު އަސްލަމް ވިދާޅުވެއްޖެއެވެ.\nސަރުކާރުގެ ފަރާތުން ރައްޔިތުންގެ މަޖިލީހަށް ފޮނުވާފައިވާ ލޭންޑް ޔޫސް ނުވަތަ ބިނާވެށި ޕްލޭން ކުރުމުގެ ބިލްއާ ގުޅޭ ގޮތުން ރައްޔިތުންގެ މަޖިލީހުގެ މިއަދުގެ ޖަލްސާގައި އަސްލަމް ވިދާޅުވީ ފަޅުގައި "ފްލޯޓިން" މޫދު ކޮޓަރި އަޅާ ވާހަކަ ދެއްކުމުން ފާޑުކިއުންތަކެއް އަމާޒުވި ނަމަވެސް އެ ވިސްނުމަކީ ދޫކޮށްލައި ނުވާނެ ކަމަށް ދެކޭ ވިސްނުމެއް ނޫން ކަމަށެވެ.\nޕްލޭނިން މިނިސްޓްރީ އިން މި ވިސްނުން ހަގީގަތަކަށް ހެދުމަށް ކުރަން ޖެހޭ ކަންކަމުގެ ދިރާސާ ކުރަމުންދާ ކަމަށާއި މިހާތަނަށް މީހުން ދިރިއުޅޭ އެއް ރަށެއްގެ ފަޅުގައި ގޯތި އަޅާނެ ގޮތުގެ މޮޑެލްއެއް ހަދާފައިވާ ކަމަށެވެ. އެއީ ކޮން ރަށެއް ކަމެއް މިނިސްޓަރ ވިދާޅެއް ނުވެއެވެ. އެކަމަކު ރަސްމީކޮށް މި ކަންކަން އިއުލާން ކުރަމުން ދާނެ ކަމަށް އޭނާ ވިދާޅުވިއެވެ.\n"ރާއްޖޭގެ މީހުން ދިރިއުޅޭ އެއް ރަށެއްގައި އަޅުގަނޑު މިހާރު އެބައޮތް މޮޑެލެއް ހަދާފައި. އެގޮތަށް ބިން ބޭނުން ކުރެވޭނެ. އަޅުގަނޑަށް އަދި އޭތި މުޅިއަކުން ފުރިހަމަ ނުވި ނަމަވެސް ކޮންސެޕްޓެއް އަޅުގަނޑުމެނަށް އެބައޮތް ހެދިފައި." މިނިސްޓަރ އަސްލަމް ވިދާޅުވިއެވެ.\nއަސްލަމް ވިދާޅުވި ގޮތުގައި، ފަޅަށް ވެލި އަޅައިގެން ބިން ހިއްކައިގެން ދެން ގެދޮރު ބިނާ ކުރުމަށްދާ އަގާއި މޫދުގައި "ފްލޯޓިން" ގެދޮރު އަޅައިގެން ހިނގާނެ ހަރަދުގެ އަގު ވެސް ދިރާސާ ކުރެވެމުންދެއެވެ. އޭނާ ދެކެވަޑައިގަންނަވާ ގޮތުގައި، ޓޫރިޒަމް މެދުވެރިކޮށް މި މަޝްރޫއުތަކަށް ވިޔަފާރި ނަފާ ވެސް ލިބެން އޮތް ކަމަށް އޭނާ ވިދާޅުވިއެވެ.\n"އަޅުގަނޑުމެން މީތި ކޮންޕެއާ ކުރަން މި ޖެހެނީ ބިން ހިއްކާފައި އެ ލިބޭ ޑްރައި ލޭންޑްގެ ވެލިއުއާ އަޅުގަނޑުމެން މިދެންނެވި ގޮތަށް އޯވަ ވޯޓާގައި ލިވް ކުރަން އެ ދާ އަގާއި އަކަފޫޓަކަށް ދާ އަގާއި މި ދޭތީގެ ހުރި އަގުގެ ތަފާތުން،" މިނިސްޓަރު އަސްލަމް ވިދާޅުވި އެވެ.\n"ފްލޯޓިން އައިލެންޑް" ގެ ތަސައްވުރު އަސްލަމް މީގެ ކުރިން ރައްޔިތުންގެ މަޖިލީހަށް ހުށަހެޅުއްވީ ރަށްރަށުގެ ފަޅު ހިއްކުމުން ރަށްރަށް ގިރުން ފަދަ ތިމާވެއްޓަށް އަސަރު ކުރާ މައްސަލަތަކާާ ގުޅޭ ގޮތުން ސުވާލު ކުރުމަށް މަޖިލީހަށް ހާޒިރު ކުރެވުނު ދުވަހެއްގައެވެ.\nއެއީ އެމްޑީޕީގެ ފުރަތަމަ ސަރުކާރު، މިހާރު މަޖިލީހުގެ ރައީސް ކަމުގައި ހުންނެވި މުހައްމަދު ނަޝީދުގެ ވެރިކަމުގައި ވެސް އެމަނިކުފާނު ބައެއް ފަހަރު ވާހަކަ ދެއްކެވި ތަސައްވުރެކެވެ. އާންމު ގޮތެއްގައި ބައިނަލް އަގްވާމީ ފެންވަރުގައި ބޭއްވޭ ތިމާވެށީގެ ފޯރަމްތަކުގައެވެ. އަދި ދުނިޔޭގެ ބައެއް ކަންކޮޅުތަކުގައި ވެސް ޕްލޭން ކުރެވުމުން އަންނަ ކޮންސެޕްޓެކެވެ.\nއޮކްޓޯބަރ 12, 2020 13:54\nވިއްސާރަވެ ވައިގަދަވެ ގެގަނޑު ފުރޮޅާލީމާ ފުލޯޓިން ހޮސްޕިޓަލަށް ހިލޭދެއްކޭނެތަ؟ 😃\nއޮކްޓޯބަރ 12, 2020 13:58\nތިޔަ އުޅެނީ މީހަކު އެތައް ރައްޔިތުން ނައް ޓަކާ އަޅާފަހުރި 7000 ފުލެޓު ވެސް އޭގެ ހައްގު ވެރިންނައް ޙަވާލު ނުކުރެވި ގެން ދެން ކޮން ފަޅެއްގަތަ ދިރި އުޅެން ގެތައް އަޅާދެވޭނީ ހިނދުކޮޅުގަ ހުންނަވާގެން ވެސް މީހުންނައް ގަބޫލު ކުރެވޭ ކަހަލަވާހަކަ ދެއްކިއްޔާ ރަގަޅުވާނެ..\nއޮކްޓޯބަރ 12, 2020 14:01\nނަނާ ހުވަފެންދުށީމޭ. މިލަވަ ބާރަށްކިޔަންވީ\nއޮކްޓޯބަރ 12, 2020 14:52\nރައްޔިތުންނަށް ގޯތި ބޭނުންވަނީ އެއްގަމުން. ޢިމާރާތްްކުރެވޭނީ އޭރުން. ޢަދި ބިން ތަރައްގީކޮށް އެހ ހެންބޭނުމެެއްވެސް ކުރެވިދާނެ.\nފްލޯޓިންގ ގޯޗަށް އަސްލަމް އަދި ތި ޕްލޭން ހެދި މީ ހުން ދޭ. އެކަމަކު އެއްގަންބިންތައް ދޫކޮށްފަ ދާންޖެ ހޭނީ.\nއޮކްޓޯބަރ 12, 2020 15:52\nއާނ ރަނގަޅު! ދިވެހިންނަށް ފަޅު، އިންޑިއާ ކުލީ ސިފައިންނަށް ރަށުގެ ބިން! ޝުކުރިއްޔާ އމޑޕ!\nއޮކްޓޯބަރ 12, 2020 15:54\nއަސްލަމް ދޭ މޫދުގަ ދިރިއުޅެން އަހަރެމެން ނޫޅެން\nއޮކްޓޯބަރ 12, 2020 16:17\nއަސްލަމްކަލެޔަށް ވަރަށްފަސޭހަވާނެތަ ހުރިހާމޫދުމަހެއް އެއްގަމަށް ދިރިއުޅުންބަދަލުކުރަން އެހެންކަމުގައިވާނަމަ ރަށްޔަތުން މޫދަށް ދިރިއުޅުން ބަދަލުކޮށްދީފާނަންތަ.\nއޮކްޓޯބަރ 12, 2020 16:56\nރިއަން ކުންފުންޏަށް ލާރިބޮޑި އަންނަ ގޮތަކަށް ބަޔަކަށް ވާނެ ޑިޒައިން ކުރަންދޭން. ކޮބާތޯ އަސްލަންޓޭ ހަރުގެ ކުރިމަތީ އެޅި ފްލޯޓިންގ އިކޯ ލައިޓިންގ ޕާކް. ކިހާ ކަރަންޓެއް އެތަން ދިއްލަން ނަގާތޯ. ބިމުގައި އަތުރާލި ގާތަކުގައި ފެހި ދަވާދު އުގުޅީމާ އެތަން ވެސް އެޔޮތީ އީކޯ ފްރެންޑްލީވެފަ. ދެންކޮން ފްލޯޓިންއެއް އަސްލަންޓޭއަށްވާނީ.\nއޮކްޓޯބަރ 12, 2020 17:01\nފްލޯޓިން އެއް ނޫން.......... ފްލައިއިން ގޯތި އަޅަގަ! ފަޅަށްވުރެ ޖައްވުތެރެ ޖާގަ ބޮޑުވާނެ! ވައިގެ ތެރޭގައި އަޅަންވީނު! ރައްޔިތުން ގުނބޯހެއްދިޔަސް ތިއީ ބޮޑުވަރު!\nއޮކްޓޯބަރ 12, 2020 19:03\nތިޔައީ އިންޑިޔާ މިހުންނަށް ކޮށްދޭ ޕްލޭނެއްކަން ކަށަވަރު.\nއޮކްޓޯބަރ 12, 2020 19:11\nކިހާބޮޑުވެއްޖެ ނޮހޮރައްޕާނެއް މިއުޅެނީ އަހަރެމެން ނިކަމެތި ރައްޔިތުންނަށް ކޮތަރު ކޮއްޓަކުންވެސް ތަންކޮޅެއް ނުލިބިގެން އަދި އަނގަޔާއަތާ ދިމާނުވެގެން އަދިވެސްވީ ގައުމު ވިއްކައި ގެން އަންބޮނޑި ބޮޑުކުރަންތަ ކެވޭވަރު އަދިވެސްމަދީ އަހަރެ މެންރައްޔިތުން ނެވާލިޔަނުދޭތި ތިގޮތަށް ބިކަކޮށްގެން ގަނޑު ވަރުގަ ޕާޓީކުރަން ތިބޭތި ތިކަމުގެ ހިތި ފިސާރި ހިތިކޮށް ތިބާޔަށް ދައްކަވާށި\nއޮކްޓޯބަރ 12, 2020 19:56\nއަސްލަމޫ މިއުޅެނީ ފަޅުމަތީ ގެއެއް ނޭޅިގެންނެއްނޫން، ގެއެއް އަޅަން ހިގާ ހަރަދު ބޮޑުވެ ނަގާލޯނު ނުދެއްކި ސަންދޯކު އެއްކޮޅަށް ކޮންމެވެސް ބޭންކަކަށް ދައްކަންޖެ ހޭ ލޯނުނުދެއްކި ނިޔާވެގެން މިދަނީ ބޮލުގައި ބޮޑުލޯނެއްއެޅި އެއިން ސަލާމަތް ނުވެވި. އަދިވެސް އެއަށްވުރެ ބޮޑުލޯނެއް ބޮލުގަ އަޅުވަން ތިއުޅެނީ. ކޮބާތޯ %6 ދައްކަން ދޫކުރަންބުނި ލޯނު؟؟ ވެރިކަން ލިބުނީމަ ހަދާންނެތީދޯ؟؟ އަސްލމޫ ދެކެންތަ ރިސޯޓްތަކުގެ ފަޅުގައި ތަނބުޖަ ހާގެން ގެއަޅާފާ ހުއްޓާ ކުރަންޖެ ހޭ ހަރަދު އެގޭތަ؟؟ ވާއުދަގޫ އިހ ހހުސާސްވޭތަ. އެއްގަމުގަ ހުރި ގެއެއްގެ ހަތަރުފާރު އުމުރުން 50އަހަރަށް ދާއިރުވެސް ނިންމާނުލެވޭ ލިބޭއެއްޗަކުން. ސަރުކާރުން ކޮންމެ ވަޒީރަކަށް ފަޅުމަތިން ރެސިޑެންޓްސްވީޓް އެއް ރައްޔިތުން ފެލާގެން އަޅާދެންވީ. އެތަންތަނަށް ހަރަދުކުރާނީ ސްޓިކާޖަ ހާގެން. ހޯދާރުފިޔާއިން\nއޮކްޓޯބަރ 12, 2020 20:18\nތިޔަމޮޅު ރޭވުމަކީ ކަޑުވެ ދާނެގޮތަ ބަލާއިތުރަ ބިކަކޮއްލުން\nއޮކްޓޯބަރ 12, 2020 22:18\nބޯގޮވި މިނިސްޓަރު. ފުލޮޓިން ސަރުކާރު.\nއޮކްޓޯބަރ 12, 2020 22:40\nރާއްޖޭގެ ކަނޑުގެ ސަރަހައްދުގަ ލޮނުގަނޑު ނުޖެހޭ ގޮތަށް ލޮނުގަނޑުންފެށިގެން3މީޓަރުގެ އުސްމިނުގަ ގޯތި އަޅާނެ ޕުލޭނެއް ނުކުރައްވަންތޯ؟\nއޮކްޓޯބަރ 13, 2020 00:20\nކޯޗެއް ކައިގެން އުޅޭބައެއް މީ މާތް ކަލާކޯ.\nއޮކްޓޯބަރ 13, 2020 04:47\nހިކިފަސް ތަނެއް ޕުލޭން ނުކުރެވި ދިރާސާގަ އުޅޭ ބަޔަކައް ކޮން ފުލޯޓިންނެއްތޯ އެޅޭނީ ރަށެއްގަ ފުލޯޓިން ފާލަމެއް ނޭޅުބަޔަކައް ކޮންފުލޯޓެއް ތޯ އެޅޭނީ މުސްކުޅިން ބުނެ އުޅޭ ހަރުބަހެއް އަނގަ އޮތީޔާ ކާޅެއްނުކާނޭ އެވަރުވެސް ނުވެގެން3އަހަރުވެގެންދަނީ ކަރާފެޅުމާއި ދިރާސާކޮއް ތަޖުރިބާހޯދައް ބޭތިލްމާލް ހުސް


ކުންފުނީގެ ހިންގުމުގެ ތެރެއަށް ބޯޑު މެންބަރުން ވަނުމުގެ ފުރުސަތު ނުދޭނަން: އެމްޑީ އިބްރާހިމް | Jazeera\tކުންފުނީގެ ހިންގުމުގެ ތެރެއަށް ބޯޑު މެންބަރުން ވަނުމުގެ ފުރުސަތު ނުދޭނަން: އެމްޑީ އިބްރާހިމް - Jazeera\nކުންފުނީގެ ހިންގުމުގެ ތެރެއަށް ބޯޑު މެންބަރުން ވަނުމުގެ ފުރުސަތު ނުދޭނަން: އެމްޑީ އިބްރާހިމް\nޢަލީ ޔާމީން November 25, 2019 60 views0\nގްރޭޓާ މާލޭ އިންޑަސްޓްރިއަލް ޒޯން ލިމިޓެޑްގެ (ޖީއެމްއައިޒެޑްއެލް)ގެ ބޯޑް މެންބަރުން ކުންފުނި ހިންގުމުގެ ތެރެއަށް ވަންނަން މަސައްކަތް ކުރަމުންދާ ކަމަށާއި އެ ފުރުސަތު އެފަރާތްތަކަށް ނުދެއްވާނެ ކަމަށް އެކުންފުނީގެ މެނޭޖިން ޑިރެކްޓަރު އިބްރާހީމް ރަޝީދު (މާމިގިލީ އިބޫ) ވިދާޅުވެއްޖެއެވެ.\nސަންގު ޓީވީ "ހަބަރަށްފަހު" ޕްރޮގުރާމުގައި ރޭ ވާހަކަދައްކަވަމުން އެމްޑީ އިބްރާހިމް ވިދާޅުވީ މި މައްސަލަ ފެންމަތިވެގެން އައީ ބޯޑުގެ ޗެއާމަން "ކެބިން"އެއް ހައްދަވަން އުޅުއްވުމުން ހިޔާލު ތަފާތުވުމުންކަމަށެވެ. އަދި ޗެއަރމަންއަކީ އޮފީހުގައި އިންނަން ޖެހޭ މީހެއް ނޫންކަމުގައިވެސް އެމްޑީ އިބްރާހިމް ވިދާޅުވިއެވެ.\n"ޗެއާމަން ބޭނުންވީ އޮފީހުގައި ކެބިންއެއް ހައްދަވައިގެން އިށީނދެވަޑައިގެން އިންނެވުމަށް، އެހެންނަމަވެސް އަޅުގަނޑަށް އެނގޭ ކޯޕަރޭޓް ގަވަނަންސްގެ ތެރެއިން ސަރުކާރުގެ ކުންފުނިތައް އޮޕަރޭޓް ކުރާގޮތަށް ބަލާއިރު ޗެއާމަންއަކީ އޮފީހުގައި އިށީނދެވަޑައިގެން އިންނަވާ ބޭފުޅެއް ނޫންކަން. ބޯޑަށް ވަޑައިގެން ބޯޑު މީޓިން ރޫމުގައި އިންނަވާފައި ނުކުމެވަޑައިގަންނަވަން ޖެހިވަޑައިގަންނަވާ ޖެހޭ ބޭފުޅެއް އެއީ. އެންމެ ފަހުން އެކަން ހައްލުކުރަން ރައީސުލްޖުމްހޫރިއްޔާގެ އޮފީހުން އިންޓަފިއާކޮށްގެން ކެބިން ހެދުމުގެ ކަންތައް ހުއްޓުވައި، އެއީ ވާނެ ކަމެއް ނޫން ކަމަށް ޗެއާމަނަށް އަންގާ ހިސާބަށް އެކަންތައް ދިޔަ،" އޭނާ ވިދާޅުވިއެވެ.\nއެމްޑީ އިބްރާހިމް ވިދާޅުވީ، މިދިޔަ މާރިޗް މަހުގެ 29 ވަނަ ދުވަހުގެ ރޭގެ ވަގުތެއްގައި ބޯޑު މީޓިންއެއްވެސް ބޭއްވުމެއް ނެތި ކުންފުނީގެ މެނޭޖިންގ ޑިރެކްޓަރުގެ ބާރުތައް ނެގުމަށް ބޯޑުން މަސައްކަތް ކުރި ކަމަށާއި، އެގޮތުން ބޯޑުގެ ބައެއް މެންބަރުން ސޮއިކުރައްވާ އެމްޑީގެ ބާރުތައް އެހެން މީހަކަށް ދޭން އެއިރު ނިންމެވި ކަމަށެވެ.\nމީގެ އިތުރުން އެމްޑީ އިބްރާހިމް ވިދާޅުވީ ކޯޕަރޭޓް ގަވަނެންސް އުސޫލުތަކުގެ ބޭރުން އެއްވެސް ކަމެއް ކުރައްވާފައި ނުވާނެ ކަމަށާއި، ކުރައްވާފައިވާ ކޮންމެ ކަމެއް ކޮށްފައިވާނީ ޤާނޫނާއި ގަވައިދުގެ ތެރެއިން ކުރާ ކަމެއް ރަނގަޅަށް އެނގިވަޑައިގެން ކަމަށެވެ.\nއެމްޑީ އިބްރާހިމް މިހެން ވިދާޅުވެފައިވާއިރު ރައްޔިތުންގެ މަޖިލީހުގެ އެސްއޯއީ ކޮމެޓީގައި ގްރޭޓަރ މާލޭ އިންޑަސްޓްރިއަލް ޒޯން ލިމިޓެޑްގެ ޗެއަރމަން ވިދާޅުވީ، އެކުންފުނި ހިންގަމުން އަންނަނީ ހަމަޖެހިފައިވާ އުސޫލުތަކުގެ ބޭރުން ކަމަށެވެ.


WAMCO ge directorunge board ah Asiya ayyan kohfi\nއާސިޔާ: އޭނާ ވަނީ އިނގިރޭސިވިލާތުގެ ސްޓެފާޑްޝާ ޔުނިވާސިޓީން މާސްޓާސް އޮފް ފައިނޭންސް ހާސިލްކުރައްވާފައި.\nވެމްކޯގެ ޑިރެކްޓަރުންގެ ބޯޑަށް އާސިޔާ އައްޔަން ކޮށްފި\nވޭސްޓް މެނޭޖްމަންޓް ކޯޕަރޭޝަން (ވެމްކޯ)ގެ ޑިރެކްޓަރުންގެ ބޯޑަށް ފާތިމަތު އާސިޔާ މިއަދު އައްޔަން ކޮށްފި އެވެ.\nޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުން އާސިޔާ އަށް އަންގާފައިވަނީ، ވެމްކޯގެ ޑިރެކްޓަރުންގެ ބޯޑަށް އޭނާ އައްޔަން ކުރުމަށް ރައީސުލްޖުމްހޫރިއްޔާ ހުށަހަޅުއްވާފައިވާތީ، ދައުލަތުގެ ވިޔަފާރި ތަންތަން ޕްރައިވަޓައިޒްކުރުމާއި ކޯޕަރަޓައިޒްކުރުމާއި އަދި މޮނީޓާކޮށް އިވެލުއޭޓް ކުރުމުގެ ގާނޫނުގައިވާ ގޮތުގެ މަތިން އެ މަގާމަށް މިއަދުން ފެށިގެން އޭނާ އައްޔަންކޮށްފައިވާ ކަމަށެވެ.\nއާސިޔާ ވަނީ އިނގިރޭސިވިލާތުގެ ސްޓެފާޑްޝާ ޔުނިވާސިޓީން މާސްޓާސް އޮފް ފައިނޭންސް އަދި ޔުނިވާސިޓީ އޮފް އީސްޓް ލަންޑަނުން ބެޗްލާސް އޮފް އާޓްސް (އޮނާސް) އެކައުންޓިން އެންޑް ފައިނޭންސް ހައްދަވައިފަ އެވެ. އޭގެ އިތުރުން ޓެކުހުގެ ދާއިރާ އާއި ފައިނޭންސް އަދި އެކައުންޓިންގެ ދާއިރާ އިން އާސިޔާ ވަނީ ގިނަ އަދަދެއްގެ ޓްރެއިނިންތައް ހައްދަވާފަ އެވެ.\nމީގެ ކުރިން އާސިޔާ ވަނީ 2005-2017 ވަނަ އަހަރާ ދެމެދު ގައުމީ ބޭންކް، ބީއެމްއެލްގައި ތަފާތު މަގާމުތައް ފުރުއްވާފަ އެވެ. އެގޮތުން ފައިނޭންސް ޑިޕާޓްމަންޓްގެ އެސިސްޓެންޓެއްގެ މަގާމުން 2005 ވަނަ އަހަރު ބީއެމްއެލްގެ ކެރިއާ ފެށުމަށް ފަހު، 2017 ވަނަ އަހަރު ވަޒީފާ އިން ވަކިވި އިރު އޭނާ ހުންނެވީ މެނޭޖާ ޓްރެޝަރާގެ މަގާމުގަ އެވެ.\nބީއެމްއެލްގެ ވަޒީފާ އަށް ފަހު އާސިޔާ ވަނީ ކްލިކް ކޮލެޖާއި ފޯކަސް އެޑިއުކޭޝަން ސެންޓަރުގެ ވިޒިޓިން ލެކްޗަރާ އަކަށް އުޅުއްވާފަ އެވެ. އަދި އެއަށްފަހު 2017 ވަނަ އަހަރު އާސިޔާ ވަނީ ސާވިކް ޕްރައިވެޓް ލިމިޓެޑްގެ ނަމުގައި ކުންފުންޏެއް ހައްދަވައިގެން ކޮންސަލްޓެންޓަކަށް އުޅުއްވާފަ އެވެ.\nވެމްކޯ ސިޔާސީ މަޤާމުތައް


Kasauti Ge2Vana Season Anna Mahu Dhakkan Fashanee? - Vaguthu\n"ކަސޯޓީ ޒިންދަގީ ކޭ" އަކީ ހިންދީ ޑްރާމާތަކުގެ މަންމައެވެ. އެވަރުގެ މަޤުބޫލުކަމަކާއި މަޝްހޫރުކަމެއް، އެފަދަ އެހެން އުފެއްދުމަކަށް އަދި ލިބިފައި ނުވެއެވެ. ކޮންމެ ހިންދީ ޑްރާމާ ސިލްސިލާ އަކަށް ކަސޯޓީ އޭ ބުނުމަކީ، މިކަން ކިތަންމެ ރަނގަޅަކަށްވެސް ހާމަވާ ކަމެކެވެ.\nބެލުންތެރިންގެ މެދުގައި އެތައް މަޤުބޫލުކަމެއް ހޯދާފައިވާ "ކަހާނީ ގަރް ގަރް ކީ"، އެނބުރި ޓީވީ ސްކްރީނަށް އަންނަ ޚަބަރު، ދާދިފަހުން އިވިފައިވެއެވެ. މި ޚަބަރު އިވުމުންވުންވެސް، ކުރިން މި ސިލްސިލާ ބެލުމަށް ފޯރި ހުރި އެތައް ބަޔަކު އުފަލުން ފޮޅިފައިވެއެވެ.\nދެން މިއޮތީ އެއަށްވުރެވެސް އުފާވެރި ޚަބަރެކެވެ. ކަސޯޓީގެ ދެވަނަ ސީޒަނެއް، އަންނަ އޯގަސްޓު މަހު ދައްކަން ފަށާނެކަމަށް ވަރަށް ޔަޤީންވެފައިވާ ޚަބަރެކެވެ. އިތުބާރު ހުރި މަސްދަރުތަކާ ހަވާލާދީ، އިންޑިޔާގެ ނޫސްތަކުން ބުނެފައިވަނީ ދެވަނަ ސީޒަނުގެ އެޕިސޯޑުތައްވެސް ދައްކާނީ، އެ ސިލްސިލާ އެންމެ ކުރިންވެސް ދެއްކި ސްޓަރ ޕްލަސް އިން ކަމަށެވެ.\nއިންޑިޔާގެ ނޫސްތަކުން ބުނެފައިވާ ގޮތުގައި، މި ޑްރާމާގައި ލީޑު ރޯލުން ފެނިގެންދާނީ، އެރިކާ ފެނާންޑޭސް އެވެ. އޭނާ ލައްވާ، އެޕިސޯޑުތައް ޝޫޓުކުރުމުގެ މަސައްކަތް ފަށާފައިވީކަން ނޭނގުނުކަމުގައިވިޔަސް، ފެށުމުގެ ކުރިން ދައްކާ އިޝްތިހާރެއް ނެގުމުގެ މަސައްކަތް މިހާރު ކުރަމުންދާކަމަށް މައުލޫމާތު ލިބެއެވެ.\nކަސޯޓީގެ ދެވަނަ ބައިން ޕްރާނާގެ ރޯލުން އެރިކާ ފެންނާނެކަން، ދާދި ޔަޤީންވެފައިވާއިރު ފިރިހެން ލީޑު ރޯލުން ފެނިގެންދާނީ ޝަހީރު ޝޭޚް އެވެ.. ޕްރާނާގެ ރޯލަށް ހަމަޖައްސާފައިވާ އެރިކާ އަކީ ޓީވީ ޑްރާމާގެ ދާއިރާގައި އެހާ ތަޖުރިބާކާރު މޫނަކަށް ނުވާއިރު، އޭނާ އެންމެ ފަހުން ފެނިފައިވަނީ "ކުޗް ރަންގ ޕްޔާރް ހޭ" ނަމަކަށް ކިޔާ ސިލްސިލާ އަކުންނެވެ.\nމިފަހަރުވެސް ކަސޯޓީ ޕްރޮޑިއުސް ކުރަނީ އެފަދަ ދެވަނައެއް ނެތް އެކްތާ ކަޕޫރެވެ.


ކެނެޑާގެ ތަޖުރިބާކާރުން މާލޭގައި ވޯކްޝޮޕެއް ފައްޓަވައިފި\nޢަދުލުއިންޞާފު ޤާއިމުކުރުމުގެ ދާއިރާ ތަރައްޤީ ކުރުމަށް ޓަކައި ކެނެޑާ އާއި ދިވެހިރާއްޖެ ގުޅިގެން މަސައްކަތްކުރުމުގެ ޕްރޮގްރާމެއްގެ ދަށުން، ދިވެހިރާއްޖެއަށް ޒިޔާރަތް ކުރެއްވި ކެނެޑާގެ ޖުޑީޝަރީގެ ފަސް ތަޖުރިބާކާރުން، މާލޭގައި ވޯކްޝޮޕެއް ހިންގައިފިއެވެ.\nމި ޕްރޮގްރާމުގައި އިރުޝާދު ދެއްވި ކެނެޑާގެ ފަސް ތަޖުރިބާކާރުންނަކީ ފެޑެރަލް ޖުޑީޝަލް އެފެއަރޒް ކެނެޑާގެ ޑެޕިއުޓީ ކޮމިޝަނަރ މރ. މާރކް ގިރޯޒް، ނިއުފައުންޑްލޭންޑާއި ލެބްރެޑޯރގެ ކޯޓް އޮފް އެޕީލްގެ ޗީފް ޖަސްޓިސް ޖޭ. ޑެރެކް ގްރީން، ނިއު ބްރަންސްވިކްގެ ކޯޓް އޮފް އެޕީލްގެ ފަނޑިޔާރު ޖޭ. ސީ. މާރކް ރިޗަރޑް، ޤާނޫނު ޑްރާޓް ކުރުމުގެ މަސައްކަތް ކުރައްވާ ތަޖުރިބާކާރެއް ކަމަށްވާ ޑރ. އޭންވަރ އެމޯން، އަދި ފެޑެރަލް ޖުޑީޝަލް އެފެއަރޒް ކެނެޑާގެ އިންޓަރނޭޝަނަލް ޕްރޮގްރާމްސްގެ ސީނިއަރ ޕްރޮގްރާމް މެނޭޖަރ މިސް ނަޓާލިއާ ހޮރޮޑެޓްސްކީ އެވެ.\n"ޖުޑީޝަލް އިންޑިޕެންޑެންސް، އެކައުންޓެބިލިޓީ އެންޑް ޕްރޮފެޝަނަލިޒަމް" ގެ ނަމުގައި 04 އޮކްޓޯބަރު 2012 ވާ ބުރާސްފަތި ދުވަހުގެ ހެނދުނު 9:00 އިން ހަވީރު 16:00 އަށް ކުރިޔަށް ގެންދެވުނު މި ވޯކްޝޮޕް ކުރިއަށްގެންގޮސްފައި ވަނީ ނަލަހިޔާ ހޮޓަލުގެ ކޮންފަރެންސް ހޯލުގައެވެ.\nމި ވޯކްޝޮޕްގައި ބައިވެރިވެވަޑައިގެންފައި ވަނީ ދިވެހިރާއްޖޭގެ ހައިކޯޓުގެ ފަނޑިޔާރުންނާއި، ސުޕީރިއަރ ކޯޓުތަކުގެ ފަނޑިޔާރުންނާއި، ބައެއް މެޖިސްޓްރޭޓް ކޯޓުތަކުގެ ފަނޑިޔާރުންނާއި، ޕްރޮސެކިއުޓަރ ޖެނެރަލް އޮފީހުގެ ބައެއް ބޭފުޅުންނާއި، އެޓަރނީ ޖެނެރަލް އޮފީހުގެ ބައެއް ބޭފުޅުންނާއި، މޯލްޑިވްސް ޕޮލިސް ސަރވިސްގެ ބައެއް ބޭފުޅުންނާއި، އަދި ޤާނޫނީ ވަކީލުންގެ ތެރެއިން ފުރުޞަތު ދެވުނު ބައެއް ބޭފުޅުންނެވެ.\nމި ވޯރކްޝޮޕްގައި، ކެނެޑާގެ ތަޖުރިބާކާރުން އެ ޤައުމުގެ ޤާނޫނީ ނިޒާމު އޮންނަ ގޮތާއި، ޢަދުލުއިންޞާފުގެ ދާއިރާގެ އިދާރީ ކަންކަން ހިނގާގޮތާ ބެހޭގޮތުން ބައިވެރީންނަށް މަޢުލޫމާތު ދެއްވާފައިވެއެވެ. އަދި ޢަދުލުއިންޞާފު ޤާއިމުކުރުމުގެ ބާރުގެ މިނިވަންކަމާއި، ޢަދުލު އިންޞާފު ޤާއިމުކުރުމުގެ ބާރު ޒިންމާދާރު ކުރުވުމާއި، މި ދެކަންތައް އަރައިރުން ނުވާނޭ ގޮތެއްގެ މަތީން އިންތިޒާމުތައް ކުރެވޭނޭ ގޮތްތަކާ ބެހޭގޮތުން ތަޖުރިބާކާރުން ބައިވެރީންނާ މަޢުލޫމާތާއި ޚިޔާލުތައް ޙިއްސާ ކުރެއްވިއެވެ.\nTweets by @judiciarymv\nގަވާއިދު / އުސޫލް\nއިއުލާނާއި މައުލޫމާތު ކަރުދާސް\nޝަރުޢީ ދާއިރާގެ މިނިވަންކަން ކަށަވަރުކޮށް، ޝަރުޢީ ދާއިރާ އިޞްލާޙްކުރުމަށްޓަކައި... އިތުރަށް ވިދާޅުމަށް...\nދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަ... އިތުރަށް ވިދާޅުމަށް...\nޝަރުޢީ ކޯޓުތަކާއި އިދާރާތަކުގެ ހިންގުން ހަރުދަނާކޮށް، ޝަރުޢީ ދާއިރާއަށް... އިތުރަށް ވިދާޅުމަށް...\nކްރިމިނަލް ކޯޓުގެ ނޫސް ބަޔާނާގުޅޭ\nއާދީއްތަ, 19 މާޗް 2017\nދިވެހި ދައުލަތުގެ އިސްވެރިންގެ މިންނެތް މަސައްކަތްޕުޅުންނާއި، ދިވެހިރާއްޖެއަށް... އިތުރަށް ވިދާޅުމަށް...\n2016 ވަނަ އަހަރުގައި ކުރިމިނަލް ކޯޓަށް ގިނަ އަދަދެއްގެ މައްސަލަތަކެއް ބަލައިގެންފި\nބުދަ, 21 ޑިސެމްބަރ 2016\nޕްރޮސެކިއުޓަރ ޖެނަރަލްގެ އޮފީހުން ކުރިމިނަލް ކޯޓަށް 2015 ވަނަ އަހަރުގައި ހުށަހެޅި... އިތުރަށް ވިދާޅުމަށް...\nޤާނޫނީ ވަކީލު އަޙްމަދު ނާޡިމް ޢަބްދުއްސައްތާރު ހަމަސްދުވަހުގެ މުއްދަތަށް ސަސްޕެންޑް ކޮށްފި\nޤާނޫނީ ވަކީލު، އަޙްމަދު ނާޡިމް ޢަބްދުއްސައްތާރު ސަސްޕެންޑުކޮށްފައިވަނީ، ކްރިމިނަލް... އިތުރަށް ވިދާޅުމަށް...\nބުދަ, 27 މާޗް 2019\nހދ. ކުޅުދުއްފުށީ މެޖިސްޓްރޭޓް ކޯޓުގެ ޢިމާރާތަށް ޖާގަ އިތުރުކުރުމުގެ... އިތުރަށް ވިދާޅުމަށް...\nއަނގާރަ, 24 އޭޕްރީލް 2018\nލ. އަތޮޅަކީ ރައްޔިތުންނަށް ރައްކާތެރި އަމާން ތަނަކަށް ހެދުމުގެ މަޤުޞަދުގައި،... އިތުރަށް ވިދާޅުމަށް...\nޝަރުޢީ ދާއިރާގައި މެދުކެނޑުމެއް ނެތި 37 އަހަރަށް ވުރެ ގިނަދުވަހު... އިތުރަށް ވިދާޅުމަށް...\nކޯޓު އޮފިސަރުންގެ ތަމްރީނު ޕްރޮގްރާމް ނިންމައިލައިފި\nބުދަ, 04 ޑިސެމްބަރ 2019\nމެޖިސްޓްރޭޓް ކޯޓުތަކުގެ ކޯޓު އޮފިސަރުންނަށް އަމާޒުކޮށްގެން ކުރިއަށް ގެންދިޔަ "ކޯޓު... އިތުރަށް ވިދާޅުމަށް...\nމެޖިސްޓްރޭޓް ކޯޓުތަކުގެ ކޯޓު އޮފިސަރުންނަށް އަމާޒުކޮށްގެން "ކޯޓު އޮފިސަރުންގެ... އިތުރަށް ވިދާޅުމަށް...\nތ. އަތޮޅާއި ލ. އަތޮޅުގެ ޖުޑީޝަލް ދާއިރާއަށް ޚާއްޞަކޮށްގެން ކުރިއަށް ގެންދާ... އިތުރަށް ވިދާޅުމަށް...


Insaafu nulibifaivaa ehmmen ves Inthi ah ithubaaru kurey - AO News\nއިންސާފު ނުލިބިފައިވާ އެންމެންވެސް އިންތި އަށް އިތުބާރުކުރޭ\nރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު މުހައްމަދު ވަހީދު (ވައްޑޭ) --- ފޮޓޯ/ މަޖިލިސް\nއިންސާފު ނުލިބި، ވެރިންނަށް އިތުބާރު ކުރަން ދަތިވެފައި ތިބި އެންމެން ވެސް, ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒް ފަހްމީ (އިންތި) އަށް އިތުބާރު ކުރާ ކަމަށް މަޖިލީހުގެ އުނގޫފާރު ދާއިރާގެ މެންބަރު މުހައްމަދު ވަހީދު (ވައްޑެ) ވިދާޅުވެއްޖެއެވެ.\nވައްޑެ މިހެން ވިދާޅުވެފައިވަނީ ގެއްލުވާލާފައިވާ ނޫސްވެރިޔާ އަހްމަދު ރިޟްވާންގެ މަންމަ އާއި ދައްތަ އެމްޑީޕީއަށް ސޮއިކޮށް، އެމްޑީޕީގެ ޗެއާޕާސަންގެ އިންތިހާބުގައި އިންތިއަށް ތާއީދު ކުރަން ނިންމުމުމާއި ގުޅިގެންނެވެ. ރިޟްވާންގެ ދައްތަ ފާތިމަތު ޝެހެނާޒް ކޮށްފައިވާ ޓްވީޓެއް، ރީޓްވީޓް ކުރެއްވުމަށް ފަހު ވައްޑެ ވިދާޅުވީ އިތުބާރު ކުރަންވީ ކާކަށް ކަން ދެނެގަންނަން ދަތިވެފައި ތިބި އެންމެން ވެސް އިންތިއަށް އިތުބާރުކުރައްވާ ކަމަށެވެ.\nއެމްޑީޕީގެ ޗެއާޕަސަންގެ އިންތިހާބުގެ ފޯރިގަދަވެފައިވާ މި ދުވަސްވަރު، އެ ޕާޓީގެ ދެ ފެކްޝަންގެ މެދުގައި ބަހުގެ ހަމަލާތައް އަންނަނީ ބަދަލުކުރަމުންނެވެ. މި ގޮތުން އިންތިއަކީ މަޖިލީހުގެ ރައީސް އަދި އެމްޑީޕީ ރައީސް މުހައްމަދު ނަޝީދު ފެކްޝަނުގެ ބޭފުޅެއް ކަމަށް ގިނަ ބަޔަކު ބުނަމުން އަންނައިރު ދެން މި އިންތިހާބުގައި ވާދަކުރައްވާ އިކޮނޮމިކް މިނިސްޓަރު ފައްޔާޒު އިސްމާއީލް އަކީ ރައީސް އިބްރާހީމް މުހައްމަދު ސޯލިހްގެ ފެކްޝަނުގެ ބޭފުޅެއްކަމަށް ގިނަ ބަޔަކު ގަބޫލުކުރެއެވެ،\n(މާފަންނު އުތުރު ދާއިރާގެ މެންބަރު އަލްއުސްތާޛު އިމްތިޔާޒު ފަހުމީ (އިންތިއިކޮނޮމިކް މިނިސްޓަރު ފައްޔާޒު އިސްމާއިލްއެމްޑީޕީ އިންތިހާބު


Kurn'ubaa fen IV ge gothugai dheegen ethah baegge furaana...\nޖަމާޢަތުގެ ސިއްޙީ އެހީތެރިޔާ ޙަފީޒާ ޢަލީ\nކުރުނބާފެން، އައިވީގެ ގޮތުގާދީގެން، އެތައް ބައެއްގެ ފުރާނަ ސަލާމަތްކުރި ޙަފީޒާގެ ވާހަކަ\nރާއްޖޭގައި ކޮލެރާ އުޅޭކަން، ރޭޑިއޯއިން އިޢުލާން ކުރިއިރު، ޙަފިޒާ ހުންނެވީ، ކޮލެރާއިން އަތޮޅެއް ސަލާމަތްކުރި މަސައްކަތް ނިންމާ، އަތް ދޮންނަން!\nޙަފީޒާއަށް ކޮލެރާގެ ބޭސް ލިބުނުތާ، މަހެއްހާ ދުވަހުގެ ތެރޭގައި ހައްދުންމަތިން އޭނާ ކޮލެރާ ކޮންޓްރޯލު ކުރި\n" ކޮވިޑް 19ގެ" ޚިދުމަތަށް، ހިލޭ ސާބަހަށް ނިކުންނަވަން ތައްޔާރަށް ހުންނެވި ކަން ފޭސްބުކްގައި ލިޔުއްވި\nކ. މާލެ | 17 މާރޗް 2020 | އަންގާރަ 17:09 | 96,963\nޖަމާޢަތުގެ ސިއްޙީ އެހީތެރިޔާ ޙަފީޒާ ޢަލީ - ފޭސްބުކް\nވަގުތަކީ، ހައްދުންމަތީ، މާބައިދޫގައި ކޮލެރާ ފެތުރެމުންދިޔަ ޚުތޫރަތްތެރި ދަނޑިވަޅެވެ. ސަރުކާރުން އެ އަތޮޅަށް ފޮނުއްވާފައިހުރީ، ޖަމާޢަތުގެ ސިއްޙީ އެހީތެރިޔާ ޙަފީޒާ ޢަލީ އެވެ. އޭރު އޭނާ އަތުގައި އޮތީ، އެންމެ ނުވަ އައިވީއެވެ.\nރާސްލާފައި އެ ފުޅިތައް ހުސްވެއްޖެއެވެ! މީހުންތައް މަރުވާން ފަށައިފިއެވެ. ދޭނެ ބޭހެއް ހެދޭނެ ގޮތެއް ނެތެވެ. މަރުވާ އެންމެންހެން މިމަރުވަނީ، ޑީހައިޑުރޭޓު ވެގެންނެވެ. ހޮޑު މަނާކުރާނެ ބޭހެއް ނެތުމުން، ފެން ފޮދެއްވެސް ޖެއްސޭކަށް ނެތެވެ. މިއީ ޢުމުރުން 20 އަހަރުގެ ޒުވާން ޙަފީޒާ ގޮތް ހުސްވި ވަގުތެވެ. ހަތަރު އުދަރެސް ފެނުޖެހުނު ވަގުތެވެ.\nކުއްލިއަކަށް އޭނާގެ ވިސްނުމަށް އައީ، ކުރުނބާފެން، އައިވީ އަށް ދިނުމަށެވެ. އެގޮތުން ކުރުނބާ ފެން އައި.ވީ އަށް ދިނީ ސީދާ ކުރުނބަޔާ އައި.ވީ ސެޓް ގުޅައިގެންނެވެ. މިކަމުގައި އޮތް ރިސްކުވެސް އެހާމެ ބޮޑެވެ. ނާރުގެ ތެރެއިން އެދާ ކުރުނބާ ފެނާއެކު، ހެވާކޮޅެއް ލޭ ހޮޅިތެރެއަށް ހިނގައްޖެނަމަ، ކްލޮޓެއް އުފެދި ސްޓްރޯކެއް ޖެހި، މީހާ މަރުވުމަކީ ގާތް ކަމެކެވެ. އެހެން ކަމުން، މި ކަންކަމަށް ސަމާލުވެ، ވަރަށް ފަރުވާތެރިކަމާއެކުލަސްލަހުން ފުރަތަމަ މީހާގެ ނާރުގެ ތެރެއަށް ކުރުނބާފެން ފޮނުވަންފެށީ، އޭނާ ޑީހައިޑްރޭޓުވެ މަރަށް ތެޅިތެޅި އޮއްވައެވެ.\nއިސައިހިތަކުމެ، ބަލިމީހާ ލޯ ހުޅުވައިލިއެވެ. ހަފީޒާ އަޖުމަ ބަލަމުން އެދާ ފަރުވާއިން ފުރަތަމަ ފުރާނަ ސަލާމަތް ކުރެވުނީއެވެ. އޭރު ދެންވެސް އެނދުމަތިވެފައި އެތިބީ، އެއް ހާލެއްގައި ތިބި މީހުންނެވެ. ކޮންމެ ފުރާނައެއްވެސް ސަލާމަތްކުރުން އޭނާއަށް މުހިންމެވެ.\nކުރުނބާ ފެނުންވެސް ގާތްގަނޑަކަށް ލިބެނީ އައި.ވީ އަކުންވެސް ލިބޭނެ މާއްދާ ތަކެވެ. ޕޮޓޭސިއަމާއި، މެގްނޭޒިއަމާއި، ސޯޑިއަމްފަދަ މާއްދާ ތަކެވެ. އެހެންކަމުން، ދެން ފެންނާންފެށީ، "ކުރުނބާއައިވީ" ކަށިތައް، ބަލި މީހުންގެ ނާރުތަކަށް، ގުޅަމުން އެ ގެންދާ މަންޒަރެވެ. އެއާއެކު، ޑީހައިޑްރޭޓުވެ، މަރުގެ ތުންފަތް މަތީގައި ތިބި މީހުންނަށް ދިރުން ލިބޭން ފެށިއެވެ.\nޙަފީޒާއަށް، ބޭހާ އައިވީ ލިބުނީ، މިގޮތަށް އެތައް ބައެއްގެ ފުރާނަ ސަލާމަތް ކުރިފަހުންނެވެ. ފޮނުވަންވީ ކޮން ބޭސްތަކެއްތޯ؟ އޭރުގެ ޑީ.ޕީ.އެޗުން، އޭނާކުރެން ސުވާލު ކުރެވުނު ވަގުތު އޯޑަރު އެދެނީ، ކޮލެރާއަށް ދޭ ބޭހަށެވެ. "ޓެޓްރަސައިކްލިން" އާއި "އޯއާރުއެސް" އަށެވެ.\nމިއީ، ކޮލެރާއޭ ބުނުން އެވަގުތު އޭނާއަށް މަނަލެވެ. އެހެނަސް މާލޭން އޮތީ، އޭނާ އެ އެދިލައްވާ ބޭސް ފޮނުވައިދޭ ގޮތަށެވެ. އެ ބޭސްތައް ފޮނުވުން މަނަލެއް ނޫނެވެ. މަނަލީ ކޮލެރާއޭ އޭނާގެ ދުލުން ބުނުމެވެ.\nއޭރަކު މިއީ ކޮލެރާ ރޯގާކަމަށް ސަރުކާރުން އިޢުލާނެއް ނުކުރެއެވެ. އެ ދުވަސްވަރަކީ، ރާއްޖޭގައި ފަތުރުވެރިކަން ފެށުނުތާ ކައިރިއެވެ. އެހެން ކަމުން މިފަދަ ޚަބަރެއް ވެގެންދާނީ، ފަތުރުވެރިން، ރާއްޖެއައުން ހުއްޓިދާނެ ފަދަ ޚަބަރަކަށެވެ.\nޖަމާޢަތުގެ ސިއްޙީ އެހީތެރިޔާ ޙަފީޒާ ޢަލީ އަދި ކުރީގެ ހެލްތު މިނިސްޓަރު އަހުމަދު އަބްދުﷲ\nއެހެން ނޫނަސް ސާމްޕަލް ނަގައިގެން، ލެބޯޓަރީ ޓެސްޓަކުން އެކަން ކަށަވަރު ކޮށްގެން ނޫނީ، ސަރުކާރަށް، ކޮލެރާ ފެތުރޭ ވާހަކަ އިޢުލާނު ކުރެވޭކަށް ނެތެވެ. އެއި އެކަން ކުރަންޖެހޭނެވެސް ގޮތެވެ.\nޙަފީޒާއަކީ، އިންޑިއާގައި ކިއަވަން ހުންނެވި ދުވަސްވަރު، ކޮލެރާއަކީ ކޮބައިކަން އުނގެނިގެން ހުރި ކަނބަލެކެވެ. އެހެންކަމުން އެނާއަށް މި ބަލީގެ ނިޝާންތަކުން އެހެން ބުނާކަށް ޝައްކެއް ނެތެވެ. ނަމަވެސް އެހެން ބުނަން އެއީ ޑޮކްޓަރެއް ނޫނެވެ. ޖަމާޢަތުގެ ސިއްޙީ އެހީތެރިއެކެވެ. އުމުރުން ވިއްސަކަށް އަހަރުގެ ޒުވާން އަންހެން ކުއްޖެކެވެ. ލެބް ޓެސްޓަކާ ނުލައި، އޭނާ އެ ބުނާ ވަހަކަ އިޢުލާނު ކުރެވޭކަށްވެސް ނެތެވެ.\nކޮންމެއަކަސް، އިސައިހިތަކުމެ، ޙަފީޒާ އެދިލެއްވި ހުރިހާ ބޭހެއް ލިބިއްޖެއެވެ. އޭރު މާބައިދުއާ، އިސްދޫކަޅައިދުއާއި މުންޑޫ އަދި ދަނބިދޫގައި، ކޮލެރާފެތުރެމުން ދެއެވެ. ދުވާލެއްގެ މައްޗަށް އެކެއް ދެ މީހަކު މަރުވަމުންވެސް ދިޔައެވެ.\nޙަފީޒާއަށް ކޮލެރާގެ ބޭސް ލިބުނުތާ، މަހެއްހާ ދުވަހުގެ ތެރޭގައި ހައްދުންމަތިން އޭނާ ކޮލެރާ ކޮންޓްރޯލު ކުރިއެވެ. މި މަސައްކަތުން ލިބުނު ކާމިޔާބީގެ ހިނިތުންވުމާއެކު، އޭރު އަތޮޅުވެރިކަން ކުރާރަށް ހިތަދޫއަށް އައިސް އަތޮޅުގޭގެ ކާގެއަށް ވަދެ އަތްދޮވިލިހިނދު، ރާއްޖޭގައި ކޮލެރާ ފެށިއްޖެކަން ރޭޑިއޯއިން ރަސްމީކޮށް އިޢުލާން ކުރަމުން ދިޔައެވެ.\nބ. އަތޮޅުން ނެގި ސާމްޕަލެއް ޓެސްޓު ކުރުމަށްފަހު، ރާއްޖޭގައި ކޮލެރާ ފެތުރޭކަން އެ އިޢުލާން ކުރަނީ 29 މާރޗް ގައެވެ. ޙަފީޒާ ހައްދުންމައްޗަށް ދިޔައީ ފެބްރުވަރީ މަހުގައެވެ. ކޮންމެއަކަސް ރޭޑިއޯއިން އިވެމުން އެދާ އިޢުލާނުގެ އަޑު އައްސަވަމުން ގެންދެވި އަތޮޅުވެރިއާ، ޙަފީޒާއަށް ބައްލަވައި ލައްވައި، ފަޚުރުވެރި ކަމާއެކު، ހިނިތުންވެ ލެއްވިއެވެ. އޭރު ހަފީޒާ އެ ހުންނެވީ، ހައްދުންމަތީގައި ފެތުރެމުންދިޔަ ކޮލެރާ ކޮންޓްރޯލު ކުރައްވައި އަތްދޮންނާށެވެ. މި މަސައްކަތުގައި އޭނާއަށް އެހީތެރިވެ ދެއްވީ ޖަމާއަތުގެ ސިއްޙީ އެހީތެރިޔާ އަޙުމަދު އަލީއެވެ.\nޖަމާޢަތުގެ ސިއްޙީ އެހީތެރިއެއްގެ ގޮތުގައި އަތޮޅުތަކުގައި ޙަފީޒާ ހޭދަކުރެއްވި 23 އަހަރުގެ ތެރޭގައި ވ. އަތޮޅާއި، ޅ. އަތޮޅާއި، ހދ. އަދި ހއ. އަތޮޅުގެ އިތުރުން، ގއ. އަތޮޅާއި، ބ. އަތޮޅާއި، ދ. އަތޮޅުގައި ވެސް، ޚިދުމަތް ކުރެއްވިއެވެ.\nހައްދުންމަތި، ކޮލެރާއިން ކޮންޓްރޯލު ވުމާއެކު، އޭނާއަށް ދެން އެންގެވީ، ގއ. ގައި ފެތުރެމުންދިޔަ ކޮލެރާ ކޮންޓްރޯލުކުރަން ފުރުމަށެވެ. އެހައިތަނުން އޭނާ ގއ. އަދި ގދ. ގައިވެސް، މި ރޯގާ ކޮންޓްރޯލު ކުރުމުގެ މަސައްކަތް ފަށްޓަވައި، އެ ސަރަޙައްދުން ކޮލެރާ ކޮންޓްރޯލް ކުރެއްވިއެވެ. އޭރު ބޭހާ އައިވީ އޮތީ އިންތިހާއަށް ފަހިވެފައެވެ. އެހެން ކަމުން މަހެއްގެ ތެރޭގައި އެ ސަރަޙައްދުން އޭނާ ކޮލެރާ ކޮންޓްރޯލް ކުރިއެވެ.\n1975ން 1998ގެ ނިއަލަށް، ޙަފީޒާ ގެ ޚިދުމަތުގެ މާޒީގެ ތެރޭގައި، ގައިނީ ޑޮކްޓަރަކު އަދާކުރައްވަން ޖެހޭ ދައުރުވެސް، އަދާކުރެއްވީ އޭނާއެވެ. މަސްތުރަ ނުވެގެން ނޭވާހޮޅިއަށް އެޅިފައިވި އެތައް ސަތޭކަ މައިންނެއްގެ ފުރާނަ ސަލާމަތް ކުރުމުގައެވެ. ވިހަން އުނދަގޫވާ ޙާލަތްތަކުގައި މެނުއަލްކޮށް ކަފާ އަދި ފަހައިގެންނެވެ.\nޚާއްސަ ގޮތެއްގައި "ސްޓްރޯކް" ޖެހުނު އެތައް ބަޔަކަށް ފަރުވާދީ، ފިޒިއޮތޮރަޕީ ދީ، އެމީހުން ކޮޅަށް ޖެއްސެވިއެވެ. އޭނާގެ ޚިދުމަތުގެ ދިގު މާޒީގައި، އިންތިހާ ހިނިތުންވުންތަކާ، ޝުކުރު ލިބެމުން ދިޔައިރު، ހުވަދޫ އަތޮޅު ދިޔަދޫ ކަތީބަކަށް ފަރުވާ ދެއްވަން ފުރުއްވި ދަތުރުގައި، އޮޑި ބަނޑުންޖަހާލައި، އެރޭ ހަތަރުދަމު، ކަނޑުގައި ފަތަފަތާ އޮންނަވަން ޖެހުނު ރޭގެ ހަނދާންތަކަކީ، މިއަދުވެސް، ޙަފީޒާއާއި ވަކިވެފައިވި ހަނދާނެއް ނޫނެވެ. އެހެން ނަމަވެސް އެ ދަތުރުވެސް އެނާ ނިންމަވާލެއްވީ، ދިޔަދުއަށްއަރާ، ކަތީބަށް ފަރުވާ ދެއްވުމަށްފަހު އެވެ.\nމިއަދު ހެނދުނު، ޙަފީޒާގެ ފޭސްބުކު ޕޭޖުން، ކޮށްލި، އެންމެ ވަރުގަދަ އިޝާރަތަކީ، "ކޮވިޑް19ގެ" ޚިދުމަތަށް، ހިލޭ ސާބަހަށް ނިކުންނަވަން ތައްޔާރަށް ހުންނެވި ކަމެވެ. އެހިނދު، އެތައް ބައެއްގެ ޝުކުރާ ތަރުޙީބު އޮހިގަތެވެ. ކާމިޔާބު މާޒީގެ ފަސްބައެއް އޮތް ޙަފީޒާ، އަނެއްކާވެސް، ކޮވިޑް19 ގެ ޚިދުމަތަށް ނިކުންނެވިތީއެވެ. އެކަން އޭނާ އިޢުލާން ކުރެއްވީތީއެވެ. ނަމަވެސް މިއަދު އޭނާ އަލުން ކުރުނބާފެނުން އައިވީ ދެއްވާކަށް ނުޖެހުނެއް ކަމަކު، ޙާލަތަކީ ދާދި އެއް ޙާލަތެކެވެ. މިއަދަކުވެސް މި ބައްޔަށް ތައްޔާރު ކޮށްފައިވި ވެކްސިނެއް، ބޭހެއް އަދިއެއް ނެތެވެ. ފަރުވާ ދެވެނީ، ބައްޔާ ގުޅިގެން ދައްކަމުންދާ ކަންކަމަށެވެ.\nސިއްޙަތާބެހޭ ވަޒީރުގެ އިލްތިމާސަށް އިޖާބަ ދެއްވައި، ސިއްޙީ ޚިދުމަތުގެ އިހުރެ ރަންސަފުގައިވި ބޭފުޅުން، ޤައުމީ ޚިދުމަތަށް ނިކުންނަވާކަމީ، "ތިމާ ޤައުމަށް ކޮށްދޭނީ ކޮން ކަމެއްތޯ" އެބޭފުޅުންވެސް އައްސަވާ ހިތްޕުޅުން ތިއްބެވި ކަމުގެ އައުލާ މިސާލެކެވެ. މިއީ ފަރުދީ ޒިންމާ އުފުލައި، އެންމެން އަތުގުޅާލަންވީ ޤައުމީ ވަގުތެވެ.


މީޑިއާ ތަކުން ކޯވިޑް އާއި ގުޅޭ ހާއްސަ ކެމްޕޭނެއް ފަށަނީ – DhiDaily\nމީޑިއާ ތަކުން ކޯވިޑް އާއި ގުޅޭ ހާއްސަ ކެމްޕޭނެއް ފަށަނީ\nރާއްޖޭގައި ހަލުވި ކަމާއިއެކު ކޯވިޑް 19 ފެތުރެމުން ދާތީ، ރައްޔިތުން ހޭލުންތެރި ކުރުމަށް މީޑިއާ ތަކުން ހާއްސަ ކެމްޕޭނެއް ފަށަން ނިންމާފިއެވެ.\nމިކަމާއި ގުޅޭ ގޮތުން ރާއްޖޭގެ ގިނަ މީޑިއާ ތަކަކުންވަނީ އެޗްއީއޯސީ އާއި އެކުވަނީ މަޝްވަރާ ކޮށްފައެވެ. މީޑިއާ ތަކުން ބައްދަލުވުމުގައި ފާހަގަ ކުރެއްވީ ކޯވިޑް 19ގެ ހާލަތު ބަދަލުކުރަން މީޑިއާތަކަށް ކުރެވިދާނެ އިތުރު ކަންކަން ހުންނާނެ އެވެ. އަދި އެޗުއީއޯސީއާ ގުޅިގެން މީޑިއާގެ ކޮންޓެންޓްސް ވަރުގަދަކުރެވިދާނެ ކަމަށް ވެސް، މީޑިއާތަކުގެ އިސް ވެރިން ފާހަގަކުރެއްވި އެވެ.\nއެޗްއީއޯސީގެ ވެރިން ވަނީ މީޑިއާގެ މި އިސްނެގުމަށް މަރުހަބާ ވިދާޅުވެފަ އެވެ. އަދި އާންމުންގެ ހޭލުންތެރިކަމަށް ބޭނުންވާ މައުލޫމާތު ފޯރުކޮށްދޭން ތައްޔާރަށް ތިބި ކަމަށް ވެސް، އެޗުއީއޯސީގެ އޮފިޝަލުން ވިދާޅުވި އެވެ.


Makaraai Heelathuge Massala Eh Gai Meehaku Fuluhah Haaziruvaan Angaifi - Vaguthu\n3 މަސް ކުރިން ( އޮކްޓޯބަރ 1, 2021 )\nތ. ތިމަރަފުށި، މުލިމަތީގެ، ޙަސަން ވަޙީދު (24އ)\nފުލުހުން ތަހްގީގު ކުރަމުން ގެންދާ މަކަރާއި ހީލަތުގެ މައްސަލައެއްގައި ތަހްގީގަށް މީހަކު ފުލުހަށް ހާޒިރުވާން އަންގައި އިއުލާންކޮށްފިއެވެ.\nފުލުހުންގެ ވެބްސައިޓްގައި ކޮށްފައިވާ އިއުލާނެއްގައި ވިދާޅުވެފައި ވަނީ ތ. ތިމަރަފުށި، މުލިމަތީގެ، ޙަސަން ވަޙީދު (24އ) އަކީ ހުޅުމާލެ އިންވެސްޓިގޭޝަން ޑިޕާޓްމަންޓަށް ހުށަހެޅި ތަހުގީގު ކުރަމުންދާ މަކަރާއި ހީލަތުގެ މައްސަލައެއްގެ ތަހުގީގަށް މީހަކު ހާޒިރުކުރުމަށް ބޭނުންވެ، އުޅޭ ވަކިތަނެއް ނޭނގުމުގެ ސަބަބުން ތަހުގީގަށް ހާޒިރުވުމަށް ޗިޓް ރައްދުކުރެވިފައިނުވާ މީހެއް ކަމަށެވެ.\nއޭނާ ފުލުހަށް ހާޒިރުވާން އިއުލާން ކުރީ ޙަސަން ވަޙީދު ދިރިއުޅޭތަނެއް އާއިލާއަށްވެސް އުޅޭ ވަކިތަނެއް އެނގިފައިނުވާތީ އާއި ޖިނާއީ މައްސަލަތައް ތަޙުޤީޤުކުރުމުގައި ފުލުހުން ޢަމަލުކުރާނެ އިޖުރާއަތުގެ ޤަވާއިދުގެ 27 ވަނަ މާއްދާގައި ވާގޮތުގެ މަތިން ކަމަށް ފުލުހުން ވިދާޅުވިއެވެ.\nއޭނާ ފުލުހަށް ހާޒިރު ކުރަނީ މަކަރާއި ހީލަތުގެ މައްސަލައެއްގެ ތަހުގީގުގައި ސުވާލުކުރުމަށާއި މައުލޫމާތު ސާފުކުރުމަށް ކަމަށް ފުލުހުން ވިދާޅުވި ނަމަވެސް މައްސަލައިގެ އިތުރު އެއްވެސް ތަފްސީލެއް ފުލުހުން ދީފައެއް ނުވެއެވެ.\nޙަސަން ވަޙީދު ހާޒިރުވާންޖެހޭނީ ހުޅުމާލެ ޕޮލިސް ސްޓޭޝަނަށް 2021 އޮކްޓޯބަރ6ވަނަ ދުވަހުގެ 14:00 އަށް ކަމަށް ވެސް ފުލުހުންގެ އިއުލާނުގައި ވިދާޅުވެފައި ވެއެވެ.\nފަހަކަށް އައިސް މަކަރާއި ހީލަތުން މީހުންގެ އަތުން ފައިސާ ހޯދުމުގެ މައްސަލަތައް ވަނީ އަނެއްކާވެސް ވަރަށް ބޮޑަށް އިތުރުވެފައެވެ. އެފަދަ މައްސަލަތަކުގައި ހިމެނޭ ގިނަ ބަޔަކު ހޯދަން އެކިފަހަރުމަތިން ފުލުހުން އިއުލާން ކޮށްފައި ވެއެވެ.


anamty shruthu thakaka eku dhookollaifi\nސީލައިފް އެޕާޓުމެންޓު ވިއްކާނެ ކަމަށް ބުނެ 200 އަށް ވުރެ ގިނަ މީހުންގެ އަތުން ފައިސާ ނެގި މައްސަލައާއި ގުޅިގެން ހިޔާނާތްތެރިވިކަމުގެ ދައުވާ އުފުލާފައިވާ އެ ކުންފުނީގެ އެމްޑީ އަހުމަދު މޫސާ މުހައްމަދު (އަންމަޓީ) ޝަރުޠުތަކަކާއެކު ބަންދުން ދޫކޮށްލުމަށް ކުރިމިނަލް ކޯޓުން ދެންމެ އަމުރުކޮށްފި އެވެ.\nއައްމަޓީމައްޗަށް ކޯޓުނ ްކުރި2ޝަރުތަކީ ޝަރީއަތް ނިމެންދެން މާލޭގައި ހުރުމާއި ރާއްޖެއިން ބޭރަށް ފުރައިގެން ނުދިއުމެވެ.\nމި މައްސަލައިގެ ބަންދުގެ މުއްދަތު ރިވިއުކުރުމަށް މިއަދު ބޭއްވި އަޑުއެހުމުގައި ދައުލަތުން އެދިފައި ވަނީ ޝަރީއަތް ނިމެންދެން ބަންދުގައި ބެހެއްޓުމަށެވެ. އެއީ ހެކިންނަށް ނުފޫޒު ފޯރުވުމުގެ އިހުތިމާލު އޮތުމާއި، މުޖުތަމައުގެ ސަލާމަތާއި ރައްކާތެރި ކަމަށް ނުރައްކާވުމާއި، ފިލައިގެން ދިޔުމުގެ ފުރުސަތު އޮތުމުން ކަމަށް ދައުލަތުން ބުންޏެވެ.\nއައްމަޓީގެ ވަކީލް މުހުތާޒު މުހުސިން ވިދާޅުވި ގޮތުގައި މައްސަލަ ބިނާވެފައިވަނީ ކިތާބީ ހެކިތަކެއްގެ މައްޗަށް ކަމަށާއި އެ މައްސަލާގައި ނުފޫޒު ފޯރުވާނެ ހެއްކެއް ނެތް ކަމަށެވެ. އަދި، އަންމަޓީއަކީ ފިލައިގެން އުޅުނު މީހެއް ނޫން ކަމަށާއި ދައުލަތުގެ މުއައްސަސާތަކަށް އެއްބާރުލުންދެމުންދާތީ އައްމަޓީ ދޫކޮށްލަދިނުމަށް އެދޭކަމަށެވެ. އައްމަޓީވެސްވ\nމި މައްސަލައިގައި ދިފާއީ ވަކީލް ކުރީގެ ޤާޟީ އަދި ކުރީގެ ޕީޖީ މުހުތާޒު މުހުސިން އަދި ދައުވާ ރައްދުވާ އައްމަޓީ ވެސް ބުނަމުން ގެންދިޔައީ އެއީ އެއްވެސް އިރެއްގައި ފިލައިގެން ދިޔަ މީހެއް ނޫން ކަމަށެވެ. އައްމަޓީގެ ފަރާތުން ދިފާއީ ވަކީލް ވިދާޅުވީ، ފިލައިގެން އުޅުނު މީހެއް ނަމަ ވަޓްސްއެޕާއި މެއިލް މެދުވެރިކޮށް ފުލުހުންނާ ވާހަކަ ދައްކައިގެން ތަހުގީގަށް އެބާރުލުމެއް ނުދޭނެ ކަމަށެވެ.


Mudhahrisun Ge Massakathah Oiy Gadharu Bodu Vejje: Minister - Vaguthu\nކޮވިޑްގެ ފައްސި ކުއްލިއަކަށް ބޮޑުތަނުން މައްޗަށް! -5މިނެޓް ކުރިން\n6 މަސް ކުރިން ( އޮކްޓޯބަރ 5, 2020 )\nދަރިންނަށް ކިޔަވައި ދޭން ކުރަން ޖެހޭ ބުރަ މަސައްކަތް ބެލެނިވެރިންނަށް ތަޖުރިބާ ކުރެވުމުން މުދައްރިސުންގެ މަސައްކަތަށް އޮތް ގަދަރު ބޮޑުވެފައިވާ ކަމަށް ތައުލީމާއި ބެހޭ ވަޒީރު ޑރ. އައިޝަތު އަލީ މިއަދު ވިދާޅުވެއްޖެއެވެ.\nބައިނަލްއަގުވާމީ ގޮތުން ފާހަގަ ކުރާ ޓީޗަރުންގެ ދުވަހުގެ މުނާސަބަތުގައި މިނިސްޓަރު ދެއްވި ހިތޯބުގައި ވިދާޅުވީ ގޭގައި ތިބެގެން ދަރިވަރުންނަށް ތައުލީމް ދޭން ޖެހުމުން އެންމެ ކުއްޖަކު ފިލާވަޅުގައި މަސްއޫލު ކުރަން ޖެހޭ ބުރަ މަސައްކަތް ބެލެނިވެރިންނަށް އިހްސާސް ކުރެވި މުދައްރިސުންނަށް ދޭ ގަދަރު އުފުލިފައިވާ ކަމަށެވެ.\nއާންމު ހާލަތުގައި ވެސް ފިލާވަޅެއް ނަގައި ދިނުމަށް މުދައްރިސުން ކުރާ ބުރަ މަސައްކަތް، މުދައްރިސެއްގެ ހައިސިއްޔަތުން އެނގިވަޑައިގަންނަވާކަން ފާހަގަކުރައްވާ ޑރ.އައިޝަތު ވިދާޅުވީ، ކޮވިޑް-19 އާ ގުޅިގެން ފުރަބަންދުވުމާއި ސިއްހީ ކާރިސާއަކާ ކުރިމަތިވުމުން މިހާރު މުދައްރިސުން ކުރަން ޖެހޭ މަސައްކަތް އިތުރަށް ބުރަވެފައިވާ ކަމަށެވެ.\nއެގޮތުން ސިއްހީ ކާރިސާއަކާ ކުރިމަތިލަމުންނާއި އާއިލާ އަށް ވަގުތު ދެމުންނާއި ދަރިވަރުންގެ ހާލަތު ބަލަމުން މުދައްރިސުން ކުރާ ބުރަ މަސައްކަތް އޭނާ ފާހަގަ ކުރެއްވިއެވެ.\n"ކުރިން ނުފަރިތަ މަންސަތައް ބޭނުންކުރުމަށް ތަމްރީނު ހޯއްދަވާ ފަރިތަވެ ފިލާވަޅުތައް ދަނީ ނަގާދެމުން. މިކަންކަމުން ދައްކުވައިދެނީ މުދައްރިސުންގެ ފަހެލިކަމާއި އާ ކަންކަމަށް ފަރިތަވެގަންނަވާ އަވަސް މިން." އެކަމަނާ ވިދާޅުވިއެވެ.\nކޮންމެ މީހެއްގެ ފިކުރާއި ކުރިމަގު ބަދަލުކޮށްލި ކޮންމެވެސް އެއް މުދައްރިސަކާއި ދިމާވެފައި ވާނެ ކަމަށާއި ގިނަ ބަޔަކު ކުރިއަރާ ދިއުމަށް މެދުވެރިވީ އެ މީހުންގެ މުދައްރިސުންގެ ސަބަބުން ކަމަށް އޭނާ ފާހަގަ ކުރެއްވިއެވެ.\nއަދި މުދައްރިސްކަމަކީ އޭގެ އަސަރު އެތައް ޒަމާނަކަށް ދެމިގެންދާ ކަމެއް ކަމަށާއި އެއީ ގަދަރުވެރި މަސައްކަތެއްކަމަށް ވެސް އޭނާ ވިދާޅުވިއެވެ.\n"އުނގަންނައި ދިނުމަކީ ކަންކަމުގެ ހަގީގަތް އެނގުމެއް ނޫން. އެއީ ކަންކަމާ މެދު ވިސްނައިދޭ ސިކުނޑިއެއް ތަމްރީންކުރުން. މިފަދަ ސިކުނޑިތައް ތަމްރީން ކުރުމުގައި ތިޔަ މުދައްރިސުން ވަނީ އެތަކެއް ވަގުތުތަކެއް ގުރުބާންކޮށްފައި. މި ގުރުބާނީއަކީ އަޅުގަނޑުމެން އެކަމުގެ އަގު ވަޒަންކުރަން ބޭނުންވި ކަމުގައި ވިޔަސް ބުނެލާ ބަހަކުން، ދޭ އުޖޫރައަކުން ނުވަތަ ފާހަގަކުރާ ދުުވަހަކުން އަގު އަދާކުރެވޭނެ ގުރުބާނީއެއް ނޫން." ޑރ.އައިޝަތު ވިދާޅުވިއެވެ.\nކޮވިޑް-19 އާ ގުޅިގެން ދަރިވަރުންނަށް ތައުލީމް ފޯރުކޮށްދިނުމަށް މުދައްރިސުން މަސައްކަތް ކުރާ ވައްޓަފާޅިއަށް ބަދަލު އައި ނަމަވެސް، މުދައްރިސުން ކުރައްވާ ބުރަ މަސައްކަތް ފާހަގަކުރައްވާ އޭނާ ވަނީ ހުރިހާ މުދައްރިސުންނަށް ޝުކުރު އަދާކުރައްވައިފައެވެ.\nޖިންސީ ހަމަހަމަކަން އަސާސީ ހައްގެއްގެ ގޮތުގައި ކަނޑައަޅާނަން: އެޑިއުކޭޝަން މިނިސްޓަރު\nރާއްޖޭގައި ޓީޗަރ ބޭސްޑް އެސެސްމެންޓަކަށް ނުދާނެކަމުގެ ޔަޤީންކަން ދީފި\nއޮކްޓޯބަރ 5, 2020 14:05\nގަދަރު ބޮޑުވާނީ އިސްލާމް ދީނުގައި އަންހެނުންގެ ހެދުން އަޅަން އަންގަވާފައިވާ ގޮތަށް ކަމަނާ ހެދުން އަޅައި ސްކޫލް ކުދިންނަށް ނަމޫނާދައްކަވައިގެންނެވެ. ހުރިހާ ދީނީ ޢިލްމުވެރިންވެސް ބުރުގާ އެޅުމަކީ މަޖުބޫރުކަމެއްކަމަށް ވިދާޅުވާއިރު ކަމަނާ ތިހެން ހުރުމުން އަހަރެމެންނަށް ކަމަނާއަށް ކުރަންޖެހޭ އިހްތިރާމެއް ނުކުރެވެއެވެ.\nއޮކްޓޯބަރ 5, 2020 14:08\nކަމަނާއަށް އެގިވަޑައި ނުގަންނަވާ ސްކޫލްތަކުން ޓީޗަރުންނާއި މެދު ޢަމަލުކުރައްވަމުންގެންދަވާ ހަރުކަށި ޤަވާއިދު ، އަދި ޙާއްސަކޮށް ސްކޫލްތަކުގެ އިސްބައެއްބޭފުޅުން، ބައެއް ސްކޫލްތަކުގެ ޖޫނިއަރ ޓީޗަރުން ތިބެނީ ނަފްސާނީގޮތުން އަނިޔާލިބިލިބި ، ފިއްތުންތައް ފިއްތާ، އެވަރަށް ބުލީކުރޭ\nއޮކްޓޯބަރ 5, 2020 14:13\nކިޔަވާގެ ނިކުންނަ ޒުވާން ޓީޗަރުންނަށް ފުރުސަތެއް ނުލިބޭ، ތަޖުރިބާ ނެތްނަމަ ނޯ، އެހެންނޫން ސިޔާސީ ބޭފުޅަކު ކޯލް އޯ،ކޭ ޖޮބް ލިބުނީ މީ މިރާއްޖޭގެ އަދުގެ އުސޫލް، މުޅި އެތި ކޮންޓްރޯލް ކުރާ ރިމޯޓް އޮތީ ސިޔާސީ ވެރިންގެ އަތްމަތީގައި އިގޭތޯ؟؟؟\nއޮކްޓޯބަރ 5, 2020 14:19\nގަދަރު ބޮޑުވީމާ މުސާރަ ކުޑަ....... މުދައްރިސުންގެ ފުލެޓް ކާލީ....\nއޮކްޓޯބަރ 5, 2020 15:02\nސްކޫލުތައް ފަޅަށް، ޓީޗަރުންނަށް ބުރަ ކަމަށްވާނަމަ މަމެން އެެކަމާއި އުފާ ކުރަމޭ މަމެން ޓީޗަރުންނަށް ޔަގީން ކަން ދެމޭ ރާއްޖޭގައި މަސައްކަތް ކުރާ ހުރިހާ ދިވެހި ޓީޗަރުންނަށް މަމެންގެ ވެރިކަމުގެ ފުރަތަމަ 100 ދުވަހުގެ ތެރޭގައި ހުޅުމާލޭގެ އިރުން އޮތް ބޮޑު ފަޅު ހިއްކާ ކޮންމެ ދިވެހި ޓީޗަރަކަށް ހިލޭ 10 ހާސް އަކަފޫޓްގެ ބިމެއް އެތަނުން ދީ އަދި ބީއެމްއެލް މެދުވެރިކޮށް ލޯން ސަރުކާރުން ސޮވެރިންގް ގެރެންޓީ ދީގެން ހަދާދޭނަމޭ 25 ބުރިއަށް އަދި3ފްލޯރ ގައި ކޮލެޖް ހިންގޭ ގޮތަށް ތިން ފްލޯރ ވެސް އެގޮތަށް ތަރައްގީ ކޮށް ދޭނަމޭ...\nއޮކްޓޯބަރ 5, 2020 15:54\nމަޤަމާ ހަވާލުވެ ވަޑައިގެން އެންމެ ފު ރަތަމަ ވެސް ހު ރިހާ މުދައް ރިސުންގެ ގަދަ ރު ތިޔަ ބޮޑުކޮށް ދެއްވީ ކިހިނެއް ހަދައިގެންބާ؟ ގަދަ ރު ބޮޑުނަމަވެސް މުދައް ރިސުންގެ އަގު ވަ ރަށް ދަށް. އެކަން ކަމަނާ އަށް އެނގި ނުލައްވަނީތޯ؟\nއޮކްޓޯބަރ 5, 2020 17:36\nހަމައެކަނި ގަދަރުކުން ފުއްދޭކައް ނެތް މުސާރަބޮޑުކުރޭ ޕުރައިމަރީ ޓީޗަރަކައް /18000ރ ލިބެންޖެހޭ.


BML ah Ginadhuvahu Hidhumaiy Koffaiva Muvazzafunge Agu Vazankoffu | ungoofaaru.com\nބަނޑޭރިގަނޑު/ޚަބަރު/ބީއެމްއެލް އަށް ގިނަދުވަހު ޚިދުމަތްކޮށްފައިވާ މުވައްޒަފުންގެ އަގުވަޒަންކޮށްފި\nމުނާޒު މުޙައްމަދު 13 އޮކްޓޯބަރ 2018\n0 696 މިނެޓެއް ނުވަނިސް ކިޔާލެވޭ\nބީއެމްއެލް އަށް ގިނަ ދުވަހު ޚިދުމަތްކޮށްފައިވާ މުވައްޒަފުންގެ އަގު ވަޒަން ކުރުން - ފޮޓޯ: ބީއެމްއެލް\nބެންކް އޮފް މޯލްޑިވްސް އަށް ގިނަ ދުވަސް ވަންދެން ޚިދުމަތްކޮށްފައިވާ މުވައްޒަފުންގެ އަގު ވަޒަންކޮށް އެ މުވައްޒަފުންނަށް އެވޯޑް ދީފިއެވެ. މި އެވޯޑްތައް މުވައްޒަފުންނަށް ހަވާލުކޮށްފައި ވަނީ ބެންކް އޮފް މޯލްޑިވްސްއިން ބުދަ ދުވަހުގެ ރޭ ޗަންޕާ ސެންޓްރަލް ހޮޓެލްގައި ބޭއްވި ޙާއްސަ ހަފްލާއެއްގައެވެ.\nމި ހަފުލާގައި އެވޯޑް ހަވާލުކޮށްފައި ވަނީ ބޭންކްއޮފް މޯލްޑިވްސް އަށް 15، 20، 25، 30 އަދި 35 އަހަރު ޚިދުމަތްކޮށްފައިވާ މުވައްޒަފުންނަށެވެ. މި އެވޯޑް މުވައްޒަފުންނަށް ހަވާލުކޮށްދެއްވީ ބެންކް އޮފް މޯލްޑިވްސްގެ ސީއީއޯ އެންޑްެރޫ ހީލީއެވެ.\nމި އެވޯޑް ޖުމްލަ 37 މުވައްޒަފުންނަށް ލިބިގެން ދިއައިރު އޭގެ ތެރޭގައި ބީއެމްއެލް އުނގޫފާރު ބުރާންޗުގައި މަސައްކަތް ކޮށްފައިވާ އަދި ކުރަމުންދާ މުވައްޒަފުން ވެސް ހިމެނެއެވެ. އެ ގޮތުން އުނގޫފާރު ބުރާންޗްގެ މެނޭޖަރ އިސްމާއިލް ނާފިޒް ، އަބްދުﷲ ސުޖާއު އަދި ކުރިން ގިނަ ދުވަސްތަކެއް ވަންދެން އުނގޫފާރު ބުރާންޗުގައި މަސައްކަތް ކުރުމަށްފަހު މިހާރު ނައިފަރު ބުރާންޗުގެ މެނޭޖަރެއްގެ މަޤާމު އަދާކުރަމުންދާ މުޙައްމަދު ނަބީލަށް ވެސް މި އެވޯޑް ލިބިގެންގޮސްފައިވެއެވެ.\nބެންކް އޮފް މޯލްޑިވްސް އިން އަންނަނީ 2015 އިން ފެށިގެން ކޮންމެ އަހަރަކު ބެންކަށް ގިނަ ދުވަހު ޚިދުމަތްކުރި މުވައްޒަފުންގެ އަގު ވަޒަންކުރުމުގެ ގޮތުން ހަފުލާއެއް ބާއްވަމުންނެވެ. ބީއެމްއެލް އިން މި ފަހުގެ ތާރީހުތަކުގައި ބޮޑެތި ކުރިއެރުންތަކެއް ހޯދަމުން އަންނަ އިރު ބައިނަލްއަޤްވާމީ ޕްލެޓްފޯމްތަކުގައި އެ ބޭންކުން އަންނަނީ ތަފާތު އެވޯޑްތައް ހާސިލް ކުރަމުންނެވެ. އެ ގޮތުން ބީއެމްއެލް އިން ވަނީ އެ ބޭންކްގެ ހިއުމަން ރިސޯސް މެނޭޖްމެންޓް ސިޔާސަތަށް އޭޝިޔާސް ބެސްޓް އެމްޕްލޯޔަރ ބްރޭންޑް އެވޯޑް މި އަހަރު ކުރީކޮޅު ޖެހިޖެހިގެން2ވަނަ ފަހަރަށް ހޯދާފައެވެ.\nބީއެމްއެލް އުނގޫފާރު ބުރާންޗް\nކޮވިޑް ސަޕޯޓު ފަންޑަށް އެހީވުމުގެ ނަމުގައި އޮޅުވާލައިގެން ފައިސާ ހޯދަނީ – ސަލާމުވޭ!


ހަގީގީ ހާދިސާ: އެންމެ ގާތްއެކުވެރިޔާއަށް ލޯބިވެރިޔާ ތައާރަފްކޮށްދިނުމުން ދެން ފެނުނީ ތެޔޮނާށި ކާޅު ޖަހައިގަތް ތަން! – Dhen.mv\nޢާލިމް އަބްދުއްލަތީފް October 18, 2020 - 10:32 pm\nމިވާހަކަ އަކީ ހަގީގަތުގައި ވެސް ދިވެހި ޒުވާން ފިރިހެނަކަށް ކުރިމަތިވި ހާދިސާއެއްގެ ވާހަކައެވެ. މި ވާހަކަ އަކީ ބައެއް ފަރާތްތަކަށް މަޖާ ވާހަކަ އަކަށް ވެސް ވެދާނެއެވެ. ނަމަވެސް އެ ޒުވާނާ އަދިވެސް މިކަމާމެދު ހިތާމަކުރެއެވެ. ނުހަނު ދެރަވެއެވެ.\n"އަހަރެންނާ އަހަރެންގެ ލޯބިވެރިޔާ އުޅެމުން އައީ ނުހަނު އުފާވެރިކޮށެވެ. ދެމީހުން އެކުގައި ކޮންމެ ދުވަހަކުމެ ވަގުތުތައް ހޭދަކުރަމުން އައީ ދުވަހަކުވެސް ވަކިނުވާން އެތަކެއް ވައުދެއް ވަމުންނެވެ. އޭނާ އަހަރެންނަށް ލިބުމަކީ އަހަރެންގެ ނަސީބޭ ވެސް އަހަރެންގެ ހިތަށް އެރިއެވެ. އޭނާ އޭރު އަހަންނަށް އެހާވެސް ރަނގަޅެވެ.\nއަހަރެންގެ އެންމެ ގާތް އެކުވެރިޔާ އަކީ އަހަރެންނާއެކު އެންމެ ގާތްކޮށް ސުކޫލު ދައުރުއްސުރެ އުޅޭ މީހެކެވެ. އަބަދުވެސް ދެމީހުން އެކަކު އަނެކަކަށް ދިމާވާ ހުރިހާ ކަމެއްހެން ހިއްސާކުރަމެވެ. އެކަކު އަނެކަކަށް ދިމާވާ ކަންކަމުގައި ދެމީހުން ވެސް އެހީތެރިވެދީ ހަދަމެވެ. ގިނަ ވަގުތުތަކެއް އެކުގައި ސަކަރާތް ޖެހުމުގައި ހޭދަކުރަމެވެ.\nކޮންމެއަކަސް އަހަރެންގެ ލޯބިވެރިޔާއަށް އަހަރެންގެ އެންމެ ގާތް ރަހުމަތްތެރިޔާ ތައާރަފް ކޮށްދޭނަމޭ އަހަރެންގެ ހިތަށް އެރިއެވެ. ބޭނުންވީ އަހަރެންގެ ދިރިއުޅުމުގައި އެންމެ މުހިއްމު ދެމީހުންނަކީ ވެސް އެކަކު އަނެކަކާ އެކުވެރި ދެމީހުންނަށް ވާށެވެ. ދެމީހުންނަކީ ވެސް ވާހަކަ ދައްކާ އުޅޭ ދެމީހުންނަށް ވާށެވެ.\nއެހެން ކަމުން ދެމީހުން އެކަކު އަނެކަކަށް އެއް ދުވަހަކު އަހަރެން ތައާރަފް ކޮށްދީފީމެވެ.3މީހުން އެކުގައި ކޮފީއެއްގައި އެތައް ވަގުތެއް ހޭދަ ކުރީ އެކި ވާހަކަ ދެއްކުމުގައެވެ. އަހަރެންގެ އެކުވެރިޔާގެ ގާތުގައި އަހަރެން "ކަލޭ ވެސް ދެން އަވަހަށް ކުއްޖަކާ ރައްޓެހި ވާށޭ" ބުނީމެވެ. ނަމަވެސް ފަހަރުގައި ވެސް އަހަރެންގެ ހައްގެއް އަހަރެންގެ އަތުން ނިގުޅައިގަންނާނޭ ކަމަށް ހީކޮށްފައެއް ނޫނެވެ.\nދުވަސްތައް މާޒީވަމުން ދެއެވެ. ކުރިމަތިން އަންނަނީ ސުނާމީއެއްގެ ބޮޑު ރާޅު ކަން އަދި ވެހެން އޮތް ބޯ ވާރޭގެ ވިލާ ގަނޑުގެ ވައި ކަމެއް އަހަންނަށް ވިސްނައި ނުލެވުނީ އަހަރެންގެ މޮޔަ ކަމުން ކަންނޭނގެއެވެ. އެއް ދުވަހަކު އަހަރެންގެ އެކުވެރިޔާ އަހަރެންގެ ގާތުގައި އަހަރެންގެ ސައިކަލު އޭނާއަށް ދިނުމަށް އެދުނެވެ. ބުނީ "ބިޓެއް" ގޮވައިގެން ދުއްވާލަން ދިއުމަށް ކަމަށެވެ.\nކޮންމެއަކަސް އެދުވަހަކީ އަހަރެންގެ ހަވީރު ޑިއުޓީ އޮތް ދުވަސް ކަމުން ދެކޮޅު ހެދުމަކާ ނުލާ އަހަރެން ވެސް ސައިކަލު އޭނާއަށް ދީފީމެވެ. ފަހަރުގައި ވެސް އެ "ބިޓަކީ" އަހަރެންގެ ލޯބިވެރިޔާ ކަމަށް ހީކޮށްފައެއް ނޫނެވެ. އަހަރެންނަކީ އާންމުކޮށް އޮފީސް ގަޑީގައި ތަންތަނަށް ދާ މީހެއް ނޫނެވެ. ނަމަވެސް އެދުވަހު ނަސީބު ކަންދިމާ ކުރި ގޮތުން އަހަރެން އޮފީސް ރަހުމަތްތެރިއަކާއެކު ނޯތު ހާބަރަށް ދާން މިސްރާބު ޖެހީމެވެ.\nދިޔައީ ބޭރު މަގުން ލައިފައެވެ. ދިޔަ މަގުމަތީގައި އަހަރެން މަގުގައި ދުއްވަމުންދިޔަ އެހެން މީހުންނަކަށް މާ ބޮޑު ސަމާލު ކަމެއް ނުދެމެވެ. ނަމަވެސް ކުއްލިއަކަށް އަހަރެންގެ ލޮލުގައި އަޅައިގަތް މަންޒަރަކުން އަހަރެންގެ ފައިދަށުން ބިންގަނޑު ކަނޑައިގެން ދިޔަހެން އަހަރެންނަށް ހީވިއެވެ.\nއަހަރެންގެ ސައިކަލުގައި އަހަރެންގެ ލޯބިވެރިޔާ ފަހަތަށް އަރުވައިގެން އެދަނީ އަހަރެންގެ އެންމެ "ގާތް" އެކުވެރިޔާ ވިއްޔާއެވެ. އަހަރެންނަށް މި ފެނުނު މަންޒަރު ގަބޫލެއް ނުކުރެވުނެވެ. އޮފީސް ކުއްޖާ އަކީ ވެސް އަހަރެންގެ އެކުވެރިއެއް ކަމުން އޭނާއަށް ވެސް އަހަރެން އެ މަންޒަރު ދެއްކީމެވެ. އޭނާ ވެސް ހުރީ ބުނާނެ އެއްޗެއް ނޭނގިފައެވެ. އަހަރެމެން ދިޔައީ އެ ދެމީހުންގެ ފަހަތުން މަޑު ދުވެއްޔެއްގައި ދުއްވަމުންނެވެ.\nއަހަރެން ފޯނު ނަގާ އަހަރެންގެ ރަހުމަތްތެރިޔާއަށް ގުޅާލީމެވެ. މަޑުކޮށްފައި ވަރަށް އަވަހަށް ފޯނު ނަގައިފިއެވެ. ބުނީ މިހުރީ "ބިޓު" ގޮވައިގެން މަގުމަތީގައި ކަމަށެވެ. އަހަރެންގެ ގާތަށް އައީ އަމަށަކު ރުޅިއެއް ނޫނެވެ. އަދި އަހަރެން ވީ ދެރަ ވެސް ބުނެދޭކަށް އަހަންނަކަށް ނޭނގެއެވެ.\nމާ ފާޑުފާޑު ވާހަކަ ނުދައްކާ ފަހަތް ބަލާބަލާށޭ އަހަރެން ބުނީމެވެ. އޭނާ ފަހަތް ބަލައިލީ އަހަރެން ފެންނާނެ ކަމަކަށް ނޫން ކަންނޭނގެއެވެ. ކޮންމެއަކަސް އަހަރެން އެދެމީހުންގެ ކައިރިއަށް ގޮސް އަހަރެންގެ ސައިކަލު ގެންނާށޭ ބުނީމެވެ. އަދި ތި ދާ ތާކަށް ހިނގާފައި ދާށޭ ވެސް ބުނީމެވެ.\nއޭރު އަހަރެން ހުރީ ފެން ކަޅިވެފައެވެ. އަހަރެން ޑިއުޓީއަކަށް ވެސް އިތުރަކަށް ނުދަމެވެ. އަހަރެން ދިޔަގޮތަށް ދިޔައީ ގެއަށެވެ. ގެއަށް ވަދެވުމާއެކު އަހަރެންގެ ދެލޮލުން ހޯސްލައިފައި ކަރުނަތައް ފައިބައި ގަތެވެ. ދުނިޔެއަކީ ހާދަ ކެހިވެރި ތަނެކޭ އަހަރެންގެ ހިތަށް އެރިއެވެ.\nއިރުކޮޅެއް ފަހުން އަހަރެންގެ ރަހުމަތްތެރިޔާ އަހަރެންނަށް މެސެޖު ކުރިއެވެ. އޭނާއާ އަހަރެންގެ ލޯބިވެރިއާ އާއި ވާހަކަ ދައްކާތާ ގާތްގަނޑަކަށް2ހަފްތާވަރު ވެދާނެ ކަމަށާއ އެ ދެމީހުންވެސް އެކަކު އަނެކަކު ދެކެ އިންތިހާއަށް ލޯބިވާ ކަމަށް ބުންޏެވެ. އަދި ކުރިން ނުބުނެވުނީތީ މާފަށް އެދޭ ކަމަށާއި އެ ދެމީހުން އެކުގައި އުޅުމަށް ހުރަހަކަށް ނުވުމަށް އެދުނެވެ.\nއަހަރެންގެ ލޯބިވެރިޔާ ވެސް އަހަރެންނަށް މެސެޖު ކުރިއެވެ. އޭނާ ލޯބިވަނީ އަހަރެން ދެކެ ނޫން ކަމަށާއި އަހަރެންގެ ރަހުމަތްތެރިޔާ ދެކެ އޭނާއަށް އިންތިހާއަށް ލޯބި ވެވިފައި ވާ ކަމަށް ބުންޏެވެ. އަހަރެން ވަކި ބުނާނީ ވެސް ކީކޭ ހެއްޔެވެ. އިތުރަށް ދައްކާނީ ކޮން ވާހަކައެއް ހެއްޔެވެ.\nއަހަރެން އެދެމީހުން ގާތު ވެސް އެދުނީ ދެމީހުންވެސް އުފަލުގައި ވުމަށެވެ. އަހަރެންގެ އުފާވެރިކަން ނަގާލުމަށް ފަހު އެ ދެމީހުންނަށް އުފަލުގައި އުޅެވޭނެ ބާވައޭ ވެސް އަހަރެން ގެ ހިތަށް އެރިއެވެ. އަހަރެންގެ އެންމެ ގާތް އެކުވެރިޔާ އަހަރެންނަށް ބޭވަފާތެރިވެ އަހަރެންގެ ލޯބިވެރިޔާ ޖަހައިގަތީއެވެ.\nމިއަދު އަހަރެން އިތުބާރު ކުރާނީ ވަކި ކާކަށް ހެއްޔެވެ؟ ދުނިޔެއަކީ ހާދަހާ ކެހިވެރި ތަނެކެވެ. އެންމެ ކައިރީގައި ހީފައި އުޅެ އަހަރެންގެ ހިނިތުންވުން ފޭރިގަތުމަކަށް ވެސް އޭނާ ފަހެއް ނުޖެހުނު ވިއްޔާއެވެ. އަހަރެންގެ ހިތަށް އަރަނީ މީހަކަށް ދެރައެއް ދިނުމަށްފަހު އަނެކާއަށް އުފަލުގައި އުޅެވޭނެ ބާވައެވެ."\nމިއީ އެންމެ މީހެއްގެ ވާހަކައެވެ. މިފަދަ ކަންތައްތަކާ ކުރިމަތިވެފައިވާ ކިތައް މީހުން އުޅޭނެ ބާވައޭ އަޅުގަނޑުގެ ހިތަށް އަރައެވެ. އެފަދަ މީހުންނަށް "ރަހުމަތްތެރިން" ގެ ލަގަބު ދެވޭނެ ބާވައެވެ. ނަމަވެސް ޔަގީންވާ އެއް ކަމެއް އެބަ އޮތެވެ. ތިމާ ފޭހުނު އިލޮށިގަނޑު ހެރޭނީ ތިމާގެ ލޮލަށޭ މުސްކުޅިން ބުނެ އުޅެނީ ސަމާސާ އަކަށް ނޫން ކަމެވެ.\nމަ ލޯބި ވެރިޔާ ތައާރަފް ކޮއް ދީފަ ނުވާނެ މާ ގިނަ ދުވަހެއް ބެސްޓު ފުރެންޑު ކަޓުވާލީ.. ދެން ކަޓުވާ ނުލެވޭ ވަރު ކޮއްލައިން މި އުޅެނީ ބެސްޓު ފުރެންޑުގެ ކޮޮއްކޮ އާއި އިނދެގެން މި އުޅެނީ … އަޅެ ދެން ކަޓުވަބަލަ .. ހެހެ\nހަމަ ވަރަށް ސަ ޅި ތިގޮތް…\nހިޔާލިީވާަހަކަ އެއް އަސްލެއްކަމަށް ހަދާ ޖެނެރޭޓްކޮށްލަނީ. މިކަހަލަ މީހުންވެސް ވަރަށް ގިނައިން އުޅޭ!\nއަޅެ މީނަޔަށް މިކަހަލަ މީހުންގެ ޒާތީ ދިރިއުޅުމުގެ ވާހަކަ ނޫނީ ހަބަރެކޭ ކިޔާފަ ލިޔަން ނޭންގެނީތަ\nމިދެން ކިހާ ދެރަވެއްޖެ ކަމެއް، ހިތުން މާ މޮޅުވެގެން


Fahu Match In Ves Balive TC Ah Mubaaraai Nimijje - Vaguthu\nޝެއިހް ކަމާލް ކަޕް: ފަހު މެޗުންވެސް ބަލިވެ ޓީސީ އަށް މުބާރާތް ނިމިއްޖެ\nބަންގްލަދޭޝްގައި ކުރިއަށްދާ ޝެއިހް ކަމާލް ކްލަބް ކަޕްގައި އިއްޔެ ކުޅުނު މެޗުން ލާއޯސްގެ ޔަންގް އިލެފަންޓް އެފްސީ އަތުން 2-1 އިން ބަލިވެ ރާއްޖޭގެ ޓީސީ ސްޕޯޓްސް ކްލަބް މުބާރާތުން ކަޓައިފި އެވެ.\nއިއްޔެގެ މެޗަށް ނުކުތްއިރު ވެސް ސެމީ ފައިނަލަށް ދިއުމުގެ އަމިއްލަ ބާރު ޓީސީ އަށް އޮތީ ގެއްލިފަ އެވެ. މުބާރާތުގައި ޓީސީ ކުޅުނު ފުރަތަމަ މެޗުން 2015 ވަނަ އަހަރުގެ ޗެމްޕިއަން ޗިޓަގޮން އަބަހާނީ އަތުން 4-1 އިން ބަލިވިއިރު، ދެ ވަނަ މެޗުން ވަނީ އިންޑިއާގެ މޯހަން ބަގާން އަތުން 2-0 އިން ބަލިވެފަ އެވެ.\nޗިޓަގޮންގެ އަޒީޒް ސްޓޭޑިއަމްގައި އިއްޔެ ކުޅުނު މެޗަށް ޓީސީން ނުކުތީ ކުރީ ދެމެޗާއި އަޅާބަލާއިރު ބަދަލުތަކަކާ އެކު އެވެ. ޒުވާން ދެ މިޑްފީލްޑަރުން ކަމަށްވާ މުހައްމަދު ޔަޒްދާން (ޔަޒޭ) އާއި ނިޝާމް ރަޝީދު (ޕޮގްބާ) އަށް ފުރަތަމަ އެގާރައިން ފުރުސަތު ދިންއިރު، ކުރިން ދެ މެޗުގައި ފުރަތަމަ އެގާރައިގައި ކުޅުނު އިސްމާއިލް އީސަ (މެސީ) އާއި އިޝާން އިބްރާހިމް (ސައްޓު) ފެށީ ބެންޗުންނެވެ.\nމެޗުގައި އިލެފަންޓުން ލީޑުނެގީ ފުރަތަމަ ހާފުގެ ކުރީކޮޅު އެވެ. 17 ވަނަ މިނިޓްގައި މި ލަނޑު އެޓީމަށް ކާމިޔާބުކޮށްދިނީ ބޫންފަޗާން ބޫކޮން އެވެ. ފުރަތަމަ ހާފުގައި ނަތީޖާ އެއްވަރުކުރަން ޓީސީ އަށް ރަނގަޅު ފުރުސަތުތަކެއް ލިބިގެންދިޔަ ނަމަވެސް އެންމެ ރަނގަޅަށް އެޓީމަށް އޭގެ ބޭނުމެއް ނުކުރެވުނެވެ.\nޓީސީ އަށް ލިބުނު ފުރުސަތުތަކުގެ ބޭނުން ނުހިފުމުގެ ނަތީޖާ އެއްގެ ގޮތުން މެޗުގެ 59 ވަނަ މިނިޓްގައި ބޫކޮންގެ ދެވަނަ ލަނޑުން އިލެފަންޓުން ލީޑު ފުޅާކުރި އެވެ. މެޗުގައި ޓީސީގެ ހަމައެކަނި ލަނޑު ޖަހައިދިނީ މުހައްމަދު ސާމިރު އެވެ.\nދަންނަ ކުޅުންތެރިން މާޒިޔާގަ ތިބުމަކީ ޓީސީއަށް ފައިދާއެއް ނޫން- ނިޒާމް\nޔޫވީ ބަލިކޮށް ޓީސީ ތާވަލުގެ ފަސްވަނައަށް


އުއްތަމަ ފަނޑިޔާރުގެ މައްޗަށް ކުރަނީ ސިޔާސީ ތުހުމަތުތަކެއް، ވަގުތުން ދޫކޮށްލުމަށް ގޮވާލަން – Maldivian Democratic Party\n10 ފެބުރުއަރީ 2018\nއުއްތަމަ ފަނޑިޔާރުގެ މައްޗަށް ކުރަނީ ސިޔާސީ ތުހުމަތުތަކެއް، ވަގުތުން ދޫކޮށްލުމަށް ގޮވާލަން\nދިވެހިރާއްޖޭގެ އުއްތަމަ ފަނޑިޔާރު އަލްއުސްތާޛް ޢަބްދުﷲ ސަޢީދު ގަދަ ބާރުން، ދިވެހިރާއްޖޭގެ އެންމެ މަތީ ކޯޓުގެ ހުރުމަތް ކަނޑާ، ޤާނޫނުތަކާ ޚިލާފަށް ހައްޔަރުކޮށް، ސިޔާސީ ދައުވާތައްކުރުމުގެ ބޭނުމުގައި ބަންދުކޮށްގެން ފުލުހުންނާއި ސިފައިންގެ އެހީތެރިކަމާއެކު ދައުލަތުގެ އެއްބާރުން އަނެއްބާރުގެ މައްޗަށް ވެރިވެގަންނަމުންދާތީ އެކަމާ އިންތިހާއަށް ދިވެހިރައްޔިތުންގެ ޑިމޮކްރަޓިކް ޕާޓީން ކަންބޮޑުވުން ފާޅުކުރަމެވެ. އަދި ތަޙްޤީޤްކުރުމުގެ ނަމުގައި، ފުލުހުން ކުރަމުންގެންދާ މި ބޮޑު ޖަރީމާ މިހާރުން މިހާރަށް ހުއްޓާލާ އުއްތަމަ ފަނޑިޔާރު މިހާރުން މިހާރަށް މިނިވަން ކުރުމަށް ގޮވާލަމެވެ.\nދިވެހިރާއްޖޭގެ އުއްތަމަ ފަނޑިޔާރު ޢަދުލު އިންސާފުގެ އެންމެ މަތީ ކޯޓުގައި ހުންނަވަނިކޮށް، އެކޯޓުގެ މައި ދޮރު ވައްޓާލައިގެން އެމަނިކުފާނާއި ސުޕްރީމް ކޯޓުގެ ފަނޑިޔާރު ޢަލީ ޙަމީދު ބިންމަތީ ދަމާ ކޫއްތައިގެން ދޫނިދޫގައި ބަންދުކޮށް އަދި މިހާރު ތަޙްޤީޤްކުރަމުން ގެންދަނީ ކަނޑައެޅިގެން ޤާނޫނުތަކާ ޚިލާފަށެވެ.\nމިކަމުން ދޭހަވަނީ ދިވެހިރާއްޖޭގައި މިހާރު ޤާނޫނުގެ ވެރިކަން ހިނގާ ސަރުކާރެއް ނެތްކަމެވެ. ކުއްލި ނުރައްކަލުގެ ޙާލަތު އިއުލާން ކުރަންޖެހޭ އެއްވެސް ސަބަބެއް ނެތް ހިނދު، މިއީ ސުޕްރީމް ކޯޓުގެ ބާރު ކަނޑުވާލުމަށް ހިންގޭ ނުރައްކާތެރިކަން އިންތިހާއަށް ބޮޑު ޖަރީމާއެކެވެ.\nމިފަދަ އަނިޔާވެރިކަމެއްގެ މެދުވެރިއަކަށް ނުވެ، ޤާނޫނީ ހަމަތަކުގެ މަތީން ސަލާމަތީ ބާރުތައް ޢަމަލުކުރުމަށް ފުލުހުންނަށާއި ސިފައިންނަށް ހަރު އަޑުން ގޮވާލަމެވެ. ކަނޑައެޅިގެން މި ކުރެވެނީ ސިޔާސީ ތުހުމަތުތަކެއްކަމާއި، ދިވެހިރާއްޖޭގެ އެންމެ މަތީ ކޯޓު އިނދަ ޖައްސާލުމަކީ ރައީސުލްޖުމްހޫރިއްޔާއަށް ލިބިގެންވާ ބާރެއްނޫންކަން އެނގޭ ހިނދު، ޣައިރު ޤާނޫނީ އަމުރުތަކަށް ތަބާވާ ކޮންމެ ފަރާތަކާމެދު ތަޙްޤީޤްކުރެވި އަދި އަދަބު ދެވޭނެ ކަމުގައިވެސް ދަންނަަވަމެވެ.


ލަހޫ·9ނޮވެމްބަރ 2020\n2021 ވަނަ އަހަރު ނިމޭއިރު ރާއްޖޭގެ ދަރަނި 82.8 ބިލިއަން ރުފިޔާއަށް އަރާނެ ކަމަށާއި މިއީ ޖީޑީޕީގެ ނިސްބަތުން 124.8 އިންސައްތަ ކަމަށް ފިނޭންސް މިނިސްޓަރ އިބްރާހީމް އަމީރު ވިދާޅުވެއްޖެއެވެ.\nއަންނަ އަހަރަށް ލަފާކޮށް ބަޖެޓު ރައްޔިތުންގެ މަޖިލީހަށް ހުށަހަޅުއްވަމުން ފިނޭންސް މިނިސްޓަރު އިބްރާހިމް އަމީރު ވިދާޅުވީ ކޮވިޑް-19 އާއި ގުޅިގެން ރާއްޖޭގެ އިގްތިޞާދު ވަރަށް ބޮޑަށް ދަށަށް ގޮސްފައިވާކަމަށެވެ. މިގޮތުން މި ކަމުގެ އަސަރު ރާއްޖޭގެ ހުރިހާ ސިނާއަތަކަށް ކޮށްފައިވާކަމަށެވެ. އަދި ފަތުރުވެރިން ރާއްޖެ ޒިޔާރަތްކުރާ މިންވަރު މި އަހަރު 65 އިންސައްތަ ދަށަށް ދާނެ ކަމަށާއި އެއާއެކު ފަތުރުވެރިކަމުގެ ދާއިރާ 68 އިންސައްތަ ދަށަށް ދާނެކަމަށް ބެލެވޭ ކަމަށް މިނިސްޓަރ ވިދާޅުވި އެވެ. އަދި އިމާރާތްކުރުމުގެ ދާއިރާއަށްވެސް ވަނީ 11 އިންސައްތައިގެ ދަށްވުމެއް އައިސްފައި ކަމަށް މިނިސްޓަރ ވިދާޅުވި އެވެ.\n“މި ވަގުތު އިގްތިސާދުގައި އެންމެ މުހިއްމު ރޯލެއް ކުޅެވޭނީ ސަރުކާރަށް، ފިސްކަލް ޕޮލިސީގެ ތެރެއިން. އިގްތިސާދީ ކުރިއެރުން އަވަސްކޮށް، މި އަޑިގަނޑުން އަރައިގަތުމަށް ކުރަންޖެހޭ ކޮންމެ ކަމެއް ސަރުކާރުން ކުރާނެ. ނަމަވެސް އިޤްތިސާދު މެނޭޖްކުރުމަށްޓަކައި މި ވަގުތު ދޭން އޮތް ފަރުވާގެ ސައިޑް އިފެކްޓަކީ ދަރަނި މައްޗަށް ދިއުން.” އަމީރު ވިދާޅުވިއެވެ.\nމިނިސްޓަރު އަމީރު އިތުރަށް ވިދާޅުވީ، މި ވަގުތު ދަރަނި މައްޗަށް ދިޔަ ނަމަވެސް، މެދުރާސްތާގައި ދަރަނި ކުޑަކުރެވޭނެ ކަމަށާއި މެދުރާސްތާގައި ދަރަނި ‘ސަސްޓެއިނަބަލް’ މަގަށް ގެންނަން، ޖީޑީޕީ އިތުރުކުރަންޖެހޭ ކަމަށެވެ. އަދި ޖީޑީޕީ މިހާރު ދަށަށްދާ ދިޔުން ހުއްޓުމަކަށް ގެނެސް، 2021 ވަނައަހަރު ‘ގްރޯތް ޕާތް’ އަކަށް ދާންޖެހޭ ކަމަށްވެސް މިނިސްޓަރު ފާހަގަ ކުރެއްވިއެވެ.\nމިއަދު 59 މީހުން ޕޮޒިޓިވް ވެއްޖެ\n“2021 ވަނައަހަރު ބަޖެޓުގެ އަމާޒަކީ މިއީ. ސަރުކާރުގެ އަމާޒަކީ ނޮމިނަލް ޖީ.ޑީ.ޕީ ކުރިއަރާ މިންވަރު ދަރަނި މައްޗަށް ދާ މިންވަރަށްވުރެ މަތީގައި ބެހެއްޓުން.” އަމީރު ވިދާޅުވިއެވެ.\nނަމަވެސް ކޮވިޑްއާއި ހެދި އަންދާޒާކުރި ގޮތާއި ޚިލާފަށް ޖީޑީޕީ 29.3 އިންސައްތަ އިން ދަށްވެ، އާމްދަނީ ދަށްވުމާއި ގުޅިގެން އިތުރު ދަރަނި ނަގަންޖެހުމުން، އުފެއްދުންތެރިކަމުގެ ނިސްބަތުން ދަރަނީގެ މިންވަރު މިވަނީ އިތުރުވެފައިކަން މިނިސްޓަރު ވަނީ ފާހަގަ ކުރައްވާފައެވެ.


Shahid paratrooper eh ge role ah | Mihaaru\nމުނިފޫހިފިލުވުން / ޝާހިދު ކަޕޫރު\nޝާހިދު ޕެރަޓްރޫޕަރެއްގެ ރޯލަށް\n22 އޮކްޓޯބަރ 2021 - 07:33\nއިންޑިއާގެ ވައިގެ އޮޕަރޭޝަންތަކުގައި މަސައްކަތްކުރާ ޕެރަޓްރޫޕަރުންގެ ވާހަކަ ކިޔައިދޭ ފިލްމަކަށް ޝާހިދު ކަޕޫރް ސޮއިކޮށްފި އެވެ.\nހަގީގީ ހާދިސާތަކެއްގެ މައްޗަށް ބިނާކޮށް ބުޝަން ކުމާރުގެ ޓީ ސީރީޒުން ހަދަން ނިންމާފައިވާ ވަތަނީ ފިލްމުގެ ނަމަކީ "ބުލް" އެވެ. އަސީމް އަރޯރާ އާއި ޕަރްވީޒް ޝައިހްގެ ސްކްރީން ޕްލޭއަކަށް ހަދާ ފިލްމުގެ ޑައިރެކްޓަރަކީ އަދިތިޔާ ނިމްބާލްކަރެވެ.\nއަންނަ އަހަރުގެ ކުރީކޮޅު ޝޫޓިން ފަށަން ހަމަޖެހިފައިވާ "ބުލް" އަށް ޝާހިދު ސޮއިކުރި އިރު، ޑައިރެކްޓަރު އަލީ އައްބާސް ޒަފަރުގެ ފިލްމު ކުންފުނީގެ ފިލްމަކަށް ވެސް އޭނާ އެއްބަސްވެފައިވެ އެވެ. އަންނަ މަހުގެ ތެރޭގައި ޝޫޓިން ފަށާނެ ކަމަށް ބުނާ އެ ފިލްމަކީ ފްރާންސްގެ 2011 ގެ އެކްޝަން ތުރިލާ ނުއީ ބްލާންޗް (ސްލީޕްލެސް ނައިޓްސް) ގެ ރިމޭކެކެވެ.\nމި ހަފުތާގައި އަންހެނުން މީރާއާ އެކު ރާއްޖޭގެ ސޮނެވާފުށި ރިސޯޓްގައި ޗުއްޓީ ހޭދަކުރި ޝާހިދުގެ އެންމެ ފަހުގެ ފިލްމަކީ 2019 ގެ އެންމެ ކާމިޔާބު އެއް ފިލްމު ކަމަށްވާ "ކަބީރް ސިންގް" އެވެ. އޭނާގެ ކުރިއަށް އޮތް ފިލްމަކީ ޑިސެމްބަރު 31 އަށް ތާވަލުކޮށްފައި އޮތް ކްރިކެޓް ފިލްމު "ޖާޒީ" އެވެ.\nAli aa eku Shahid ah France filmegge remake\nބޮލީވުޑް ޝާހިދު ކަޕޫރު އެކްޓްކުރުން ބޮލީވުޑް ފިލްމު


Leena Film ah Azleena ge aailaa in adhives ehbaheh noon!\nއަޒްލީނާގެ އާއިލާއިން އެދެނީ ފިލްމް "ލީނާ" ބޮއިކްޓްކުރުމަށް\n2001ވަނަ އަަހަރުގައި ވިޔަފާރިވެރިންގެ ޖަމްެއިއްޔާގެ އޮފީހުގައި ވަރަށް އަނިޔާވެރިކޮށް މަރާލާފައި އޮއްވާ އަޒްލީނާ ނަފީސްގެ މަރުގެ ހާދިސާ އަސްލަކަށް ބަލައިގެން ތައްޔާރުކޮށްފައިވާ ދިވެހި ފިލްމް، ލީނާ އަށް އެ އާއިލާއިން އަދިވެސް ގަބޫލުނޫންކަމަށް އެ އާއިލާގެ މެންބަރަކު ބުނެފިއެވެ.\nއަޒްލީނާއަށް ބޮޑުދައިތަ ކިޔާ ކުއްޖެއްކަމަށްވާ އައިފާާ ޝަރީފް ފޭސްބުކްގައި ކުރި ޕޯސްޓެއްގައި ބުނެފައިވަނީ ލީނާ ފިލްމަކީ އަޒްލީނާގެ މަރުގެ މައްޗަށް ބިނާވެގެންވާ ފިލްމެއް ނޫންކަމަށް ބުނުމަކީ ކަނޑައެޅިގެން ދޮގެއް ކަމަށާއި އަދި ފިލްމްގެ ޑިރެކްޓަރ މުއާއާއި އާއިލާއާއި މެދު އެއްވެސް އެއްބަސްވުމެއް ނެތްކަމަށެވެ.\nއައިފާާ ބުނީ ލީނާ ފިލްމް ނުވަތަ ޑްރާމާ ހެދުމުގެ ވާހަކަ މީގެ ދެ އަހަރު ކުރިން ފެށިގެން ދެއްކި ދުވަހުން ފެށިގެން މި ފިލްމާއި އާއިލާއިން ދެކޮޅު ހަދާފައިވާނެ ކަމަށެވެ. ނަމަވެސް މި ފިލްމް ހުއްޓުވުމަށް އެއްވެސް ގާނޫނީ ހުއްޖަތެއް ނެތުމުން އެކަމާއިގެން ކުރިއަށް ނުދާން އާއިލާއިން ނިންމީ ކަމަށެވެ.\nނަމަވެސް އޭގެ މާނައަކީ އާއިލާއިން ލީނާ ފިލްމް ހެދުމާއި މެދު އެއްބަސްވުމެއް ނޫންކަމަށް އޭނާ ފާހަގަކުރިއެވެ.\nއައިފާގެ ޕޯސްޓް ނިންމާލަމުން ވަނީ އޭނާ ލޯބިވާ ބޮޑުދައިތަގެ ހަނދާންތަކަށް އިހުތިރާމްކުރުމަށާއި ފަންނުވެރިކަމުގައިވެސް އުސޫލުތަކެއް ހުންނަންވާނެކަމަށް ބުނެފައެވެ.\nހާދަ ގޮތް ކުޑަ މީހެކޭ މި މުއާޒު މީ.


ސާރވިސް އެލަވަންސް: 2000.00 ރުފިޔާ\nސެކްޝަން: ޑިޖިޓައިޒޭޝަން އެންޑް ޓްރެއިނިންގ ސެކްޝަން\nލައިބްރަރީގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ލައިބްރަރީގެ ދާއިރާއެއްގައި 8 އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nލައިބްރަރީގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުމާއެކު، ލައިބްރަރީގެ ދާއިރާގައި6އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nލައިބްރަރީގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް ހާސިލުކޮށްފައިވުމާއެކު، ލައިބްރަރީގެ ދާއިރާއެއްގައި4އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nލައިބްރަރީގެ ދާއިރާއަކުން، ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ހާސިލުކޮށްފައިވުން. ނުވަތަ\nލައިބްރަރީ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން، ލެވެލް7ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nލައިބްރަރީގެ ޑިޖިޓައިޒޭޝަން ޔުނިޓް، ޓްރޭނިންގ ޔުނިޓް އަދި ޕަބްލިކް ޕްރޮގްރާމްސް ޔުނިޓްް ހިންގައި ބެލެހެއްޓުން.\nސްޓްރެޓީޖިކް އެކްޝަން ޕްލޭންގެ ލައިބްރަރީގެ ޑިޖިޓައިޒޭޝަން އަދި ޓްރޭނިންގ އަދި ޕަބްލިކް ޕްރޮގްރާމްސްގެ މަސައްކަތްތަކުގެ ބައިތައް ތައްޔާރުކޮށް ނިންމާ ގަވާއިދުން އަޕްޑޭޓްކުރުން.\nލައިބްރަރީ އޮޓޮމޭޝަން ކޮމިޓީ ހިންގާ ބެލެހެއްޓުން.\nކިޔުންތެރިކަން ކުރިއެރުވުމަށް ހިންގަން ބޭނުންވާ ޕްރޮގްރާމްތައް ހިންގުމަށް ސްޓޭކްހޯލްޑަރްސްއާ ގުޅިގެން މަސައްކަތް ކުރުން.\nލައިބްރަރީއާ ގުޅުންހުރި އެސޯސިއޭޝަންތަކާ ގުޅިގެން ލައިބްރަރީ ދާއިރާ ކުރިއެރުވުމަށް މަސައްކަތް ކުރުން.\nލައިބްރަރީ ދާއިރާއަށް ބޭނުންވާ ޚާއްޞަ ޓްރެއިނިންގތައް ފާހަގަކޮށް އެ ޓްރެއިނިންގތައް ހިންގުމަށް ކުރަންޖެހޭ މަސައްކަތް ކުރުން.\nލައިބްރަރީ ދާއިރާއަށާއި މަޤާމުގައި ކުރަންޖެހޭ މަސައްކަތަށް އަހުލުވެރިވެފައިވާ މިންވަރު.\nސިވިލް ސާރވިސް ކޮމިޝަނުން ނެރެ ޝާއިޢުކޮށްފައިވާ، ސިވިލް ސާރވިސްގެ ވަޒީފާތަކަށް މީހުން ހޮވުމާއި އައްޔަން ކުރުމުގެ މިންގަނޑުތަކާ އުސޫލުތައް – 1 އޭޕްރީލް 2013 ގައިވާ، "މިޑިލް މެނޭޖްމަންޓް ސާރވިސްގެ މަޤާމުތަކަށް މުވައްޒަފުން އައްޔަން ކުރުމުގެ ކުރައިޓީރިއާ (އެމް.އެސް3އިން އީ.އެކްސް2އަށް) ގައިވާ ގޮތުގެ މަތިން،\nމަސައްކަތުގެ ހުނަރާއި ފެންވަރާއި، ޤާބިލްކަމާއި ސިފަތައް %38\nމި މަޤާމްތަކަށް އެދި ހުށަހަޅާ ފަރާތްތަކުގެ ތެރެއިން، ޝަރުޠު ފުރިހަމަނުވާ ފަރާތްތަކަށް، އިޢުލާނުގެ މުއްދަތު ހަމަވާތާ، މަސައްކަތު 10 ދުވަހުގެ ތެރޭގައި އެންގޭނެއެވެ. އަދި މި މަޤާމަށް މީހުން ހޮވުމަށް ބާއްވާ އިންޓަރވިއު، ވަޒީފާއަށް ކުރިމަތިލުމުގެ ސުންގަޑި ހަމަވުމަށްފަހު މަސައްކަތު 20 ދުވަހުގެ ތެރޭގައި ޤައުމީކުތުބުޚާނާގައި އޮންނާނެއެވެ. މި މަޤާމަށް މީހުން ހޮވުމަށް ބާއްވާ އިންޓަރވިއު ބޭއްވުމަށް ކަނޑައަޅާ ދުވަސް، މި މުއްދަތުގެ ތެރޭގައި،3ދުވަސް ކުރިން އެންގޭނެއެވެ.\nސިވިލް ސަރވިސްއަށް/ ސަރުކާރަށް ޚިދުމަތްކުރުމުގައި އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ އަދާކުރަމުންދާ ވަޒީފާއިން ވީއްލުމާ މެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް.\nފޯމު ފޮނުއްވަންވީ ތާރީޚު: 08 މާރިޗު 2015 ވާ އާދިއްތަ ދުވަހުގެ 14:00ގެ ކުރިން ޤައުމީކުތުބުޚާނާ އަށް. (މެދުޒިޔާރަތްމަގަށް ހުންނަ ދާރުލްއާޘާރުގެ އިމާރާތް)\nސިވިލް ސަރވިސް ވަޒީފާއަށް އެދޭ ފޯމު (ޤައުމީ ކުތުބުޚާނާގެ ކައުންޓަރުން، ވެބްސައިޓް www.nlm.gov.mv އިން އަދި ސިވިލް ސަރވިސް ކޮމިޝަންގެ ވެބްސައިޓް www.csc.gov.mv އިން ފޯމު ލިބެން ހުންނާނެއެވެ. )\nސުންގަޑި: 08 މާރިޗު 2015 14:00


27 އެޕްރީލް 2014 (08:18:09)\nގެވެށި އަނިޔާ ހުއްޓުވުގެ ޤާނޫނު ހުރިހާ މުއައްސަސާ ތަކެއްވެސް އެއްހަމައެއްގެ ދަށުން މާނަ ކުރުމަށް ކޮމެންޓްރީއެއް ތައްޔާރުކުރުމަށް4ހަފްތާގެ އެގްރީމަންޓެއްގެ ދަށުނެ އެކީޓާސް ލީގަލް ކޮންސަލްޓަންޓަށް 2013 ވަނަ އަހަރުގެ ޑިސެމްބަރ މަހުގެ3ވަނަ ދުވަހުވަނީ މަސައްކަތް ހަވާލުކުރެވިފައެވެ.\nމިކޮމެންޓްރީ ތައްޔާރުކުރުމުގެ މަޤްޞަދަކީ ގެވެށި އަނިޔާ ހުއްޓުވުގެ ޤާނޫނު ތަންފީޛުކުރުމަށް ކަމާބެހޭ ދާއިރާތަކުން ބޭނުންކުރެވެމުންދާ އެކިއެކި މިންގަނޑުތަކަށް ބަލައި، ސިއްޚީ ދާއިރާ، ފުލުހުންގެ ދާއިރާ، އަދުލު އިންސާފު ޤާއިމްކުރުމުގެ ދާއިރާ، އިޖުތިމާޢީ ޚިދުމަތުގެ ދާއިރާ، ކައުންސިލްތައް، އަދި މިއޮތޯރިޓީއާއި މިނޫންވެސް ކަމާގުޅުންހުރި މުއައްސަސާތަކުން ގެވެށި އަނިޔާގެ ޤާނޫނު މާނަކުރުމުގައި ދިމާވާ ދަތިތަށް ދެނެގަނެ ހުރިހާ މުއައްސަސާތަކަކުން، އެއްހަމައެއްގައި ޤާނޫނު މާނަ ކުރާނެ މިންގަޑުތަކެއް ކަނޑައެޅުމެވެ.\nމިގޮތުން މާލެއާއި އަތޮޅުތަކުގައި ގެވެށި އަނިޔާ ހުއްޓުވުމަށް މަސައްކަތް ކުރަމުންދާ ދާއިރާތަކާއި ބައްދަލުކޮށް މިޤާނޫނު މާނަކުރުމުގައި ހުރި ދަތިތަކާއި ގުޅޭ ގޮތުން މަޝްވަރާކުރެވިފައިވެއެވެ. މި ބައްދަލުވުންތަކުގައި އެއްކުރެވުނު މަޢުލޫމާތުގެ އަލީގައި ގެވެށި އަނިޔާ ހުއްޓުވުމުގެ ޤާނޫނުގެ ކޮމެންޓްރީގެ ފުރަތަމަ ދެލިކޮޕީ ވަނީ އެކުލަވާލެވިފައެވެ. މި ދެލިކޮޕީއާ މެދު މަޝްވަރާކޮށް، އިސްލާޙްގެނައުމަށާއި އަދި ވެލިޑޭޓް ކުރުމަށާއި ހުރިހާ ދާއިރާއަކުން އެއްބަސްވެވޭގޮތަށް ޤާނޫނު މާނަކުރުމަށް 20 ފެބްރުއަރީ 2014 ވަނަ ދުވަހު ވަނީ ބައްދަލުވުމެއް ބޭއްވިފައެވެ.\nމިބައްދަލު ވުމުގައި ބައިވެރިވެފާއިވާ މުއައްސަސާތަކަކީ:\n- ޑިރާރޓްމަންޓް އޮފް ޕެނިޓެންޝަރީ އެންޑް ރިހަބްލިޓޭޝަން\n- މިނިސްޓްރީ އޮފް ހޯމް އެފެއާރސް / އެން.ޖީ.އީ ޔުނިޓު\n20 ފެބްރުއަރީ 2014 ވަނަނަ ދުވަހު ބޭވުނު ބައްދަލުވުމަށްފަހު ގެވެށި އަނިޔާ ހުއްޓުވުމުގެ ޤާނޫނު މާނަކުރުމުގެ ކޮމެންޓްރީގެ ފަހު ދެލިކޮޕީ މިހިނގާ އޭޕުރީލް މަހުގެ ތެރޭގައނ ނިމޭނެކަމަށް ލަފާކުރެވެއެވެ.


Sarukaaraaeku MATI in mashvaraathah fashaifi\nމަޓީގެ އޭޖީއެމްގައި މިނިސްޓަރު އަލީ ވަހީދު ވާހަކަ ދައްކަވަނީ -- ފޮޓޯ: ޓޫރިޒަމް މިނިސްޓްރީ\nކޮވިޑް-19 އާ ގުޅިގެން ސަރުކާރުން އަޅަމުންދާ ބައެއް ފިޔަވަޅުތަކަށް ހިތްހަމަ ނުޖެހުން ފާޅު ކުރުމަށް ފަހު ޓޫރިޒަމް އިންޑަސްޓްރީގެ ޖަމިއްުޔާ، މަޓީން ސަރުކާރުން އެކު އެއް މޭޒެއްގައި މަސްވަރާތައް ފަށައިފި އެވެ.\nކަށަވަރުވެފައިވާ ގޮތުގައި ރާއްޖޭގެ ޓޫރިޒަމް ސިނާއަތު ފަށައި ދިން ބޮޑެތި ވިޔަފާރިވެރިންނާއި އެ ސިނާއަތު ތަރައްގީކޮށް ދުޔިނޭގެ ޓޫރިޒަމްގެ އެއް ނަމްބަރު ބްރޭންޑަށް "މޯލްޑިވްސް" ހަދައިދިން ވިޔަފާރިވެރިން ތަމްސީލު ކުރައްވާ މަޓީ އާއި ސަރުކާރާ ދެމެދު އޮތް ކަންބޮޑުވުމަށް ފަހު ވެސް އެކުގައި މަޝްވަރާ ކުރަން ވަނީ ފަށާފަ އެވެ.\nސަރުކާރުގެ އޮފިޝަލަކު ވިދާޅުވި ގޮތުގައި މިހާރުގެ މަޝްްވަރާތަކަކީ ރާއްޖޭ އަލުން ހުުޅުވާލައި "ނިއު ނޯމަލް" ގައި ޓޫޒިޒަމްގެ އާ ފެށުމަކަށް ދާއިރު މިވަގުތަށް ކުރާނެ ކަންކަމާއި ދުރު ރާސްތާ އާއި މެދުރާސްތާގައި ކުރާނެ އަދި ކުރެވެން ހުރި ކަންކަމުގައި ދެ ފަރާތުން މަޝްވަރާ ކޮށް އެއްބަސްވާ ގޮތްތަކެއް ނިންމުގެ މަރުހަލާ ކަމަށެވެ.\nމި މަޝްވަރާތަކުގައި ޓޫރިޒަމް ދާއިރާގެ ވިޔަފާރިވެރިންނާއި، ސަރުކާރުން މަޝްވަރާގައި "ފަތުރުވެރިކަން އަލުން ފެށުމުގެ ގައިޑްލައިން" އާއި ގުޅޭ ގޮތުން ހިޔާލު ހޯދައި ގޮތްތަކެއް ނިންމާނެ އެވެ. އަވަސް އަށް އެނގިފައިވާ ގޮތުގައި އެ މަޝްވާރާތައް ކުރިޔަށް ގެންދަނީ މިނިސްޓަރު އަލީ ވަހީދު އިސްވެ ހުންނަވައިގެނެވެ. ނަމަވެސް މިނިސްޓަރު ފޯނަށް ޖަވާބެއް ނުދެއްވަ އެވެ.\nޓޫރިޒަމްގެ ނިއު ނޯމަލްއަކަށް ގެންދާނެ ހާއްސަ ގައިޑުލައިނެއް ޓޫރިޒަމުން އެކުވަވަލާއި އަންނަ ޖުލައި މަހުގެ ތެރޭގައި ރާއްޖޭ ބޯޑަރު އަލުން ހުޅުވައިލަން ތައްޔާރުވަމުން އަންނަ އިރު ކޮވިޑް-19 އާއި ގުޅިގެން ބޯޑަރު ބަންދު ކުރުމާއެކު ޓޫރިޒަމް ހަރަކާތް ނިމި، ރާއްޖޭގެ އިގުތިސޯދު ވެސް ވަނީ ހުއްޓުމަކަށް ގޮސްފަ އެވެ.\nއޭގެ ފަހުން މަޓީއާއި ސަރުކާރުގެ ހިޔާލު ފުށު އަރާ ގޮތް މެދުވެރިވީ ކޮވިޑް-19 އާ ގުޅިގެން ސަރުކާރުން އާންމު ކުރި އިކްނޮމިކް ރިލީފް ޕެކެޖާމެދު އެއްބަސް ނުވެވިގެނެވެ. އެކަމާ ގުޅިގެން މަޓިން ވަނީ ކުރިން ބަޔާނެއް ވެސް ނެރެފަ އެވެ.\nސަރުކާރުގެ އެ އޮފިޝަލު ވިދާޅުވި ގޮތުގައި މަޓީއާއި ދެމެދު ހިޔާލު ތަފާތުވުމެއް އޭރުވެސް މިހާރު ވެސް ނެތެވެ. މަޓީގެ ފުރިހަމަ އެއްބާރުލުން ސަރުކާރަށް އެބައޮތެވެ. ކުރިން ދިމާވި މައްސަލައަކީ ހާލަތުގެ ތެރެއިން އައި ކަންބޮޑުވުމެއް ކަމަށާއި އެފަދަ ކަންބޮޑުންތައް ހުރިހާ ދާއިރާއެއްގައި ވެސް ކޮވިޑާ ގުޅިގެން އައިސްފައިވާ ކަމަށް އޭނާ ވިދާޅުވި އެވެ.\nޓޫރިޒަމް އަލީ ވަހީދު ކޮވިޑް-19 + މަޓީ ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


Saudi valee ahudhaai dhekolhah Jamal Khashoggi ge loabiveriya dhauvaa kurany | Jazeera\tސައުދީގެ ވަލީއަހުދާއި ދެކޮޅަށް ޖަމާލް ޚަޝޯގީގެ ލޯބިވެރިޔާ ދައުވާކުރަނީ - Jazeera\nސައުދީގެ ވަލީއަހުދާއި ދެކޮޅަށް ޖަމާލް ޚަޝޯގީގެ ލޯބިވެރިޔާ ދައުވާކުރަނީ\nމުޙައްމަދު އަފްޒަލް October 21, 2020 92 views0\nވޮޝިންޓަން ޕޯސްޓްގެ ނޫސްވެރިޔާ ޖަމާލް ޚަޝޯގީ މަރާލުމުގެ އަމުރެއް ނެރުނު ކަމަށް ބުނެ ސައުދީ އަރަބިއާގެ ވަލީއަހުދު މުހައްމަދު ބިން ސަލްމާން އާ ދެކޮޅަށް އެމެރިކާގައި ދައުވާ ކުރުމަށް ޖަމާލް ޚަޝޯގީގެ ލޯބިވެރިޔާ އަދި އޭނާ އުފައްދާފައިވާ އިންސާނީ ހައްގައް މަސައްކަތް ކުރާ ގްރޫޕުން ނިންމައިފިއެވެ.\nކުރިންވެސް ޖަމާލް ޚަޝޯގީ މަރާލުމުގައި ބައިވެރިވި ކަމުގެ ތުހުމަތު މުހައްމަދު ބިން ސަލްމާންއަށް ކުރެވުނެވެ. އެހެންނަމަވެސް ސައުދީ އަރަބިއާގެ ކޯޓަކުން ނިންމާފައިވަނީ ޚާޝޯގީ މަރާލެވުނީ އެތަނުގައި ހުރި ސައުދީ އަރަބިއާގެ "ނެގޯޝިއޭޝަންސް ޓީމް"އަށް އޮޅިގެން ކަމަށާއި އެއީ އެއްވެސް މީހެއްގެ އަމުރަކަށް ކޮށްފައިވާ ކަމެއް ނޫންކަމަށެވެ.\nޚަޝޯގީގެ ލޯބިވެރިޔާއާއި، "ޑިމޮކްރަސީ ފޮރ ދަ އަރަބް ވޯލްޑް" (ޑޯން) އިން ހުށަހަޅާފައިވަނީ ޚަޝޯގީގެ މަރުގެ ސަބަބުން ލިބުނު ގެއްލުމުގެ ބަދަލު ހޯދުމަށެވެ. އެގޮތުން، ލޯބިވެރިޔާއަށް ނަފްސާނީ ގޮތުންނާއި މާލީ ގޮތުންވެސް ގެއްލުންވިކަމަށް ދައުވާގައި ބުނެފައިވާކަމަށް އަލްޖަޒީރާއިން ވަނީ ރިޕޯޓްކޮށްފައެވެ.\nމީގެއިތުރުންވެސް، ކޯޓަށް ހުށަހެޅި މައްސަލައިގައި ބުނެފައިވާ ގޮތުން، ޚަޝޯގީ މަރާލެވުނީ އަރަބި ގައުމްތަކަށް ޑިމޮކްރަސީ ގެނައުމަށް އޭނާ ކުރަމުންއަންނަ މަސައްކަތްތައް ހުއްޓުވުމުގެ ގޮތުންނެވެ. މައްސަލަ ހުށަހެޅުމަށްފަހު މީޑިއާތަކަށް މައުލޫމާތު ދެމުން އޭނާގެ ލޯބިވެރިޔާ ބުނީ، އެމެރިކާގެ ކޯޓުތަކުން އިންސާފު ގާއިމްކޮށްދެއްވާނެކަމަށް އުންމީދު ކުރައްވާ ކަމަށެވެ.\nސައުދީ އަރަބިއާއަށް ނިސްބަތްވާ ޖަމާލް ޚަޝޯގީ 2017 އިން ފެށިގެން ދިރިއުޅެމުން ދިޔައީ އެމެރިކާގައެވެ. އޭނާ މަރާލިކަމުގެ ތުހުމަތު އެންމެ ފުރަތަމަ ފެންމަތިވީ2އޮކްޓޯބަރ 2018 ގައެވެ. ތުރުކީގެ އިސްތަންބޫލްގައި ހުންނަ ސައުދީ އަރަބިއާގެ ކޮންސިއުލޭޓް އަށް އެންމެ ފަހުން ވަން ޚަޝޯގީ އޭގެފަހުން ފެނިފައި ނުވެއެވެ.\nތުރުކީގެ ތަހުގީގީ އިދާރާތަކުން ހޯދި ހޯދުންތަކުން އެނގޭ ގޮތުގައި ޚަޝޯގީ މަރާލުމަށް ފަހު ހަށިގަނޑުގެ ގުނަވަންތައް ބުރިކޮށް ކޮންސިއުލޭޓް އިން ވަނީ ބޭރުކޮށްފައެވެ. މިކަމާ ގުޅިގެން ސައުދީ އަރަބިއާގެ ކްރައުން ޕްރިންސް މުހައްމަދު ބިން ސަލްމާނަށްވެސް ވަނީ ބޮޑެތި ތުހުމަތުތަކެއް ކުރެވިފައެވެ.\nކްރައުން ޕްރިންސް މުހައްމަދު ބިން ސަލްމާން\n2019 ވަނަ އަހަރު ނޫމަރާ ފަރަށް އެރި ބާޖެއް 61 މިލިއަނުން ޖޫރިމަނާކޮށްފި


Ehbasvumeh nethi EU in vakivaanjehidhaane kamuge mashvaraathah fashaifi\nއެއްބަސްވުމެއްނެތި އީޔޫން ވަކިވާންޖެހިދާނެ ކަމުގެ މަޝްވަރާތައް ފަށައިފި\nއިނގިރޭސިވިލާތް އީޔޫން ރަސްމީކޮށް ވަަކިވާނީ އަންނަ މާޗް މަހުގެ 29 ވަނަ ދުވަހު އެވެ. -- ފޮޓޯ: ރޮއިޓާސް\nލަންޑަން (ޑިސެމްބަރު 18) - ޔޫރަޕިއަން ޔޫނިއަން (އީޔޫ) އިން އިނގިރޭސިވިލާތް ވަކިވުމަށް ހުށަހަޅާފައިވާ އެއްބަސްވުމާއި ގުޅޭގޮތުން އިނގިރޭސި ޕާލަމަންޓުގައި ބޮޑެތި ހިޔާލު ތަފާތުވުންތަކެއް އުފެދި، އެއްބަސްވުމެއްނެތި ވަކިވާން ޖެހިދާނެ ކަމުގެ ހާލަތަށް އިނގިރޭސި ސަރުކާރުން މަސައްކަތް ފަށައިފި އެވެ.\nއެއްބަސްވުމެއް ނެތި ޔޫރަަޕުގެ އިއްތިހާދުން ވަކިވާންޖެހުމުގެ ހާލަތަށް ތައްޔާރުވުމުގެ ގޮތުން، އިއްޔެ ބޭއްވި ކެބިނެޓް ބައްދަލުވުމެއްގައި، ދެ ބިލިއަން ޕައުންޑްގެ ބަޖެޓެއް ވަނީ ކަނޑައަޅައިފަ އެވެ.\nސަރުކާރުހެ ހުރިހާ ޑިޕާޓްމަންޓުތަކަށް އެފަދަ ހާލަތަކަށް ތައްޔާރުވާންޖެހޭ ކަމަށް ވެސް ކެބިނެޓުން ވަނީ އެއްބަސްވެފަ އެވެ. މިގޮތުން، އެފަދަ ހާލަތެއްގައި އަމަލު ކުރަންޖެހޭ ގޮތް އިނގިރޭސި ކުންފުނިތަކަށާއި ވިޔަފާރިވެރިންނަށް ސާފުކޮށްދޭން، އެތަކެއް ހާސް ސިޓީތަކެއް ފޮނުވުމަށް ވެސް ވަނީ ނިންމައިފަ އެވެ.\n"އީޔޫން ވަކިވުމަށް މިހާރު އެންމެ ތިން މަހަށް ވެފައިވާއިރު، އެއްބަސްވުމަކަށް ނާދެވި އީޔޫން ވަކިވާންޖެހިދާނެކަމުގެ ތައްޔާރީތައް ވާންޖެހޭ ހިސާބަށް އާދެވިފައިވާކަމަށް ކެބިނެޓުން ގަބޫލުކުރޭ، އޭގެ މާނައަކީ އެފަދަ ހާލަތެއްގައި ކުރަންޖެހޭ ކަންތައްތައް މިހާރު މިވަނީ ފަށަންޖެހިފައި،" އިނގިރޭސި ބޮޑު ވަޒީރު ތެރޭސާ މޭގެ ތަރުޖަމާނު ވިދާޅުވި އެވެ.


މަސްތުވާތަކެއްޗާއެކު ކ.މާފުށިން މީހަކު ހައްޔަރުކޮށްފި\nއާދިއްތަ ،12 މެއި 2019 / 12:21\nމަސްތުވާތަކެއްޗާއި ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ކ. މާފުށީ ޕޮލިސް ސްޓޭޝަނުގައި މަސައްކަތްކުރާ ފުލުހުންނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި މަސްތުވާތަކެއްޗާއެކު މީހަކު ިހައްޔަރުކޮށްފިއެވެ.\nމާލެއިން ފުރައިގެން ކ. މާފުށްޓަށް ދަތުރުކުރަމުންދާ ލޯންޗަކުން މާފުށްޓަށް މަސްތުވާތަކެތި އެތެރެކުރަން އުޅޭ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން މެއި 11 ވަނަ ދުވަހުގެ 22:32 ހާއިރު ހިންގި މި އޮޕަރޭޝަނުގައި ހައްޔަރުކޮށްފައިވަނީ 29 އަހަރުގެ މީހެކެވެ.\nމިއޮޕަރޭޝަންގައި، މި މީހާ ލޯންޗުން ބަނދަރު މައްޗަށް ފޭބުމުން ފުލުހުން މި މީހާ ހުއްޓުވި ވަގުތު ބިންމައްޗަށް އެއްޗެއް ވައްޓާލިތަން ފެނުމުން ފުލުހުން އެތަކެތި ނަގައި ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ހަތަރު ރަބަރު ޕެކެޓުފެނިފައިިވެއެވެ.\nމި މައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ކ. މާފުށި މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމް އެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 13 ދުވަހުގެ މުއްދަތެއް ވަނީ ދީފައެވެ.\nމި މައްސަލަ ކ. މާފުށީ ޕޮލިސް ސްޓޭޝަނުން ގެންދަނީ ތަޙުޤީޤު ކުރަމުންނެވެ.


Democracy aniyaa aai beyinsaafuge vakithakuge dhashuvvefai\nޑިމޮކްރަސީ އަނިޔާއާ ބޭއިންސާފުގެ ވަކިތަކު ދަށުވެފައި!\nރާއްޖެ ފުރިހަމަ ޑިމޮކްރަސީއަށް ދަތުރު ފެށުމަށް ރައީސް މައުމޫން 2004 ވަނަ އަހަރު ޖޫން9ގައި އިސްލާޖީ އެޖެންޑާ އިއުލާން ކުރެެއްވުމުގެ ޖަލްސާގައި ގަޑިއެއް ދައްކަވާލައްވަނީ\nނަންނަމުގައި ތަފާތު ދުވަސްތައް ފާހަގަ ކުރަނީ އެ ދުވަހެއްގެ މުހިންމުކަން ފާހަގަކޮށް އެދުވަހުގެ އުފާ ލިބިގަނެ އެއްބައިވަންތަކަން ގެނެސް އުފާވެރި ކަމަކަށް އެދުވަހެއް ހަދަން ބޭނުން ވާތީ އެވެ. އެއީ ބޭނުންތެރި ވެސް ކަމެކެވެ. މިގޮތުން އުފަންދުވަހާއި، ކުޑަކުދިން، ޒުވާނުން، އިސްރަށްވެހިން، ކާބޯތަކެތި، ބޯހިޔާވަހިކަން، ޞިއްޙަތު، ތަޢުލީމު އަދި ތިމާވެށީގެ ދުވަސް ފަދަ އެތައް ދުވަހެއް ކަލަންޑަރުގެ ކޮންމެ ދުވަހެއް ހުސްވެ މަތިމައްޗަށް ދާވަރަށް ދުވަސްތައް މިއޮތީ ގިނަވެފަ އެވެ.\nމިއަދަކީ އެފަދަ ދުވަހެކެވެ. މިއަދުގެ މުހިންމުކަން މި ހުރިހާ ދުވަހަކަށްވުރެ މުހިންމު ވަނީ މިއަދަކީ މިއަދުގެ އުފާވެރި ކަމަކަށް މުޅި ގައުމުގެ އެއްމެހާ ރައްޔިތުން އެދުވަހެއްގެ އުފާވެރިކަން ލިބިގަންނަން ބޭނުންވާ ބައިނަލް އަގުވާމީ ޑިމޮކްރަސީގެ ދުވަހެވެ.\nގައުމެއްގެ ގޮތުގައި ރައްޔިތަކު ދިރިއުޅޭއިރު ރައްޔިތުންގެ ކުރިއެރުމަށް އެއްބައިވަންތަކަމާއި ހަމަޖެހުމާއި އަދި ސުލްހަވެރިކަމާއެކު އުޅެވޭނީ އެ ގައުމެއްގެ އެއްމެހާ ރައްޔިތުން އެއްބަސްވެފައިވާ ގާނޫނުތަކާއި ގަވާއިދުތަކުގެ މައްޗަށްކަމަށް ވާތީ އެފަދަ ގާނޫނީ ނިޒާމަކަށް މިކިޔަނީ ޑިމޮކްރަސީ އެވެ.\nނަމަވެސް ޑިމޮކްރަސީގެ ނިޒާމު ފުރިހަމަ ކުރުމަށް ކުރަންޖެހޭ މަސައްކަތް ކުރެވޭ މިންވަރު އަދިވެސް ކުޑަވުމުން ޑިމޮކްރަސީ ހިނގަމުންދާއިރު މިދިމާވާ މައްސަލަތައް ފެންމަތިވާތީ އެކަންކަން ހައްލު ކުރުމުގައި އިންސާފުވެރިކަން ލިބިދިނުމަށްޓަކައި އެއްމެހާ ރައްޔިތުންގެ މައްޗަށް ގާނޫނުތައް ހަމަހަމަކަމާއެކު ހިންގޭތޯ ޑިމޮކްރަސީތަކުގައި މިދަނީ މަސައްކަތް ކުރެވެމުންނެވެ.\nރައްޔިތުންގެ މެދުގައި ގައުމެއްގައި އެއްމެ ފުރަތަމަ އެއްބަސްވެވެނީ ޑިމޮކްރަސީ އެއް ގާއިމް ކުރާނެ ގޮތުގެ މައްޗަށެވެ. ނުވަތަ އެއްމެނަށް އެއްބަސްވެވޭނެ ސަރުކާރެއް އެކުލަވާލާނެ ގޮތަކަށެވެ. އެގޮތުން އެއްމެހާ ރައްޔިތުންނަށް އެންމެ ރަނގަޅު ނިޒާމެއް އެކުލަވާލުމަށް ގައުމުގެ އެންމެންވެގެން މަޝްވަރާ ކުރުމަކީ ދަތިކަމަކަށްވާތީ ރައްޔިތުންގެ ފަރާތުން، ރައްޔިތު އެއްމެނަށް އެއްބަސްވެވޭނެ ނިޒާމެއް އެކުލެވުމަށް، އެ އިލްމާއި ހިލްމު ލިބިފައިތިބި މަދު މީސްކޮޅެއް މިއަންނަނީ އައްޔަން ކުރަމުންނެވެ.\nއިންސާނުންނަކީ އަބަދުވެސް ކުރިއަރަމުން އަންނަ ބަޔަކަށްވާތީ އެ އުސޫލުން ދިވެހިންވެސް މިވަނީ ޑިމޮކްރަސީ ގާއިމްކުރުމަށް ލާމެހިފައިވާ މިދުނިޔޭގެ ފަންނީ އެހީއާއެކު މިގައުމާއި ސަރުކާރު ހިންގުމަށް އެހެން ގައުމެއްގައި ނެތްފެންވަރުގެ ގާނޫނުއަސާސީއެއް 2007 ގެ އޯގަސްޓް ހާތާނގައި ވުޖޫދު ކޮށްފަ އެވެ.\nމިހިސާބަށް މިވަނީ ވަރަށް ގިނަގުނަ މަސައްކަތްކޮށް ޑިމޮކްރަސީގެ މިނިޒާމް އެކުލަވާފައެވެ. ރައްޔިތުން ޝުކުރު ކުރުން ހައްގެވެ. އެކަމުގައި ދިވެހި އެންމެހާ ރައްޔިތުންގެ ބައިވެރިވުން އެބައޮތެވެ. ވަކި މީހަކަށް ކުރެޑިޓު ނުދޭށެވެ. އަދި ނަގަންވެސް އުޅޭނެ ކަމެއްނެތެވެ. އެބަހުސްކޮށް ކުރިހޯދަން އުޅުންވާނީ ދެއުޅިއެއް ނުވާ ކަމަކަށެވެ.\nދެން މިއޮތީ ޑިމޮކްރަސީ ގެ މައިގަނޑުކަމުގައިވާ ނުވަތަ ތަނބު ކަމުގައިވާ އިންތިޚާބުތަކެވެ. މި ނިޒާމް ހިންގުމަށް ރައްޔިތުންގެ ފަރާތުން ހޮވަންޖެހޭ އިލްމާ ހިލްމު ހުރި ހަރު މީހުން ހޮވާ މަރުޙަލާއެވެ. ވަރަށް ސާފުކޮށް މިރާއްޖޭގައި މިކަން މިހިނގަނީ މިދެންނެވި ބީދައިން ނޫންކަން ހަމަ ރައްޔިތު އެއްމެން މިއަދު އެއްބަސްވާނެއެވެ. މިސާލު ޖަހާވަރަށްވުރެ ވެސް ދެރަވަރީ މިއަދު ހަރު މީސްކޮޅު ތިބެންވާ މަގާމުތަކުގައި ތިއްބެވި ބައެއް ބޭފުޅުން ދެކެނީ އިލްމާ ހިލްމު ހުރި ހަރު މީހުން ކޮންމެހެން އައްޔަން ކުރަން ނުވެސްޖެހޭނެ ކަމަށެވެ.\nދުނިޔޭގައި މިފަދަ ކަންކަމަށް ހޯދިފައިވާ ހޯދުންތަކުން ޔަގީން ކޮށްދެނީ ސަރުކާރު ހިންގުމުގައި ތިބެން ޖެހޭނީ އެއްމެ ގާބިލް ފަރާތްތައް ކަމެވެ. ރާއްޖޭގެ ޑިމޮކްރަސީގެ މިއަދުގެ މައިގަނޑު އެއް މައްސަލައަކީ ވެސް އިލްމާއި، ހިލްމާއި، އަދި ތަޖުރިބާ ހުރި ހަރު މީހުން "ސަރުކާރުގެ ހަމަ ކޮންމެ" މަގާމެއްގައި ވެސް ނެތުމެވެ. އެ އުނިކަން މިދެންނެވި ފަދަ މީހުން ނެތްތަންތަނުން ފެނިގެން ދިއުމުން ރައްޔިތުންގެ ކަންބޮޑުވުން މިދަނީ ފާހަގަވެސް ކުރަމުންނެވެ. ފާހަގަ ވުމާއެކު އެއީ އިސްލާހުވެސް ކުރެވެން ޖެހޭ ކަންކަމެވެ.\nދެން މިއޮތީ އިންތިޚާބު ބާއްވާ މާހައުލު އޮންނަ ގޮތެވެ. ނުވަތަ ރާއްޖޭގައި ސަރުކާރު ހިންގަން ރައްޔިތުން ހޮވާ މީހުން ހޮވުމަށް އޮތް މާހައުލު އޮތްގޮތެވެ. މި މާހައުލަށް ބަލާއިރު މިއޮތީ އެއް ރައްޔިތަކު އަނެއްރައްޔިތަކާ އިންތިހާއަށް އާމްދަނީގެ ގޮތުން ތަފާތު އެކި ގިންތިތަކާއެކު އިންތިހާއަށް ތަފާތު ބޮޑުވެސް މާހައުލެކެވެ.\nމުޅި ޑިމޮކްރަސީގެ ނިޒާމް މިއޮތީ އިގްތިސާދަށް ބައްޓަންވާ ގޮތަށެވެ. މާނައަކީ ރާއްޖޭގެ ރައްޔިތުން ދިރިއުޅުމަށް ފައިސާ ހަމަ ކޮންމެ މީހަކަށް ދައްޗަކާނުލައި "ދިރިއުޅެވޭނެ މިންވަރަށް" ލިބިގެން ނޫނީ ހަމަޖެހޭ އިންސާފުވެރި ދިރިއުޅުމެއް ރައްޔިތަށް ނުލިބޭނެކަމެވެ.\nރާއްޖޭގައި މިދެންނެވިގޮތަށް ހަމަޖެހޭ ދިރިއުޅުމެއް ގިނަ ރައްޔިތުންނަކަށް އަދިވެސް މިދަނީ ނުލިބިއެވެ. މާނައަކީ އާމްދަނީ އެމިންވަރަށް ކިރިޔާ ލިބުނަސް ލިބެނީ ވެސް ވަރަށް ދަތި އުނދަގޫ އަދި ބައެއްފަހަރު ހާލަތުގެ ގޮތުން ވަރަށް ނިކަމެތި ދަރަޖައިގައި ތިބެމެއެވެ. މެޖޯރިޓީ ރައްޔިތުންގެ ހާލަތު ދަށެވެ. މިފަދަ ހާލަތެއް އޮވެމެ ދެން އެއިގެ ތެރެއިން ރައްޔިތުން ތަމްސީލު ކުރުމަށް ކުރިން މިދެންނެވިފަދަ އިލްމީ ގާބިލް ފަރާތެއް ރައްޔިތުން ހޮވާނެ ގޮތެއް އޮވެދާނެކަމަކަށް ހެއްކެއް ނުދެއެވެ.\nރާއްޖޭގައި ކަންވަނީ ވެސް އެހެންނެވެ. ރައްޔިތުން ދަތި ހާލުތަކަށް ވެއްޓިފައި ވަނިކޮށް ރައްޔިތުންގެ މަންދޫބުން ހޮވުމުގެ އިންތިހާބުތައް މިދަނީ ބާއްވަމުންނެވެ. އެހެންކަމުން ރައްޔިތުންގެ ދަތި ހާލުގެ ނާޖާއިޒު ފައިދާ އިންތިހާބުތަކަށް ކުރިމަތިލާ ފަރާތްތަކުން ނާޖާއިޒުގޮތުގައި ފައިސާ ހޭދަކޮށް މިއޮތީ މުޅި ޑިމޮކްރަސީގެ ނިޒާމް ބޮއްސުން ލާފައެވެ. ކުރިން މިދެންނެވި އާމްދަނީގެ ފަރަގު ބޮޑުކޮށް އޮތުމުން ގިނަ އާމްދަނީ ލިބޭ ފަރާތްތަކުން އިންތިހާބުތައް ފަސޭހަކަމާއެކު ގަނެލަނީއެވެ.\nއިންތިހާބުތައް ގަނެނުލެވޭނަމަ ދެން ބާކީ ހުންނަ ވޯޓުކޮޅުތައް އެކިއެކި ނާޖާއިޒް ނުފޫޒުތައް ފޯރުވައި ހޯދަނީ އެވެ. އާއިލާތެރޭގައި އޮންނަ ނުފޫޒުތަކާއި، އާދަކާދައިގެ މައްޗަށް ފޯރުވާ ބާރާއި މިފަދަ ތަފާތު އެތައް ގޮތަކަށް ވޯޓުދަނީ ހޯދަމުންނެވެ. އަދި ހަމައެހެންމެ މިފަދަ ގޮތަކަށް ނުލިބި ބާކީ ދެން ހުންނަ ވޯޓުކޮޅު ޖަޒުބާތީ ބާރުތައް ބޭނުންކޮށް، އެއިގެ ތެރޭގައި ދޮގާއި މަކަރާއި އޮޅުވާލުމާއި ފިތުނަ އިންތިހާއަށް ފޯރުވައި ވޯޓުދަނީ ހޯދަމުންނެވެ. ބިރުދެއްކުނުގޮތަކަށް ބިރު ދައްކައިގެންވެސް ވޯޓުމިދަނީ މިއަދު ހޯދަމުންނެވެ. ރާއްޖޭގެ އިންތިޚާބުތަކުގެ އޮބްޒާރވަރ ރިޕޯޓުތައް ބަލާލުމުން އެކަން ޔަގީންވާނެއެވެ.\nޑިމޮކްރަސީ ކަފުންވަނީ އެހިސާބުންނެވެ. އެހެންކަމުން ރާއްޖޭގެ ރައްޔިތުންނަށް އެކަކު އަނެކަކާ ދޭތެރޭ މިއޮތް އާމްދަނީގެ ތަފާތުތައް ކުޑަކުރެވޭނެ އިގްތިސޯދީ ނިޒާމެއް ގާއިމް ކުރުމާއި، ވޯޓަށް ނުފޫޒު ފޯރުވާ މިދެންނެވި އެންމެހާ ކަންކަން މިހާރަށްވުރެ ހަރުދަނާކޮށް ބެލޭނެ ގާނޫނުތައް ގެނެސް، އެފަދަ ގާނޫނުތައް ހަދަން އިސްވެ ދެންނެވިފަދަ ފަރާތްތައް ގާނޫނުހަދާ މަޖިލިހަށް ހޮވައި، ގާނޫނުއަސާސީ އަށް ގޮންޖަހާ ގޮންޖެހުންތައް އެންމެ ސީރިއަސްކަމާއެކު ބަލައި ޑިމޮކްރަސީގެ ނިޒާމުގެ އިންތިހާބީ މާހައުލުގެ މިބައިތައް އިސްލާހު ނުކުރާނަމަ މިފަދަ ދުވަސްތަކުގައި ކުރިއަށް އޮތްތާނގައި ވެސް ލިޔަން މަޖުބޫރުވާނެއެވެ.\nރާއްޖޭގައި ޑިމޮކްރަސީ އަދި ފުރިހަމައެއް ނުވެއެވެ. އެކަމަށް އަބަދުމެ ކެނޑިނޭޅި މަސައްކަތް ކުރަމުން ދެވޭނެ އެންމެ މައްޗަކަށް ދާން ރައްޔިތުން އަބަދުމެ މަސައްކަތް ކުރަންޖެހެއެވެ. މިވަގުތު ޑިމޮކްރަސީ އަދި އޮތީ ބޭއިންސާފާއި އަނިޔާވެރި ކަމުގެ ވަކިތަކުގެ ދަށުގައެވެ.


ޝަރީފް އިލެކްޝަން ކޮމިޝަނުން އިސްތިއުފާ ދެއްވައިފި | Sandhaanu\nޝަރީފް އިލެކްޝަން ކޮމިޝަނުން އިސްތިއުފާ ދެއްވައިފި\nއިލެކްޝަން ކޮމިޝަނުގެ ރައީސް އަހުމަދު ޝަރީފް އިސްތިއުފާ ދެއްވައިފި އެވެ.\nޝަރީފް ކުރެއްވި ޓުވީޓެއްގައި ވިދާޅުވީ ކޮމިޝަންގެ މެމްބަރު ކަމުން މިއަދު އިސްތިއުފާ ދެއްވާފައިވާ ކަމަށެވެ.\nޝަރީފް ވިދާޅުވީ ވޭތުވެ ދިޔަ ތިން އިންތިހާބުގައި އިހްލާސްތެރިކަމާއި އަމާނާތްތެރިކަމާ އެކު މަސައްކަތް ކޮށްދެވުނު ކަމުގެ ހިތްހަމަޖެހުން އެބަ އޮތް ކަމަށެވެ.\n” ވޭތުވެދިޔަ ތިން އިންތިހާބުގައި އިހްލާސްތެރިކަމާ އެކު މަސައްކަތް ކޮށް ދެވުނު ކަމުގެ ހިތްހަމަޖެހުން ލިބުނު، ކުރިމަގުގަ ވެސް ރައްޔިތުންގެ ހިދުމަތުގަ ފެންނާނެ” ޝަރީފް ވިދާޅުވި އެވެ.\nކުރީގެ ރައީސް އަބްދުއްލާ ޔާމީންގެ ވެރިކަމުގައި އިލެކްޝަންސް ކޮމިޝަނަށް އައްޔަންކުރެއްވި ޝަރީފް މަގާމުން އިސްތިއުފާ ދެއްވީ ކޮމިޝަންގެ ރައީސަކަށް ހުންނަވައި ތިން އިންތިހާބު ކުރިއަށް ގެންދެވުމަށް ފަހު އެވެ.\nއެއީ 2018ގެ ރިޔާސީ އިންތިހާބާއި 2019ގެ ރައްޔިތުންގެ މަޖިލީހުގެ އިންތިހާބުގެ އިތުރުން މިދިޔަ އެޕްރީލް މަހުގެ ތެރޭގައި ބޭއްވި ލޯކަލް ކައުންސިލް އިންތިހާބެވެ.\nއިލެކްޝަން ކޮމިޝަނުގައި ތިއްބަވަނީ ފަސް މެމްބަރުންނެވެ. ޝަރީފް އިސްތިއުފާ ދެއްވުމުން މިހާރު ތިއްބަވާނީ ކޮމިޝަންގެ ނައިބު ރައީސް އިސްމާއިލް ހަބީބާއި އެ ކޮމިޝަންގެ ރައީސްކަން ކުރިން ކުރެއްވި ފުއާދު ތައުފީގާއި އަލީ ނަޝާތުގެ އިތުރުން ޑރ. މުހައްމަދު ޒާހިރެވެ.


ސެކިއުރިޓީ ގާރޑް ބަނުމަށް ފަހު މަގޫދޫ ކައުންސިލް އިދާރާގެ ތިޖޫރީގައި ހުރި ފައިސާ ވަގަށް ނަގައިފި | Jazeera\tސެކިއުރިޓީ ގާރޑް ބަނުމަށް ފަހު މަގޫދޫ ކައުންސިލް އިދާރާގެ ތިޖޫރީގައި ހުރި ފައިސާ ވަގަށް ނަގައިފި - Jazeera\nސެކިއުރިޓީ ގާރޑް ބަނުމަށް ފަހު މަގޫދޫ ކައުންސިލް އިދާރާގެ ތިޖޫރީގައި ހުރި ފައިސާ ވަގަށް ނަގައިފި\nޢަލީ ޔާމީން July 1, 2019 114 views0\nސެކިއުރިޓީ ގާރޑް ބަނުމަށް ފަހު މަގޫދޫ ކައުންސިލް އިދާރާގެ ތިޖޫރި ފަޅާލައި އޭގައި ހުރި ފައިސާ ވަގަށް ނަގައިފިއެވެ.\nފުލުހުން ވިދާޅުވީ، ރޭ މެންދަމުން އަލިވެ 3:30 ހާއިރު، ފ. މަގޫދޫ ކައުންސިލް އިދާރާ ފަޅާލައި އެތަނުގެ ތެރެއަށް ވަދެ، އެއިދާރާގެ ތިޖޫރި ހަލާކުކޮށްލައިގެން ތިޖޫރީގައި ހުރި ފައިސާ ވަގަށް ގެންގޮސްފައިވާ ކަމުގެ މައުލޫމާތު ލިބިފައިވާ ކަމަށެވެ.\nއަދި މިހާތަނަށް ބެލި ބެލުމުން ކައުންސިލް އިދާރާ ފަޅާލައި، އެތަނުގެ ތިޖޫރީގައި ހުރި ފައިސާ ވަގަށް ނަގާފައިވަނީ އެއިދާރާގެ ސެކިއުރިޓީ ގާރޑް ބަނުމަށް ފަހު އެތަނުގެ ދޮރު ހަލާކުކޮށްލައިގެން ވަދެކަމަށް އެނގިފައިވާ ކަމަށް ފުލުހުން ބުނެއެވެ.\nފުލުހުން އިތުރަށް ވިދާޅުވީ، ތިޖޫރީގައި ހުރީ މަދު އަދަދެއްގެ ފައިސާ ކަމަށް ކައުންސިލުން މައުލޫމާތު ދީފައިވާ ކަމަށެވެ.\nމި މައްސަލަ ފުލުހުން އަންނަނީ އިތުރަށް ތަހުޤީޤު ކުރަމުންނެވެ.


ކޮމްޕިއުޓަރ ޕްރޮގްރާމަރ (އެމް.އެސް 1)\nޑިޕާޓްމަންޓުގެ ނަންބަރު: 2019/63/އޭ-198 (20 މެއި 2019) އިޢުލާނުން މި ޑިޕާޓްމަންޓުގެ "ކޮމްޕިއުޓަރ ޕްރޮގްރާމަރ" މަޤާމަށް ފުރުޞަތު ހުޅުވާލުމުން، އެކަށީގެންވާ މިންވަރަށް ޤާބިލު ފަރާތްތަކުގެ އެޕްލިކޭޝަން ލިބިފައިނުވާތީ، އެ އިޢުލާން ބާޠިލުކޮށް އަލުން މި މަޤާމަށް އިޢުލާން ކުރީމެވެ.\nތާރީޚް: 26 ޖޫން 2019\n- ސަރވިސް އެލަވަންސް: -/2.000\n- ލިވިންގ އެލަވަންސް: -/3.000\nމަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ހައްގުވާ މާކްހެއް ލިބެމުންދިޔުމާއިއެކު، GS4 ރޭންކުގައި މަދުވެގެން3އަހަރުދުވަހުގެ މަސައްކަތު ތަޖްރިބާ ލިބިފައިވުން.\n2019 ޖުލައި 04 ވާ ބުރާސްފަތި ދުވަހުގެ 13:30ގެ ކުރިން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނަށް ހުށަހެޅުއްވުން އެދެމެވެ.\nލިބިފައިވާ ތަޢުލީމް: 40 ޕަސެންޓު\nމަސައްކަތުގެ ތަޖްރިބާ: 8 ޕަސެންޓު\nއިންޓަރވިއު: 30 ޕަސެންޓު\nޕްރެކްޓިކަލް ޓެސްޓާއި ޕްރެޒެންޓޭޝަން: 10 ޕަސެންޓު\nޝަރުޢީދާއިރާގައި މަސައްކަތްކުރާ މުވައްޒަފެއްނަމަ އެފަރާތެއްގެ މަސައްކަތު އަޚްލާޤާއި، ޕަރފޯމެންސަށް: 12 ޕަސެންޓު


maadhamaa in feshigen majilis ge jalsaatah baahvaanee majilis kuraa gey gai\nމާދަމާއިން ފެށިގެން މަޖިލީހުގެ ޖަލްސާ މަޖިލިސް ...\nރައްކާތެރިކަމުގެ ފިޔަވަޅުތައް އަޅައި، މާދަމާ އިން ފެށިގެން ރައްޔިތުންގެ މަޖިލީހުގެ ޖަލްސާތައް، މަޖިލިސް ކުރާ ގޭގައި ބާއްވަން ނިންމައިފިއެވެ.\nރައްޔިތުން މަޖިލިހުގެ ޖަލްސާ އޮންލައިންކޮށް ބާއްވަމުން އައިއައުން ކުއްލިއަކަށް ހުއްޓަވާލައްވައި މާދަމާ ބޭއްވުމަށް ހަމަޖެހިފައިވާ މަޖިލިހުގެ 2020 ވަނަ އަހަރުގެ ފުރަތަމަ ދައުރުގެ 40 ވަނަ ޖަލްސާ އިން ފެށިގެން ބާއްވާ ޖަލްސާތައް މަޖިލިހުގެ އިދާރާގައި ބޭއްވުމަށް މަޖިލިހުގެ އިދާރާއިން މިހާރުވަނީ ހަމަޖައްސަވާފައެވެ.\nކޮވިޑް-19 ބަލިމަޑުކަން ރާއްޖެއަށް ކުރިމަތިވުމާ ގުޅިގެން ރައްޔިތުން މަޖިލިހުގެ ޖަލްސާތައް އޮންލައިންކޮށް ވެބްސެމިނާ މެދުވެރިކޮށް އިންޓަނެޓުގެ ޒަރީޔާއިން ކުރިއަށް ގެންދާތާ ދުވަސްތަކެއް ފާއިތުވެއްޖެއެވެ.


އިޔާޟުގެ މަގާމަށް ދާއިމީ މުވައްޒަފަކު ނުނެގުމަށް ޓްރައިބިއުނަލްގެ އަމުރެއް\nމޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ގައި ޑރ. މުހައްމަދު އިޔާޟު އަބްދުއްލަތީފު އަދާކުރައްވަމުން ގެންދެވި ވަޒީފާއިން ވަކި ކުރި މައްސަލައިގައި ވަކި ގޮތެއް ނިމެންދެން އޭނާ ހުންނެވި މަގާމަށް ދާއިމީ މުވައްޒަފަކު ނުނެގުމަށް ވަޒީފާއާބެހޭ ޓްރައިބިއުނަލުން އެމްއެންޔޫ އަށް އަމުރުކޮށްފިއެވެ.\nއެމްއެންޔޫގެ އެސިސްޓަންޓް ޕްރޮފެސާގެ މަގާމުގައި ހުންނަވަނިކޮށް ޑރ. އިޔާޟު ވަޒީފާއިން ވަކިކޮށްފައި ވަނީ މިދިޔަ ޖުލައި މަހުގެ އެއްވަނަ ދުވަހުއެވެ.\nއިޔާޒު ވަޒީފާއިން ވަކިކުރެއްވިއިރު ހުންނެވީ، އެމްއެންޔޫގެ ފެކަލްޓީ އޮފް ޝަރީއާ އެންޑް ލޯ ގެ އެސިސްޓެންޓް ޕްރޮފެސަރު/ސީނިއާ ލެކްޗަރާގެ މަގާމުގައެވެ.\nމިފިޔަވަޅު އެޅުމުގެ ކުރިން، އަންހެނުން ހިތާނުކުރުމާ ގުޅޭގޮތުން ޑރ. އިޔާޟު ސޯޝަލް މީޑިއާގައި ދައްކަވާ ވާހަކަތަކާ ގުޅިގެން އެމްއެންޔޫގެ މައްސަލަ ބަލާ ކޮމެޓީން ވަނީ އެ މައްސަލަ ބަލާފައެވެ.\nވަޒީފާއިން ވަކިކުރުމުން ޑރ. އިޔާޟު މި މައްސަލަ ޓްރައިބިއުނަލަށް ހުށަހަޅާފައިވަނީ މިދިޔަ މަހުގެ ހަ ވަނަ ދުވަހުއެވެ.\nއޭނާ ހުށަހެޅި މައްސަލައިގައި ވަނީ ވަޒީފާއާބެހޭ ޓްރައިބިއުނަލުން ފައިސަލާކުރަނިވި ނިންމުމެއް ނިންމުމުގެ ކުރިން، އޭނާ އަދާކުރަމުންދިޔަ ވަޒީފާއަށް އެމްއެންޔޫއިން ދާއިމީ މުވައްޒަފަކު އައްޔަނުކޮށްފިނަމަ، އަލުން ވަޒީފާ އިއާދަކުރުމަށް ހުރަސްއެޅި، އެކަމުގެ ސަބަބުން އިއާދަނުކުރެވޭނެ ގެއްލުންތަކެއް ވެދާނެތީ، މައްސަލަ ބަލައި ނިމެންދެން އެ މަގާމަށް މީހަކު އައްޔަން ނުކުރުމަށް ވަގުތީ އަމުރެއް ނެރެދިނުމަށެވެ.\nމި މައްސަލައިގައި ވަޒީފާއާބެހޭ ޓްރައިބިއުނަލުން މިއަދު ނެރުނު އަމުރުގައި، ވަކިގޮތެއް ކަނޑައަޅަންދެން ނުވަތަ ވަޒީފާއާބެހޭ ޓްރައިބިއުނަލުން ވަކި ގޮތެއް އަންގަންދެން، އިޔާޟު އަދާކުރަމުން ގެންދިޔަ ސީނިއާ ލެކްޗަރާގެ މަގާމަށް ދާއިމީ މުވައްޒަފަކު އައްޔަނު ނުކުރުމަށާއި ވަޒީފާއާބެހޭ ޓްރައިބިއުނަލަށް ހުށަހަޅާފައިވާ މައްސަލައިގައި ނިންމާ ނިންމުން ތަންފީޒުކުރުމަށް އަދި އިޔާޟު އަދާކުރަމުން ގެންދިޔަ ވަޒީފާ އިއާދަކުރުމަށް ހުރަސްއެޅިދާނެފަދަ އެއްވެސްކަމެއް ނުކުރުމަށް އެމްއެންޔޫގެ މައްޗަށް އަންގައި އަމުރުކުރާ ކަމަށް ކަނޑައަޅާފައިވެއެވެ.\nޑރ. އިޔާޟު އަދާކުރަމުންދިޔަ މަގާމަށް ދާއިމީ މުވައްޒަފަކު އައްޔަން ނުކުރުމަށް އަމުރުކުރެވުނުކަމުގައިވީ ނަމަވެސް، އެ މަގާމަށް ވަގުތީ މުވައްޒަފަކު އައްޔަންކުރުމުގެ ފުރުސަތު އޮންނާނެ ކަމަށްވެސް އަމުރުގައިވެއެވެ.\nރ. އިޔާޟު ވަޒީފާއިން ވަކިކުރަށްވާފައި ވަނީ ސޯޝަލް މީޑިއާ ގައި ކުރައްވާ ޕޯސްޓްތަކާ ގުޅިގެން ތަކުރާރުކޮށް ނަސޭހަތް ދިނުމުންވެސް އެކަންކަން އިސްލާހު ނުކުރުމުންކަމަށް އެމްއެންޔޫގެ ވައިސް ޗާންސެލަރު މުހައްމަދު ޝަރީޕް ބައެއް މީޑިއާތަކަށް ވިދާޅުވެފަވެއެވެ.\nސޯޝަލް މީޑިއާގައި ޑރ. އިޔާޒް ފާޅުކުރަށްވާފައިވާ ޚިޔާލުތަކަކާއި ގުޅިގެން، އެ މައްސަލަ ބަލަމުންދާތީ މިއަހަރުގެ މާރިޗްމަހު އޭނާ ސަސްޕެންޑް ވެސް ކުރިއެވެ.\nޑރ. އިޔާޒް ކުރައްވާ ބައެއް ޓްވީޓްތަކަކީ ސިޔާސީ ޓްވީޓްތަކެއް ކަމަަށާ އެ ޓްވީޓްތަކުގެ ސަބަބުން ގައުމީ ޔުނިވާސިޓީގެ އަބުރާއި އިއްޒަތާއި ގަދަރަށް ހީނަރުކަން އަންނަ ކަމަށް ބުނެ އެ ޔުނިވާސިޓީން އޭނާއަށް މިދިޔަ އަހަރު ވަނީ އިންޒާރުވެސް ދީފައެވެ.\nފާހަގަ: ވަޒީފާއާބެހޭ ޓްރައިބިއުނަލް, ޑރ. އިޔާޒް\nއިޔާޒްއަށް އެޅީ އިންސާފްވެރި ފިޔަވަޅެއްނޫން، ނިންމުން މުރާޖައާ ކުރަށްވާ: އިމްރާން\nދުނިޔެމަތީ އަދަބު ދެވިދާނެ، އިރާދަކުރެއްވިއްޔާ ނިކަމެތި ކަމެއް ނުލިބޭނެ: ޑރ. އިޔާޒް\nޑރ. އިޔާޒްގެ ސުވާލެއް އެޗްޕީއޭއަށް!


School thaku ge ithuru harakaaiythah medhukandaalan angaifi\nއިއްޒުއްދީން ސްކޫލްގެ ދަރިވަރުންތަކެއް: ސްކޫލްތަކުގެ އިތުރު ހަރަކާތްތައް މެދުކަނޑާލަން އަންގައިފި -- ފޮޓޯ: އަވަސް ފައިލް\nދުނިޔޭގެ އެކި ކަންކޮޅުތަކުގައި ފެތުރެމުންދާ ކޮރޯނާ ވައިރަސްއާ ގުޅިގެން ރާއްޖޭގެ ސްކޫލުތަކުގައި ހިންގާ އިތުރު ހަރަކާތްތައް މެދުކަނޑާލަން އެޑިއުކޭޝަން މިނިސްޓްރީން މިއަދު އަންގައިފި އެވެ.\nއެޑިއުކޭޝަން މިނިސްޓަރު ޑރ. އައިޝަތު އަލީ ސޮއި ކުރައްވައި ސްކޫލްތަކަށް ފޮނުވާފައިވާ ސާކިއުލާއެއްގައި ބުނެފައިވަނީ ކޮރޯނާ ވައިރަސް ރާއްޖެއަށް އައުމުގެ ފުރުސަތު ކުޑަކުރުމަށްޓަކައި ސަރުކާރުން ވަރަށް ގިނަ މަސައްކަތްތައް ކުރަމުން އަންނަ ކަމަށެވެ. އަދި މި ދުވަސްވަރު ރާއްޖެއިން ބައެއް ދަރިވަރުން ހިމަ ބިއްސަށް ޕޮޒިޓިވް ވެފައި ވާތީ އެ ކަން ކޮންޓްރޯލް ކުރުމަށް ވެސް ސަރުކާރުން ވަރަށް ގިނަ މަސައްކަތްތައް ކުރަމުންދާ ކަމަށެވެ.\nމި ދެ ބަލިން ދަރިވަރުން ރައްކާތެރި ކުރުމަށްޓަކައި ހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ކޮރޯނާ ވައިރަސްއާ ބެހޭ ޓެކްނިކަލް ޓީމާއި ހިމަ ބިއްސާ ބެހޭ ޓެކްނިކަލް ޓީމާ އެކު ކުރި ފަންނީ މަޝްވަރާތަކާއެކު މި ވަގުތަށް ސްކޫލްތަކުގެ އިތުރ ހަރަކާތްތައް މަޑުޖައްސާލަން ހަމަޖައްސާފައިވާ ކަމަށް އެ ސާކިއުލާގައި ބުނެފައިވެ އެވެ.\nމީގެ އިތުރުން ކޮރޯނާ ވައިރަސް ނުވަތަ ކޮވިޑް 19 ގެ ޓާސްކް ފޯޖުގެ މަޝްވަރާތަކަށް ރިއާޔަތްކޮށް އެޑިއުކޭޝަން މިނިސްޓްރީން އެޗްޕީއޭގެ ޓެކްނިކަލް ޓީމުގެ ފަންނީ މަޝްވަރާ ގަވާއިދުން ހޯދަމުން ދާނެ ކަމަށް ސާކިއުލާގައި ބުނެފައިވެ އެވެ.\nއެ ގޮތުން ކޮރޯނާ ވައިރަސް ފެތުރެމުންދާ މިންވަރާއި ހަލާތަށް ބަލައި އެޗްޕީއޭގެ ޓެކްނިކަލް ޓީމުގެ ފަންނީ ލަފާ ހޯދުމަށް ފަހު ސްކޫލްތައް ބަންދު ކުރަން ޖެހިއްޖެ ހާލަތެއް މެދުވެރިވެއްޖެނަމަ އެ ކަން އެޑިއުކޭޝަން މިނިސްޓްރީން ސްކޫލްތަކަށް އަންގަމުން ގެންދާނެ ކަމަށް ވެސް ސާކިއުލާގައި ބުނެފައިވެ އެވެ.\nޗައިނާގައި ފެތުރެން ފެށި ކޮރޯނާ ވައިރަސް ދުނިޔޭގެ އެކި ކަންކޮޅުތަކުގައި ފެތުރެމުން ގޮސް މިހާރު އެ ވައިރަސް ވަނީ 61 ގައުމަކުން ފެނިފަ އެވެ. އެ ބަލީގައި 2،900 މީހުން މަރުވެފައިވާއިރު 85،000 އަށްވުރެ ގިނަ މީހުނަށް އެ ވަައިރަސްއަށް ޕޮޒިޓިވް ވެފައިވެ އެވެ.\nމިނިސްޓްރީ އޮފް އެޑިއުކޭޝަން މިނިސްޓްރީ އޮފް ހެލްތު ކޮރޯނާ ވައިރަސް


Guduvaanuleveyne hama ekani Leader akee alhugandu: Yameen | Mihaaru\n24 ނޮވެމްބަރ 2019 - 23:55 49 comments\nޕީޕީއެމަށް އަލަށް ގުޅުނު މެމްބަރުތަކުންގެ ފޯމު ހަވާލުކުރަން ބޭއްވި ރަސްމިއްޔާތުގައި ވާހަކަފުޅުދައްކަވަމުން ޔާމީން ވިދާޅުވީ އެމްޑީޕީއަކީ އެމަނިކުފާނު ދެކެ ލޯބިވާ ޕާޓީއެއް ކަމަށެވެ. އެއީ ސަބަބެއް ނެތިއެއް ނޫން ކަމަށާއި ރާއްޖޭގައި އުފެއްދިކަމަށް ބުނާ ސިޔާސީ ހުރިހާ ޕާޓީއެއްގެ ލީޑަރުން "ނިގޫފިތިފައި" ތިބުމުން އެ އެންމެން ތިބީ އެމްޑީޕީއާއެކު ކަމަށް ވިދާޅުވި އެވެ.\nއަދި ބުއްދި ސަލާމަތުން ހުރި ކަމަށް ވާނަމަ ދުވަހަކު ވެސް އެމްޑީޕީގެ ސަފަކަށް ވަޑައިނުގަންނަވާނެ ކަމަށް ވެސް ވިިދާޅުވި އެވެ.\n"އެހެންވީމަ ކީއްވެތޯ އެމްޑީޕީ އަޅުގަނޑު ދެކެ ލޯބިވަނީ. އެމީހުންނަށް އެނގޭނެ ދުވަހަކު ވެސް އަޅުގަނޑު، ބުއްދި ސަލާމަތުން ހުރި ކަމަށް ވަންޏާ އަޅުގަނޑު އެމްޑީޕީ ސަފަކަށް ނުދާނެކަން އެނގޭނެ. ހަމައެކަނި މިހާރު ފެންނަ ސިޔާސީ ލީޑަރުންގެ ތެރޭގައި ގުޑުވާނުލެވޭނެ މީހަކަށް ހުންނާނީ އަޅުގަނޑު،" ޔާމީން ވިދާޅުވި އެވެ.\nރާއްޖޭގައި މިހާތަނަށް ފަޅާއެރި ކޮރަޕްޝަންގެ އެންމެ ބޮޑު މައްސަލަ، އެމްއެމްޕީއާރުސީގެ ކޮރަޕްޝަނާ ގުޅުވައިގެން ވިދާޅުވީ، އެކައުންޓަށް ދެ ޗެކް ޖަމާވިއިރު ހުންނެވީ ވެރިކަމުގައި ކަމަށެވެ. ފުރަތަމަ ޗެކް އޮކްޓޯބަރު 13، 2015 އަދި ދެވަނަ ޗެކް އޮކްޓޯބަރު 15، 2015 ވަނަ ދުވަހު ޖަމާވިއިރު ރައީސަކަށް ހުންނެވީ އެމަނިކުފާނު ކަމަށް ވިދާޅުވި އެވެ. އޭރުގެ އިދިކޮޅު ފަރާތްތަކުން، ރައީސް އޮފީހުން މައުލޫމާތު ގެންދެވިކަން އެނގިވަޑައިގަންނަވާ ކަމަށާއި އެކަމަކު އެކަން ބަލަން ބޭނުން ނުވީ ގާނޫނާ ހިލާފު ކަމެއް ނުކުރާނެކަން ޔަގީންވާތީ ކަމަށް ވިދާޅުވި އެވެ.\nޕީޕީއެމަށް އަލަށް ގުޅުނު މެމްބަރުތަކުންގެ ފޯމު ހަވާލުކުރަން ބޭއްވި ރަސްމިއްޔާތުގައި ބައިވެރިވި ބައެއް މީހުން.-- ފޮޓޯ: ނިޝާން އަލީ/ މިހާރު\nޔާމީން ދެން ކުރެއްވި ސުވާލަކީ 2015 ވަނަ އަހަރު ހިނގި ކަމެއް، މަގާމުން ވަކިވިފަހުން ހުށަހެޅީ ކީއްވެގެންތޯ އެވެ. ސައްހަ މައްސަލައެއް ކަމަށް ގަބޫލުކުރައްވަންޏާ މަގާމުން ވަކިކުރުމަށްޓަކައި ހުށަހަޅަންޖެހޭނީ އޭރު ނޫންތޯ އެމަނިކުފާނު އެއްސެވި އެވެ.\n"އާއްމު ސިކުނޑިން ވިސްނާލާ. އެއަށްވުރެ އަޅުގަނޑު ފަޟީހަތް ވާނެކަމެއް ނޯންނާނެ. އެ ހިސާބުން ތާ އަބަދަށް ރިޔާސީ އުއްމީދަށް، ރިޔާސީ އިންތިޚާބަށް ނޫނީ ރައީސްކަމަށް ނޫނީ ރިޔާސީ ޒައާމަތަކަށް އަޅުގަނޑު ކުރާ އުއްމީދު އެ ހިސާބުން މޮހޮރުޖެހި، ކަފުންކުރެވި ނިމުނީ ނޫންތޯ،" ޔާމީން ސުވާލު އުފެއްދެވި އެވެ.\nއޭރު އެއީ މައްސަލައަކަށް ވާނަަމަ މަގާމުން ދުރުކުރުމަށް އެއަށްވުުރެ ރަނގަޅު ސަބަބެއް ނުދެއްކޭނެ ކަމަށާއި އަޒުލްކުރުމަށް މަޖިލީހުގެ މެޖޯރިޓީ ބޭނުމެއް ނުވަނެ ކަމަށް ވިދާޅުވި އެވެ. އެކަހަލަ މައްސަލައެއް ހުށަހަޅައި ކުށްވެރިވާ ކަމަށް ގަބޫލުކުރެވެންޏާ އަމިއްލައަށް އިސްތިއުފާ ދެއްވާނެކަމަށް ވެސް ވިދާޅުވި އެވެ.\nޕީޕީއެމަށް އަލަށް ގުޅުނު މެމްބަރުތަކުންގެ ފޯމު ހަވާލުކުރަން ބޭއްވި ރަސްމިއްޔާތުގައި، އެ ޕާޓީއާ އަލަށް ގުޅުނު ޒުވާނެއްގެ ފޯމް، އެ ޕާޓީގެ ރައީސް އަދި ކުރީގެ ރައީސަށް ހަވާލުކުރަނީ.-- ފޮޓޯ: ނިޝާން އަލީ/ މިހާރު\nއެމަނިކުފާނު ފަޟީހަތް ކުރުމަށް އޭރު އިދިކޮޅުގައި ތިބި މީހުންނަށް ފުރުސަތު ލިބުނުކަމަށް ވެސް ވިދާޅުވި އެވެ. އަސި ހަތަރު އަހަރު ނުކުރެވުނު ކަމެއް، މިހާރު ކުރުމުގެ ބޭނުމެއް ކޮބައިތޯ ސުވާލު އުފެއްދެވި އެވެ. މިހާރު އެކަން ކުރުމުގެ ބޭނުމަކީ ޕީޕީއެމް ވަރުގަދަވެ، އެމަނިކުފާނު "އަނގަގަދަވެ" ސަރުކާރުގައި ތިއްބެވި ބޭފުޅުންނަށް އުނދަގޫވާތީ ކަމަށް ޔާމީން ވިދާޅުވި އެވެ.\nޔާމީންގެ މައްޗަށް ކުރާ މަނީލޯންޑަރިންގެ ދައުވާގެ ހުކުމް އިއްވަން އަންނަ ބުރާސްފަތި ދުވަހަށް ތާވަލްކޮށްފައިވާއިރު އެއީ ސިޔާސީ ދައުވާއެއް ކަމަށް އެމަނިކުފާނު ވަނީ ތަކުރާރުކޮށް ވިދާޅުވެފަ އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް ޕީޕީއެމް ރައީސް އަބްދުﷲ ޔާމީން ޕީޕީއެމް/ޕީއެންސީ އިއްތިހާދު


ކައިވެނި ކްލަސްޓާ: ޕޮޒިޓިވް ވި މީހުންގެ އަދަދު 100 އަށް، ކޮންޓެކްޓްސް 300 ގައި! | Sangu News\nކައިވެނި ކްލަސްޓާ: ޕޮޒިޓިވް ވި މީހުންގެ އަދަދު 100 އަށް، ކޮންޓެކްޓްސް 300 ގައި!\n15 ޖެނުއަރީ 2021 - 13:28\nކޮވިޑާއި ގުޅިގެން މާލޭގެ އެކި ސަރަހައްދުތަކުގައި ސާމްޕަލް ނެގުމަށް ކުރަމުންދާ މަސައްކަތްތަކުގެ ތެރެއިން/ ފޮޓޯ: ސަންގު އެމްވީ --- މުހައްމަދު މާހީ\nޝީބިލްޑިންގައި މިދިޔަ ޑިސެމްބަރު މަހު ބޭއްވި ކައިވެނި ހަފްލާއަކުން ކޮވިޑު-19 ފެތުރި، އެ ކްލަސްޓާއިން ބަލި ޖެހުނު މީހުންގެ އަދަދު 100 އަށް އަރައިިފިއެވެ.\nހެލްތް އިމަޖެންސީ އޮޕަރޭޝަންސް ސެންޓަރުން ބުނެފައިވަނީ، ބަލި ޖެހުނު މީހުންގެ ތެރެއިން 68 މީހަކު ބައްޔަށް ޕޮޒިޓިވް ކަމަށެވެ. އަދި އަނެއް 32 މީހުންނަކީ، ބަލި ޖެހުނު މީހުންނާއި އެކި ގޮތްގޮތުން ޑައިރެކްޓު ކޮންޓެކްޓު ވީ މީހުން ކަމަށް އެ ސެންޓަރުން ބުންޏެވެ.\nކައިވެނި ކަލަސްޓާގައި ޑައިރެކްޓު ކޮންޓެކްޓުން ގިނަކަން ފާހަގަކޮށް އެޗްއީއޯސީގެ ތަރުޖަމާނު ޑރ. ނަޒްލާ ރަފީގު ވިދާޅުވީ އެ މީހުންގެ ޑައިރެކްޓު ކޮންޓެކްޓުވި މީހުންގެ އަދަދު މިހާތަނަށް 300 އަށް އަރާ ކަމަށެވެ. އަދި ޖުމްލަ 401 މީހެއްގެ ސާމްޕަލް ޓެސްޓު ކުރެވުނު ކަމަށެވެ. އެ ހުރިހާ އެންމެންވެސް ވަނީ ކަރަންޓީން ކޮށްފައެވެ. އޭގެ ތެރޭގައި 71 މީހުންނަކީ ހައިރިސްކް ކެޓަގަރީގައި ހިމެނޭ މީހުން ކަމަށް ޑރ. ނަޒްލާ ވިދާޅުވިއެވެ.\nޑިސެމްބަރ މަހުގެ 20 ވަނަ ދުވަހު ބޭއްވި ކައިވެނި ޕާޓީ އިން ބައްޔަށް މީހުންގެ ތެރޭގައި ގިނަ އަދަދެއްގެ ކުޑަކުދިންނާއި، އުމުރުން ދުވަސްވީ މީހުން ހިމެނެއެވެ. ކްލަސްޓާގެ ތެރޭގައި އަހަރު ނުވާ ކުއްޖެއް ވެސް ހިމެނެއެވެ.\nއެޗްއީއޯސީން މައުލޫމާތު ދިން ގޮތުން، ކައިވެނި ކްލަސްޓާއިން އެންމެ ފުރަތަމަ ޕޮޒިޓިވް ވި މީހުން މިހާރު ވަނީ ބަލިން ރަނގަޅުވެފައެވެ.\nޝީ ބިލްޑިންގައި ބޭއްވި މި ޕާޓީގައި ގާތްގަނޑަކަށް 120 މީހުން ވަނީ ބައިވެރި ވެފައެވެ. އަދި ކޮވިޑްގެ އަލާމާތްތައް ހުރި ބަޔަކު އެ ހަފްލާގައި ބައިވެރިވެފައި ވާއިރު، އެ ހަފްލާއިން ޕޮޒިޓިވް ވި މީހުންނާ ގުޅުން ހުރި، ޔޫކޭއިން ރާއްޖެ އައި މީހަކު ކޮވިޑަށް ވަނީ ޕޮޒިޓިވް ވެފައެވެ. އެކަމަކު އޭނާ ރާއްޖެ އައިސްފައިވަނީ ކައިވެނި ހަފްލާ ބޭއްވިތާ ދެ ދުވަސް ފަހުންނެވެ. ޔޫކޭއިން އެނބުރި އައި މީހާ ބައްޔަށް ޓެސްޓު ކުރީ އޭނާގެ ފަރާތުން ވެސް ބަލީގެ އަލަމާތްތަކެއް ފެނުމުންނެވެ.\nޑރ. ނަޒްލާ ވިދާޅުވީ އިނގިރޭސިވިލާތުން އައި މީހާ ކޮވިޑުގެ އާ ސްޓްރެއިންއަށް ޓެސްޓު ކުރާނެ ކަމަށެވެ. އަދި އެކަމުގެ މަރުހަލާތައް ކުރިޔަށް ގެންދާ ކަމަށް ވިދާޅުވިއެވެ.\nޝީ ބިލްޑިންގުގައި ބޭއްވި ކައިވެނި ޕާޓީގައި ގާތްގަނޑަކަށް 120 މީހަކު ބައިވެރިވެފައި ވެއެވެ. އެޗްއީއޯސީއިން ބުނެފައިވަނީ ޕާޓީގެ ތެރެއިން ކޮވިޑު ފެތުރިފައިވަނީ ބަލީގެ އަލާމާތްތަކެއް ހުރި މީހަކު ޕާޓީގައި ބައިވެރިވުމުގެ ސަބަބުން ކަމަށެވެ.\nކައިވެނި ކްލަސްޓާ, ކޮވިޑު-19, ޑރ. ނަޒްލާ\nކުރިއަށް އޮތީ ބަންދު ދުވަސްތައް، ސަމާލު ވާން ޖެހޭ: ޑރ. ނަޒްލާ


06 ޑިސެމްބަރު 2018, 12:00 އިއުލާން\n1. ކޯ ނެޓްވޯރކް އަޕްގްރޭޑްކޮށްދޭނެ ފަރާތެއް ހޯދުމަށް ކުރެވުނު ނަންބަރު: (A)DC-2018/239 )19 ނޮވެމްބަރ 2018 (އިޢުލާނާއި ގުޅިގެން އެކަށީގެންވާ ޢަދަދަށް އަންދާސީ ހިސާބު ހުށަހަޅަން ވަޑައިގެންފައި ނުވާތީވެ އެ އިޢުލާނު ބާޠިލްކޮށް،ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ޑިސެމްބަރ 12 ވާ ބުދަ ދުވަހުގެ 14:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\nބީލަން ހުޅުވުން އޮންނާނީ 2018 ޑިސެމްބަރ 13 ވާ ބުރާސްފަތި ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n<p dir="RTL" "="" style="text-align: center;"> 28 ރަބީޢުލްއައްވަލް 1440


ޕަބްލިޝްކުރި ތާރީޚް: 04 ޖޫން 2019\nޕަބްލިޝްކުރި ގަޑި: 0011\nސުންގަޑި: 17 ޖޫން 2019 1230\nއިމާމު / މުދިމް (ވަގުތީ) ގެ މަޤާމަށް މީހުން ހޯދުން\nމިސްކިތު އިމާމުންނާއި މުދިމުން ޗުއްޓީ ނެގުމުންނާއި، ސަލާމްބުނުމުން ނުވަތަ އާއިލީ ޒިންމާ ޗުއްޓީނެގުމުން ނުވަތަ ދާއިމީ މުވައްޒަފުން ވަޒީފާއިން ވަކިވުމުން އެ މަޤާމަށް މުވައްޒަފަކު ހަމަޖެއްސުމަށް ނަގާ މުއްދަތުގައި، ވޭޖް އެމްޕްލޯއިމަންޓްގެދަށުން ތިރީގައިވާ މަޤާމަށް މީހުން ހޯދަން ބޭނުންވެއްޖެއެވެ.\nއިމާމު / މުދިމް\n01/2019 އިން 05/2019 އަށް\nވޭޖް އެމްޕްލޯއިމަންޓް ވަގުތީ\nއިކޮނޮމިކް، ސޯޝަލް އެންޑް މުނިސިޕަލް ސަރވިސް\nހައްދުންމަތީ އިސްދޫ މިސްކިތްތައް، ހައްދުންމަތީ އިސްދޫ ކައުންސިލްގެ އިދާރާ\nމީލާދީ 1 އަހަރުދުވަސް\nކޮންމެ ނަމާދު ވަގުތުތަކަށް 61.00 ރުފިޔާ (ފަސްދޮޅަސް 1 ރުފިޔާ)\nމަޤާމުގެ މަސައްކަތް ކުރުމުގެ ހުނަރު / ޤާބިލްކަން ސާބިތުކޮށްދިނުމާއެކު،\n- މުދިމްކަމުގެ ސަނަދު ލިބިފައިވުން. ނުވަތަ؛\n- ހުކުރުކުރުމުގެ ސަނަދު ލިބިފައިވުން. ނުވަތަ؛\nކޮންމެ ނަމާދު ވަގުތުތަކަށް 53.00 ރުފިޔާ (ފަންސާސް ތިންރުފިޔާ)\nތަޖުވީދު މަގުން ކީރިތި ޤުރްއާން ކިޔަވަން ދަންނަ ފަރާތެއްކަމުގައިވުން.(މަތީގައިވާ މަޤާމަށް ޝަރުޠު ފުރިހަމަނުވާ ފަރާތްތަކުން، މި މަޤާމަށް ކުރިމަތިލުމުގެ ފުރުސަތު ވަނީ ހުޅުވިފައެވެ. ނަމަވެސް މި މަޤާމަށް މީހުން ހޮވާނީ، މަތީގައިވާ މަޤާމަށް ޝަރުޠު ހަމަވާ ފަރާތެއް ލިބިފައިނުވާނަމައެވެ.\nކޮންމެ ނަމާދު ވަގުތެއްގެ 15 މިނިޓް ކުރިން މިސްކިތަށް ހާޒިރުވެ، މިސްކިތުގެ ކަންތައްތައް ބަލައި، ރަނގަޅުކުރަންޖެހޭ ކަންތައްތައް ރަނގަޅު ކުރުމާއެކު، ފަރުޟު ފަސްނަމާދު ވަގުތުގައި ބަންގި ގޮވުމާއި، އިމާމްވެ ނަމާދުކުރުން.\nމިސްކިތްތަކަށް ލިބެމުންދާ ގެއްލުންތަކާއި، މިސްކިތަށް ދަތިވާ ކޮންމެކަމެއް ކައުންސިލް އިދާރާއަށް އަންގައިގެން އެކަންކަން ރަނގަޅުކުރެވޭތޯ ބެލުން.\nމިސްކިތުގެ ސައުންޑް ސިސްޓަމް ބެލެހެއްޓުމާއި، ސިސްޓަމަށް މައްސަލައެއް ދިމާވެއްޖެނަމަ، ކައުންސިލް އިދާރާއަށް އެކަމެއް އަންގައިގެން ޙައްލުކުރުން.\nމިސްކިތުގެ މަސައްކަތު މީހުން މަސައްކަތްކުރާ ނުކުރާގޮތް ބަލައި، ކައުންސިލުން އަންގާ ގޮތެއްގެ މަތިން އެމީހުންލައްވައި މަސައްކަތް ކުރުވުން.\nކައުންސިލް އިދާރާއިން އެއިރަކު ހަމަޖައްސަވާ މިސްކިތެއްގައި އިމާމުވެ ބަންގިގޮވުމާއި، ފަރުޟު ފަސްނަމާދު ޖަމާޢަތުގައިކުރުން.\nކައުންސިލް އިދާރާއިން އަންގައިފި ހިނދެއްގައި ހަމަޖެހިފައިވާ އުޞޫލުތަކާ އެއްގޮތްވާ ގޮތެއްގެ މަތިން ކަށުނަމާދު ކުރުމާއި، މަރުވާ މީހުންގެ ކަށުކަމާކެމީގެ ކަންތައްތައް ކުރުން.\nމިސްކިތުގައި ދީނީ ދަރުސް ދިނުންފަދަ ޕްރޮގްރާމްތައް ހިންގާނަމަ، އެފަދަ ޕްރޮގްރާމްތަކަށް ބޭނުންވާ އެހީތެރިކަން ދިނުމާއި، އެކަން ނިމެންދެން މިސްކިތުގައި މަޑުކުރުން.\nމިސްކިތާ ބެހޭގޮތުން ރައްޔިތުން ކުރާ ޝަކުވާގެ އަޑުއަހައި، އެ ޝަކުވާތައް ކައުންސިލްގެ އިދާރާއަށް ހުށަހަޅައިގެން ޙައްލުކުރުމަށް މަސައްކަތް ކުރުން.\nރަސްމީ މަސައްކަތާ ގުޅޭގޮތުން މިސްކިތުގައި ކުރުމަށް ހަވާލުކުރެވޭ އެންމެހައި ކަންތައްތައް ކުރުން.\nމީހުން މަރުވުމުން އެމީހުންގެ ކަށުކަމާކެމީގެ އެންމެހައި ކަންތައް ނިމެންދެން އެކަމުގައި ޢަމަލީގޮތުން ބައިވެރިވުން.\nފުރިހަމަ ކޮށްފައިވާ ވަޒީފާއަށް އެދޭ ފޯމު (ފޯމު މިއިދާރާގެ ކައުންޓަރުން ލިބެން ހުންނާނެއެވެ.\nވަޒީފާއަށް އެދޭ ފަރާތުގެ ވަނަވަރު (ސީވީ) (ނަމާއި، އެޑްރެސް، ގުޅޭނެ ނަންބަރާއި، އީމެއިލް އެޑްރެސް ފަދަ މުޙިއްމު މަޢުލޫމާތު ހިމެނޭގޮތަށް(\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ކޮޕީ. )ލިޔެފައިވާ ލިޔުންތައް\nކިޔަން އެނގޭ ފަދަ ކޮޕީއެއް(\nސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު، އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ، ރާއްޖެއިން ބޭރު މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި، ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަ ކުރިކަމުގެ ލިޔުމާއެކު، ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި، ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\nވަޒީފާގެ މަސައްކަތުގެ ދާއިރާއާ ގުޅޭ ކުރު މުއްދަތުގެ ކޯސްތަކާއި، ތަމްރީނު ސެޓްފިކެޓްތަކުގެ ކޮޕީ.\nމަސައްކަތުގެ ތަޖުރިބާގެ ލިޔުންތަކުގެ ކޮޕީ،\n(ހ) ދައުލަތުގެ މުވައްސަސާއެއް ނުވަތަ ސަރުކާރު ހިއްސާވާ ކުންފުންޏެއްގައި، ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް، އެ އޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nމަސައްކަތުގެ ދައިރާއާ ގުޅޭ ކުރުމުއްދަތުގެ ތަމްރީނު\nމަޤާމަށް ޢައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ %45 (ސާޅީސް ފަހެއް) އިންސައްތައަށްވުރެ މަތިވާން ޖެހޭނެއެވެ.\nއެޕްލިކޭޝަން ފޯމް ހުށަހަޅާނީ، 17 ޖޫން 2019 ވާ ހޯމަ ދުވަހުގެ މެންދުރު 12:30 ގެ ކުރިން އިސްދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދު ވެރިކޮށްވެސް ބަލައިގަނެވޭނެއެވެ. ( މިފަދަ ލިޔުންތައް ކައުންސިލްގެ އިދާރާއަށް ލިބުނުކަން ކަށަވަރުކުރަންވާނެއެވެ.) އަދި އިޢުލާންނުގެ ސުންގަޑި ހަމަވުމުގެ ކުރިން ސަރުކާރުން ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބާއްވާ އިންޓަރވިއު އޮންނާނީ، 17 ޖޫން 2019 ވަނަ ދުވަހުގެ ރޭ ލ. އިސްދޫ ކައުންސިލްގެ އިދާރާގައެވެ. ހުށަހަޅާ ލިޔުންތަކުގެ އަސްލު އިންޓަވިއުއަށް ޙާޟިރުވާއިރު ގެންނަން ވާނެއެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި، ތަޖުރިބާއަށް ބަލައި، ވަޒީފާއަށް ކުރިމަތިލާފާއިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ 6800709 ނަންބަރު ފޯނާއެވެ.\n29 I 1440\n03 ޖޫން 2019


CG Efforts Award ah kurimathilumuge mudhathu ithurukohfi | Mihaaru\nސީއެމްޑީއޭ އިން ތަމްރީން ޕްރޮގްރާމެއް ހިންގަނީ -- ފޮޓޯ: ސީއެމްޑީއޭ\nސީޖީ އެފޯޓްސް އެވޯޑަށް ކުރިމަތިލުމުގެ މުއްދަތު އިތުރުކޮށްފި\n05 ނޮވެމްބަރ 2018 - 21:22\nކެޕިޓަލް މާކެޓު ޑިވެލޮޕްމެންޓް އޮތޯރިޓީ (ސީއެމްޑީއޭ) އާއި މޯލްޑިވްސް ސްޓޮކް އެކްސްޗޭންޖް (އެމްއެސްއީ) އަދި ކޯޕަރޭޓް މޯލްޑިވްސް ގުޅިގެން މި އަހަރު ތައާރަފް ކުރި ކޯޕަރޭޓް ގަވަނަންސް އެފޯޓްސް (ސީޖީ) އެވޯޑަށް ކުރިމަތިލުމުގެ މުއްދަތު މި މަހުގެ ނިޔަލަށް އިތުރުކޮށްފި އެވެ.\nސީއެމްޑީއޭ އިން ބުނިގޮތުގައި މި އެވޯޑަށް ކުރިމަތިލުން މި މަހުގެ 30އާ ހަމައަށް އިތުރުކުރީ، ގިނަ ކުންފުނިތަކަށް ކުރިމަތިލުމުގެ ފުރުސަތު ދިނުމަށެވެ.\nއަމިއްލަ ކުންފުނިތަކަށް ހާއްސަކޮށްފައިވާ މި އެވޯޑަށް ހުށަހެޅުމުގެ ފުރުސަތު ހުޅުވާލީ "ގޯލްޑް 100" ލިސްޓުގައިވާ ކުންފުނިތަކަށެވެ. އެ ލިސްޓުގައި ޕްރައިވެޓް ކުންފުނިތަކާއި ޕަބްލިކް ލިސްޓަޑް ކުންފުނިތައް ވެސް ހިމެނޭތީ، އެވޯޑް ދެނީ ދެ ކެޓަގަރީއަކަށް ބަހާލައިގެންނެވެ.\nމިގޮތަށް ހަމަޖެއްސީ ޕަބްލިކް ލިސްޓަޑް ކުންފުނިތަކަށް ސީއެމްޑީއޭގެ ކޯޕަރޭޓް ގަވަނަންސް ކޯޑަށް އަމަލުކުރުން ލާޒިމުކޮށްފައިވާ އިރު ޕްރައިވެޓް ކުންފުނިތައް މިކޯޑަށް އަމަލު ކުރަނީ ވޮލަންޓަރީ ކޮށް ކަމުގައި ވުމުން، ހަމަހަމަ އުސޫލަކުން އެވޯޑު ދިނުމަށްޓަކައި ކަމަށް ސީއެމްޑީއޭ އިން ބުންޏެވެ.\nދަ ސީޖީ އެފޯޓްސް އެވޯޑަކީ ރާއްޖޭގައި ކުރިއަރަމުން އަންނަ ކުންފުނިތަކުގެ މެދުގައި ކޯޕަރޭޓް ގަވަނަންސް ޕްރޮމޯޓްކުރުމަށް ތައާރަފް ކުރި އެވޯޑެއް ކަމަށް ސީއެމްޑީއޭ އިން ބުންޏެވެ. އަދި މި އެވޯޑް ދެނީ ކުންފުނިތަށް ކޯޕަރޭޓް ގަވަނަންސްގެ އުސޫލުތަކާ އެއްގޮތަށް ހިންގުމަށް ކުރާ މަސައްކަތްތަކުގެ އަގު ވަޒަންކޮށް، އެކަމަށް ތަރުހީބު ދިނުމަށްޓަކައި ކަމަށް ވެސް އެތަނުން ބުންޏެވެ.\nސީއެމްޑީއޭ އިން އަންނަނީ 2008 ވަނަ އަހަރުން ފެށިގެން ކޯޕަރޭޓް ގަވަނަންސް ރާއްޖޭގައި ޕްރޮމޯޓްކުރަމުންނެވެ. މިގޮތުން ފާހަގަކޮށްލެވޭ މަސައްކަތްތަކުގެ ތެރޭގައި ކޯޕަރޭޓް ގަވަނަންސް ކޯޑެއް އެކުލަވާލާ، މި ކޯޑަށް އަމަލުކުރުން ޕަބްލިކް ލިސްޓަޑް ކުންފުނިތަކަށް ލާޒިމުކޮށްފައިވެ އެވެ. އަދި ވޮލަންޓަރީކޮށް މިކޯޑަށް އަމަލުކުރުން ޕްރައިވެޓް ކުންފުނިތަކަށް ހުޅުވާލާ، ކޯޑަށް އަހުލުވެރިވުމުގެ ކަންކަމުގައި ސީއެމްޑީއޭއިން އެހީތެރިކަން ފޯރުކޮށްދީފައި ވެ އެވެ.\n"ހުރިހާ ކުންފުނިތަކެއް ވެސް މި ކޯޑަށް އަމަލުކުރުމަށް މަސައްކަތް ކުރުމަކީ ސީއެމްޑީއޭ އިން ބާރުއަޅާކަމެއް، ހާއްސަކޮށް މުސްތަގްބަލުގައި ސެކިއުރިޓީޒް މާކެޓުގައި ލިސްޓުވާން ބޭނުން ކުންފުނިތައް،" ސީއެމްޑީއޭގެ ޑިރެކްޓަރ ޖެނެރަލް، ހެޑް އޮފް މާކެޓް ޑިވެލޮޕްމެންޓް ފާތިމަތު އަބްދުﷲ ކަމާލުއްދީން ވިދާޅުވި އެވެ.\nމި އެވޯޑް ދޭން ނިންމާފައި ވަނީ މި އަންނަ އަހަރު ބާއްވާ "ގޯލްޑް 100 ގާލާ 2019" ގަ އެވެ. މި އެވޯޑަށް ކުރިމަތިލުމަށް ބޭނުންވާ ފޯމާއި، އިތުރު ތަފްސީލު ސީއެމްޑީއޭގެ ވެބްސައިޓުން ލިބޭނެ އެވެ.\nގޯލްޑް 100 އަކީ ރާއްޖޭގައި ކުރިއަރަމުންދާ ކުންފުނިތަކުގެ އަގުވަޒަން ކުރުމަށްޓަކައި އެ ކުންފުނިތަކުގެ ޕާފޯމަންސް ވަކި މިންގަނޑުތަކަކުން ސްކްރީން ކުރުމަށް ފަހު ހޮވާ 100 ކުންފުންޏެކެވެ. ގޯލްޑް 100 ރާއްޖެއަށް ތަޢާރަފްކުރެވުނީ 2017 އަހަރެވެ. މި އަންނަ އަހަރު ބާއްވާނީ މީގެ ތިން ވަނަ ގާލާ ނައިޓެވެ.\nސީއެމްޑީއޭ އަކީ ރާއްޖޭގެ ހިއްސާގެ ބާޒާރު ތަރައްގީ ކުރުމާއި ރެގިއުލޭޓް ކުރުމުގެ އިތުރުން ހަރުދަނާ އަދި އިންސާފުވެރި ގޮތެއްގައި ސެކިއުރިޓީޒް އުފައްދައި، ނެރެ ގަނެ ވިއްކުމުގެ ނިޒާމް ތަންފީޒުކުރުމަށް ދިވެހިރާއްޖޭގެ މާލީ ސެކިއުރިޓީޒްއާ ބެހޭ ގާނޫނުގެ ދަށުން 2006 ގައި އުފައްދާފައިވާ މިނިވަން މުއައްސަސާ އެކެވެ. އަދި މިއީ ރާއްޖޭގެ ޕެންޝަނާ ބެހޭ ޤާނޫނުގެ ދަށުން ގާއިމުކުރެވިފައިވާ ރިޓަޔަމަންޓް ޕެންޝަން ސްކީމް ބަލަހައްޓާ، ރެގިއުލޭޓް ކުރުމުގެ ޒިންމާ ވެސް އަދާކުރާ ފަރާތެވެ.\nއިތުރު ލިޔުންތައް ސީއެމްޑީއޭ މޯލްޑިވްސް ސްޓޮކް އެކްސްޗޭންޖް


Ungoofaaru islaamee Marukazugai learning center eh gaaimkurumuge mashvaraa kohfi - vNews.mv\nއުނގޫފާރު އިސްލާމީ މަރުކަޒުގައި ލާރނިންގ ސެންޓަރެއް ގާއިމްކުރުމުގެ މަޝްވަރާކޮށްފި\nޠާހިރާ އަޒްހާރު 20 July 2020, 16:41\nރ. އުނގޫފާރު އިސްލާމީ މަރުކަޒުގައި ލާރނިންގ ސެންޓަރެއް ޤާއިމުކުރުމާ ބެހޭގޮތުން މަޝްވަރާކޮށްފިއެވެ.\nދިވެހިރާއްޖޭގެ އިސްލާމީ ޔުނިވަރސިޓީގެ ވައިސް ޗާންސެލަރ ޑރ.އިބްރާހިމް ޒަކަރިއްޔާ މޫސާއާއި ޔުނިވަރސިޓީގެ އިސްވެރިން، މިނިސްޓަރ އޮފް އިސްލާމިކް އެފެއާޒް ޑރ.އަޙްމަދު ޒާހިރު ޢަލީއާ މިއަދު ވަނީ ބައްދަލުކުރައްވައި މަޝްވަރާ ކުރައްވަފައެވެ.\nމި ބައްދަލުވުމުގައި އިސްލާމިކް ޔުނިވަރސިޓީން ރ. އުނގޫފާރުގައި ހުންނަ އިސްލާމީ މަރުކަޒުގައި ލަރނިންގ ސެންޓަރެއް ޤާއިމުކުރުމާ ބެހޭގޮތުންނާއި، ކީރިތި ޤުރްއާނާބެހޭ ޤައުމީ މަރުކަޒުގެ މަސައްކަތްތަކާ ބެހޭގޮތުންނާ އަދި ކިންގ ސަލްމާން މިސްކިތުގެ ކަންކަމާއި ގުޅޭގޮތުން މަޝްވަރާ ކޮށްފައިވާކަމަށް އިސްލާމިކް މިނިސްޓްރީން ބުނެފައިވެއެވެ.\nމިބައްދަލުވުމުގައި ވާހަކަދައްކަވަމުން ޑރ.އިބްރާހިމް ޒަކަރިއްޔާ މޫސާ ވިދާޅުވީ، އިސްލާމީ ޔުނިވަރސިޓީގެ މަސައްކަތްތައް ފުޅާކުރުމުގެ ގޮތުން ވަރަށް ގިނަގުނަ މަސައްކަތްތަކެއް ކުރިއަށްދާ ކަމށެވެ. މިމަސައްކަތްތަކުގެ ތެރޭގައި ރ.އުނގޫފާރު އިސްލާމީ މަރުކަޒުގައި ލާރނިން ސެންޓަރެއް ޤާއިމްކުރުން ފާހަގަކުރެއްވިއެވެ.\nޑރ. ޒަކަރިއްޔާ ވިދާޅުވީ މިކަމަކީ އަތޮޅުތަކުގައި ތިބޭ ދަރިވަރުންނަށް ޢިލްމު ފޯރުކޮށްދިނުމަށް އިތުރު މަގެއް ފަހިވެގެންދާނެ ކަމެއްކަމުގައެވެ. އަދި ކީރިތި ޤުރުއާނާބެހޭ ޤައުމީ މަރުކަޒުގެ ކަންކަން ހަރުދަނާ ނިޒާމެއްގެ ދަށުން ހިންގުމާއި އަދި ކިންގް ސަލްމާން މިސްކިތުގައި އިސްލާމީ ޔުނިވަރސިޓީގެ ފަރާތުން އަދާކުރެވިދާނެ ދައުރަކާއި ގުޅޭގޮތުންވެސް މަޝްވަރާކުރައްވާފައި ވާކަމަށް އިސްލާމިކް މިނިސްޓްރީން ބުނެފައިވެއެވެ.\nމިސްކިތްތަކުގެ އިމާމުން ތަމްރީނުކުރުމަށް މިނިސްޓްރީން ނިންމާފައިވުމާއެކު، އިމާމުން ޑިގްރީ ފެންވަރަށް އައިޔޫއެމްގައި ކިޔަވައިދިނުމަށް ހަމަޖައްސަންޖެހޭ މަސައްކަތަކުގެ ވަރަށް ބޮޑު ބައެއް ނިމިފައިވާކަންވެސް ޑރ. ޒަކަރިއްޔާގެ ވާހަކައިގައި ފާހަގަކުރެއްވިއެވެ.\nއަދި މިފަދަ ތަމްރީނުތަކަށް އައިޔޫއެމްގެ ފަރާތުން ފުރިހަމަ އެއްބާރުލުން ލިބޭނެކަމުގެ ފުރިހަމަ ޔަގީންކަން މިނިސްޓަރަށް އަރުވަފައިވާކަމަށް އިސްލާމިކް މިނިސްޓްރީން ބުނެއެވެ.\nމި ބައްދަލުވުމުގައި ވާހަކަފުޅު ދައްކަވަމުން އިސްލާމިކް މިނިސްޓަރ ޑރ.އަޙްމަދު ޒާހިރު ޢަލީ ވިދާޅުވީ، އިސްލާމިކް މިނިސްޓްރީއާއި މިނިސްޓްރީގެ މުވައްޒަފުންގެ ކުރިއެރުމަށް އިސްލާމީ ޔުނިވަރސިޓީއަކީ ވަރަށް މުހިއްމު ތަނެއްކަމުގައެވެ. މިގޮތުން އިމާމުން ތަމްރީނު ކުރުމަށް އިސްލާމީ ޔުނިވަރސިޓީގެ އެހީތެރިކަން ވަރަށް ބޮޑަށް ބޭނުންވެފައިވާކަން ފާހަގަކުރެއްވިއެވެ.\nއަދި އައިޔޫއެމްގެ ފަރާތުން މިނިސްޓްރީއަށް ލިބެމުންދާ އެއްބާރުލުންވެސް ފާހަގަކޮށްފައިވާކަމަށް އިސްލާމިކް މިނިސްޓްރީން ވަނީ ބުނެފައެވެ.